Accident akah fahu anhenaku hatharu inchi kuru vehje\nއެކްސިޑެންޓަކަށް ފަހު މީހަކު ކުރު ވެއްޖެ\nޖެނިފާ (ކ) އެކްސިޑެންޓްގެ ކުރިން އެކުވެރިއަކާ އެކު\nއިނގިރޭސި ވިލާތުގައި ހިނގި ވަރަށް އަޖައިބު ހާދިސާއެއްގައި އެ ގައުމުގެ އަންހެނަކު ހަތަރު އިންޗި ކުރުވެއްޖެ އެވެ. އެ މީހާ ކުރުވާން މެދުވެރިވީ މަޖޯކާ ހޮލިޑޭ ރިސޯޓުގައި ހުރި ވޯޓާ ސްލައިޑަކަށް އަރައިގެން އުޅެނިކޮށް ވެއްޓި މައިބަދަ ފުނޑުފުނޑުވެގެންނެވެ.\nޖެނިފާ ޕްރޮކްޓާ މިހާރު ބޭނުންވަނީ އޭނާއަށް ލިބުނު ގެއްލުމުގެ ބަދަލަށް އެ ރިސޯޓުން 500،000 ޕައުންޑްގެ ބަދަލު ހޯދާށެވެ. އަދި ބަދަލުހޯދަން މިހާރު އޭނާ ވަނީ ކޯޓަށް ގޮއްސަ އެވެ. އަކުއަލޭންޑް ވޯޓާ ޕާކަށް ޖެނިފާ ގޮސް އުޅެނިކޮށް އެކްސިޑެންޓާ ކުރިމަތިވީ 2019ގަ އެވެ.\nޖެނިފާ، 27، ވަރަށް ހިތްވަރުކޮށްފައި 40 ފޫޓު އުސް 'ބަންޒަލް" ސްލައިޑަށް އެރި އެވެ. ނަމަވެސް ތިރިއަށް ސްލައިޑް އައިއިރު އޭނާއަށް ބޮޑެތި ގެއްލުންތަކެއް ލިބުނީ އެވެ.\nމި އެކްސިޑެންޓަށްފަހު އިމަޖެންސީކޮށް ސްޕައިނަލް ފިއުޝަން ސާޖަރީއެއް ހަދަން ޖެހުނެވެ. އަދި މިއީ ކުރިން ފަސް ފޫޓު ހަތް އިންޗި ހުރި ޖެނިފާގެ އިސްކޮޅުން ހަތަރު އިންޗި ގެއްލުނު ކަމަށް ވިއެވެ.\nމި ހާދިސާ އާ ބެހޭ ގޮތުން "ދަ ސަން" އާ ވާހަކަ ދައްކަމުން ޖެނިފާ ބުނީ ސްލައިޑުން އޭނާ ތިން ވަނަ ބުރަށް ތިރިއަށް އައި އިރު ކޮންމެވެސް ކަމެއް ގޯސްކަމުގެ އިހްސާސް ކުރެވުނެވެ. ދެން އިރުކޮޅެއް ތެރޭ އޭނާ ކައްސާލައިގެން ގޮސް ޕޫލަށް ވެއްޓުނީ އެވެ.\n"އަހަންނަށް ވަގުތުން އެނގުނު ކޮންމެވެސް ކަމެއް ވެއްޖެކަން. އަހަރެންނަކަށް ފަތާކަށް ނޭގެޔޭ ކިޔާފައި ވަރަށް ބާރަށް އެކުވެރިޔާ ޖޯޑީ އަށް ގޮވަން ފެށުނު. ހަގީގަތުގައި އަހަންނަކީ ވަރަށް މޮޅަށް ފަތާ މީހެއް،" ޖެނިފާ ބުންޏެވެ.\nޖެނިފާގެ ސާޖަރީ ހަދާފައިވަނީ ހޮސްޕިޓަލަށް ގެންދިޔަތާ ތިން ދުވަސް ފަހުންނެވެ. އޭނާގެ މައިބަދަ ފުނޑުފުނޑުވެފައިވާލެއް ބޮޑުކަމުން ހޮސްޕިޓަލުގައި ތިބި ޑޮކްޓަރުންނަށް ސާޖަރީ ނުހެދިގެން ބޮޑު ހޮސްޕިޓަލަކުން މޮޅު ސްޕެޝަލިސްޓެއް ގެންނަން ޖެހުނުކަމަށް ވެސް ޖެނިފާ ބުންޏެވެ.\n"ސާޖަރީ އަށް ފަހު އަހަރެންނަށް އެނގުނީ އަހަރެން ކުރު ވެއްޖެކަން. އެކްސިޑެންޓްގެ ކުރިން އަހަރެންގެ އިސްކޮޅުގައި5ފޫޓު 11 އިންޗި ހުރޭ. މިހާރު ހުންނަނީ5ފޫޓު7އިންޗި،" ޖެނިފާ ބުންޏެވެ.\nޖެނިފާ އަކީ ޓީޗަރަކަށް ވުމުގެ ހުވަފެންތަކަށް ދެކެމުން އައި ޒުވާނެކެވެ. ނަމަވެސް އެކްސިޑެންޓަށްފަހު އޭނާއަށް ތަހައްމަލުކުރަން ޖެހިފައިވާ ވޭނުގެ ސަބަބުން އެ ހުވަފެން ހަގީގަތަކަށް ހެދިދާނެކަމާ މެދު ވެސް ޖެނިފާ އަށް މިހާރު ޝައްކެވެ.\nމިހާރު ޖެނިފާ ތައްޔާރުވަމުންދަނީ އޭނާގެ އެކްސިޑެންޓް ކުރިމަތިވި ސްޕޭނުގެ ލެޒާ ކޯޕަރޭޝަން އެސްޕްރޯ އޯޝިއޯ އެސް.އޭ އާ ދެކޮޅަށް ދައުވާ ކުރަން ތައްޔާރުވަމުންނެވެ.\nކޮންމެ 30 ސިކުންތަކުން ހުރިހާ ހަނދާންތައް ފޮހެވޭ މީހެއް\nއެއްވައްތަރު އެއްމާބަނޑު ތިން ބޭން ވަރަށް މަދު!\nހަނދާންނެތޭ މީހަކާ ކައިވެނިކޮށް މުދާތައް އަތުލައިފި\nޑިޕްރެޝަނުން ސަލާމަތްވާން ފައިދިގުމަކުނު ގެންގުޅޭ މީހެއް!


އެމްއޭސީއެލް އާއި އެމްޕީއެލް ފައިނަލުން ޖާގަ ކަށަވަރުކޮށްފި – Haftha\nTue,7April, 2020, 6:18 pm\nއިންޓަ އޮފީސް ބިލިއާޑް މުބާރާތުގެ ސެމީގައި އެމްޕީއެލް އާއި އެމްއެންޑީއެފް ބައްދަލުކުރި މެޗުގެ ތެރެއިން -- ފޮޓޯ: އެމްޕީބީއޭ\nއެމްއޭސީއެލް އާއި އެމްޕީއެލް ފައިނަލުން ޖާގަ ކަށަވަރުކޮށްފި\nމޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ބާއްވާ އިންޓަ އޮފީސް ބިލިއާޑް މުބާރާތުގެ ފައިނަލުން މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އާއި މޯލްޑިވްސް ޕޯޓްސް ލިމިޓެޑް (އެމްޕީއެލް) ޖާގަ ހޯދައިފިއެވެ.\nއެމްއޭސީއެލް އާއި އެމްޕީއެލުން ފައިނަލުގެ ޖާގަތައް ހޯދީ އެމްޕީބީއޭ ކްލަބު ހައުސްގައި ރޭ ކުޅުނު ޓީމް އިވެންޓުގެ ސެމީ ފައިނަލުގެ މެޗުތައް ކާމިޔާބުކޮށްގެންނެވެ.\nއެމްއޭސީއެލުން ފައިނަލުގެ ޖާގައެއް ހޯދީ ސެމީގެ ފުރަތަމަ މެޗުގައި ކަސްޓަމްސް ރެކްރިއޭޝަން ކްލަބު ބަލިކޮށްގެންނެވެ. އެ މެޗުން އެމްއޭސީއެލް މޮޅުވީ 2-1 ގޭމުންނެވެ. އެ މެޗުގެ ފުރަތަމަ ގޭމު 1-5 ފްރޭމުން ކަސްޓަމްސް އިން ގެންދިޔަ ނަމަވެސް، ދެވަނަ ގޭމު 5-3 ފްރޭމުން ގެންދިޔައީ އެމްއޭސީއެލްއެވެ. އަދި ތިންވަނަ ގޭމު އެމްއޭސީއެލުން ގެންދިޔައީ ސީދާ ފަސް ފްރޭމުންނެވެ.\nއެމްޕީއެލުން ފައިނަލުގެ ޖާގައެއް ހޯދީ ސެމީގެ ދެވަނަ މެޗުގައި އެމްއެންޑީއެފް ބަލިކޮށްގެންނެވެ. އެ މެޗުން އެމްޕީއެލް މޮޅުވީ 1-2 ގޭމުންނެވެ. އެ މެޗުގެ ފުރަތަމަ ގޭމު 4-5 ފްރޭމުން އެމްޕީއެލް ގެންދިޔަ އިރު، ދެވަނަ ގޭމު 5-3 ފްރޭމުން ގެންދިޔައީ އެމްއެންޑީއެފްއެވެ. އަދި ތިންވަނަ ގޭމު އެމްޕީއެލުން ގެންދިޔައީ 3-5 ފްރޭމުންނެވެ.\nއެ މުބާރާތުގެ ޓީމް އިވެންޓުގެ ފައިނަލުގައި އެމްއޭސީއެލް އާއި އެމްޕީއެލް ބައްދަލުކުރާނީ މިރޭ 8:30 ގައެވެ.\nއެ މުބާރާތުގެ ފިރިހެން ޑިވިޝަންގެ ސިންގަލްސް އިވެންޓުގެ ފައިނަލުން އެމްއޭސީއެލްގެ އިސްމާއިލް ސުވައިދާއި އެމްޕީއެލްގެ މުހައްމަދު ދުންޔާޒް ޖާގަ ހޯދި އިރު، އަންހެން ޑިވިޝަނުގެ ފައިނަލުން ކަސްޓަމްސްގެ އާމިނަތު ހަލީމް (ދިލް) އާއި އެމްއެންޑީއެފްގެ އާއިޝަތު ޒީނާ ވަނީ ޖާގަ ހޯދައިފައެވެ.\nފިރިހެން ޑިވިޝަނުގެ ފައިނަލުން ސުވައިދު ޖާގަ ހޯދީ ސެމީގައި 2-5 ފްރޭމުން އެމްއެންޑީއެފްގެ ފަތުހުﷲ ޖަމީލް ބަލިކޮށްގެންނެވެ. އަދި ފައިނަލުން ދުންޔާޒް ޖާގަ ހޯދީ ސެމީގައި ސީދާ ފަސް ފްރޭމުން ކަސްޓަމްސްގެ ޔޫސުފް ޒުބައިރު ބަލިކޮށްގެންނެވެ.\nއަންހެން ޑިވިޝަނުގެ ފައިނަލުން ދިލް ޖާގަ ހޯދީ ސެމީގައި ސީދާ ފަސް ފްރޭމުން އެމްޑަބްލިޔުއެސްސީގެ ރައުފާ މުހައްމަދު ބަލިކޮށްގެންނެވެ. އަދި ފައިނަލުން ޒީނާ ޖާގަ ހޯދީ ސެމީގައި 2-5 ފްރޭމުން ދިރާގުގެ އާމިނަތު ލީނާ ބަލިކޮށްގެންނެވެ.\nފިރިހެން ޑިވިޝަންގެ ސިންގަލްސް ފައިނަލުގައި ސުވައިދާއި ދުންޔާޒް ބައްދަލުކުރާ މެޗާއި އަންހެން ޑިވިޝަންގެ ސިންގަލްސް ފައިނަލުގައި ދިލް އާއި ޒީނާ ބައްދަލުކުރާ މެޗު ވެސް ކުޅުމަށް ހަމަޖެހިފައިވަނީ މިއަދު ހަވީރު 4:00 ގައެވެ.\nމިއަދުގެ ނިޔަލަށް ކުރިއަށްގެންދާ އެ މުބާރާތުގެ ޓީމް އިވެންޓު ދެ ގްރޫޕަކަށް ބަހާލައިގެން ޖުމްލަ 63 މެޗު ކުޅޭނެއެވެ. ފިރިހެން ޑިވިޝަނުގެ ސިންގަލްސް އިވެންޓުގައި 63 ކުޅުންތެރިން ވާދަކުރާ އިރު، ޖުމްލަ 44 މެޗެއް ކުޅޭނެއެވެ. އަދި އަންހެން ޑިވިޝަނުގެ ސިންގަލްސް އިވެންޓުގައި ވާދަކުރާނީ އަށް ކުޅުންތެރިންނެވެ. އެ އިވެންޓުގައި އަށް މެޗު ކުޅުމަށް ހަމަޖެހިފައިވެއެވެ.


ޏ.އޭއީސީ: އިންޓަ ހައުސް ނެޓްބޯޅަ މުބާރާތުގެ މިއަދުގެ ދެ މެޗުން މޮޅުވީ ޝަނިވިރާޒާ އާއި އިމާދު ހައުސް – Mikal News\nޏ.އޭއީސީ ނެޓްބޯލަ މުބާރާތުގެ ދެވަނ ދުވަހުގެ މުޅު ކުޅުންތެރިން 2021\nޏ.އަތޮޅު ތައުލީމީ މަރުކަޒުގެ އިންޓަ ހައުސް ނެޓްބޯޅަ މުބާރާތުގައި މިއަދު ކުޅުނު2މެޗުން މޮޅުވީ ޝަނިވިރާ ހައުސް އާއި އިމާދު ހައުސްގެ ޓީމެވެ. ސިނިއާ ގްރޫޕުން ޝަނިވިރާޒާ ޓީމު ބަލިވި އިރު ޖޫނިއާ ގުރޫޕުން އަމީނު ހައުސް ކައިރިން މޮޅުވީ ޝަނިވިރާޒާ ހައުސް އެވެ.\nޏ.އޭއީސީ ހޯލުގައި ކުރިޔަށްދާ މިމުބާރާތުގައި މިއަދު ހަވީރުގެ ފުރަތަމަ މެޗުގަިއ ވާދަކުރީ ޖޫނިއާ ބައިން އަމީނު ހައުސް އާއި ޝަނިވިރާޒާ ހައުސްގެ ޓީމެވެ. މިމެޗު ވާދަވެރި ކުޅުމަކަށްފަހު 12 ޕޮޓް 10 ޕޮޓު އިން ކާމިޔާބުކުރީ ޝަނިވިރާޒާ ހައުސްގެ ޓީމެވެ. މިމެޗުގެ މޮޅު ކުޅުންތެރިއަކަށް ހޮވިފައިވަނީ ޝަނިވިރާޒާ ހައުސްގެ ގޯލް އެޓޭކާ ފާތިމަތު އަނުމް އެވެ.\nޖޫނިއާބައި: އަމީނު 12- 10 ޝަނިވިރާޒާ ހައުސް\nމިގްރޫޕުން ޝަނިވިރާޒާ ހައުސް ކުޅުނު ފުރަތަމަ މެޗުން ވަނީ ބަލިވެފައެވެ. ވުމާއެކު ފަހު މެޗުން މޮޅުވެގެން ފައިނަލަށް ދިއުމުގެ ފުރުސަތު ޝަނިވިރާޒާ ހައުސް އިން މިވަނީ ތަނަވަސް ކޮށްފައެވެ. އަމީނު ހައުސްގެ ޓީމު ކުޅުނު ފުރަތަމަ މެޗުން މޮޅުވެފައި ވުމުން އެޓީމުގެ ފަހު މެޗުން މޮޅުވެގެން ފައިނަލަށް ދިއުމުގެ ފުރުސަތު އަދިވެސް ހުޅުވިފައި އެބައޮތެވެ.\nމި އުމުރު ފުރާގައި މާދަމާ ހަވީރު 16:30 ގައި ކުޅޭ މެޗުގައި ބައްދަލުކުރާނީ މުޡައްފަރު ހައުސް އާއި އިމާދު ހައުސް އެވެ. މިމެޗުން މޮޅުވެގެން ނޫނީ އިމާދު ހައުސް އަށް މުބާރާތުގައި ކުރިޔަށް ދިއުމުގެ ފުރުސަތު ނުލިބޭނެއެވެ.\nމިއަދު ކުޅުވުނު ސީނިއާ ބައިގެ މެޗުގައި ޝަނިވިރާޒާ ހައުސް އާއި އަމީނު ހައުސް ބައްދަލުކުރި މެޗު ވެސް 23-2 ގެ ބޮޑު ތަފާތަކުން މޮޅުވީ އިމާދު ހައުސްގެ ޓީމެވެ. މިމެޗުން ބަލިވުމުން ޝަނިވިރާޒާ ހައުސްގެ ސީނިއާ ޓީމަށް މުބާރާތުގެ ފައިނަލަށް ދިއުމުގެ ދޮރު ގާތްގަޑަކަށް އެއްކޮށް ބަންދުވީއެވެ. މިމެޗުގެ ކުއީން އޮފް ދަ މެޗަކަށް ހޮވިފައި ވަނީ އިމާދު ހައުސްގެ ޔަނާލު އަބްދުﷲ އެވެ.\nސީނިއާބައިގައި މާދަމާ ހަވީރު 17:00 ގައި ކުޅޭ މެޗުގައި ބައްދަލުކުރާނީ މުޡައްފަރު ހައުސް އާއި އަމީނު ހައުސް އެވެ. މިމެޗުން މޮޅުވާ ޓީމަކަށް މުބާރާތުގެ ފައިނަލަށް ދިއުމުގެ ފުރުސަތު ލިބޭނެއެވެ. އަދި ބަލިވާ ޓީމަށް ވެސް ފުރުސަތު ނުގެއްލޭނެއެވެ.\nޖޫނިއާބައި: އިމާދު 23-2ޝަނިވިރާޒާ ހައުސް\n9 ނޮވެމްބަރު ހަވީރު 16:30 މުޡައްފަރު ހައުސް އާއި އިމާދު ހައުސް\n9 ނޮވެމްބަރު ހަވީރު 17:00 މުޡައްފަރު ހައުސް އާއި އަމީނު ހައުސް


މާލެ ބްރިޑްޖް ޕައިޕް ލައިން އިން ކަލާފާނު ވޯޓަރ ޓޭންކް އައް ހޮޅިއެޅުމުގެ މަސައްކަތް ކޮށްދޭނެ ފަރާތެއް ހޯދުން – ރިޓެންޑަރ\nމިކުންފުނީގެ ފަރާތުންދޭ މައުލޫމާތާއި އެއްގޮތްވާގޮތުގެ މަތިން، މާލެ ބްރިޑްޖް ޕައިޕް ލައިން އިން ކަލާފާނު ވޯޓަރ ޓޭންކް އައް ހޮޅިއެޅުމުގެ މަސައްކަތް ކޮށްދޭނެ ފަރާތެއް ހޯދަންް ކުރެވުނު އިޢުލާން ނަމްބަރު (MWSC-L/3/ADV/2020/46) އަށް އެކަށީގެންވާ ތަރުހީބެއް ލިބިފައިނުވާތީވެ އެ އިޢުލާން ބާތިލްކޮށް އަލުން އިޢުލާން ކުރަމެވެެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nނެޝަނަލް ކޮންޓްރެކްޓަރސް ރެޖިސްޓްރޭޝަނ (މުއްދަތު ހަމަނުވާ) އަށް މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި ރެޖިސްޓްރ ީވެފައިވާ ފަރާތަކަށްވުން.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. ބީލަން ފޮތް ބައްލަވައިގަތުމަށް ބޭނުންފުޅުވާ ފަރާތްތަކުން ފައިސާދެއްކުމަށް ބެންކު ޓްރާންސްފަރ ފޯރމް ފުރިހަމަ ކުރެއްވުމަށް ތިރީގައިވާ ލިންކް ބޭނުންކުރެއްވޭނެއެވެ. https://banktransfers.mwsc.com.mv ބީލަން ފޮތް ވިއްކުމަށް ހަމަޖެހިފައިވާ އަގަކީ 300.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ 16 ޖުލައި 2020 އިން 19 ޖުލައި 2020 އަށެވެ. ބީލަންފޮތް ދޫކުރުން އޮންނާނީ 21 ޖުލައިގެ ރަސްމީގަޑީގައި ފެން ބިލްޑިންގ5ވަނަ ފަންގިފިލާ އިންނެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 23 ޖުލައި 2020 ވާ ދުވަހު 11:00 ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 04 އޮގަސްޓް 2020 ވާ ދުވަހު 13:00 އެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު -/10،000 ރުފިޔާގެ ބިޑް ސެކިއުރިޓީ ހުށައަޅުއްވަންވާނެއެވެ. ބިޑް ސެކިއުރިޓީގެ ގޮތުގައި ބަލައިގަނެވޭނީ ބޭންކް ގެރެންޓީ ޗެކް ނުވަތަ ބޭންކް ގެރެންޓީ ލެޓަރއެވެ. ބިޑް އެވާރޑްކުރެވޭ ފަރާތުން ޕާރފޯމަންސް ގެރެންޓީގެ ގޮތުގައި ބިޑްކުރި އަދަދުގެ % 10 ބިޑް އެވޯރޑްކުރެވޭތާ 14 ދުވަސްތެރޭގައި ހުށައަޅަންވާނެއެވެ.


Saif aa havaaluvaan nimmee hushahelhun rangalhuvumun: Nizambe - vNews.mv\nނިޒާމްބެގެ ކާމިޔާބީ ފާހަގަކުރަން މިއަދު ކުޅުނު މެޗަށްފަހު --- ފޮޓޯ: ފާއިދު\nސައިފްއާ ހަވާލުވާން ނިންމީ ހުށަހެޅުން ރަނގަޅުވުމުން: ނިޒާމްބެ\nއިސްމާޢީލް ޝާހު (ކުޑަ ޝާހު) Male' | 02 November 2019, 22:04\nބަންގްލަދޭޝްގެ އިތުރު ދެޓީމަކުން ފުރުސަތު ލިބުނު ކަމަށާއި، ސައިފް ސްޕޯޓިން ކްލަބުގެ ކޯޗުކަމާ ހަވާލުވާން ނިންމީ އެޓީމުގެ ހުށަހެޅުން ރަނގަޅުވުމުން ކަމަށް މަޝްހޫރު ފުޓްބޯޅަ ކޯޗު މުހައްމަދު ނިޒާމް (ނިޒާމްބެ) ބުނެފިއެވެ.\nބަންގްލަދޭޝްގެ ޕްރިމިއާ ލީގުގައި ވާދަކުރަމުން އަންނަ ސައިފް ސްޕޯޓިން ކްލަބުގެ ކޯޗުކަމާ ހަވާލުވާން ނިޒާމްބެ ނިންމިއިރު، މިއީ ރާއްޖޭގެ ކޯޗަކު ބޭރުގެ ގައުމެއްގެ އެންމެ މަތީ ޑިވިޝަނުގެ ޓީމަކާ ހަވާލުވާނެ ފުރަތަމަ ފަހަރެވެ.\nނިޒާމްބެގެ ކާމިޔާބީ ފާހަގަކުރުމަށް މިއަދު ޓާފް ދަނޑުގައި ކުޅުނު ހާއްސަ މެޗަށްފަހު ނިޒާމްބެ ބުނީ މި ފުރުސަތު އޭނާއަށް ލިބިގެންދިޔުމާއެކު، މިއީ ދިވެހި ކޯޗުންނަށް ބޭރު ގައުމުތަކުގައި މަސައްކަތް ކުރުމަށް ހުޅިވގެންދިޔަ ދޮރެއް ކަމަށެވެ. އަދި މިދިޔަ އަހަރުގެ ލީގު ޗެމްޕިއަންކަން ލިބުނު ހިސާބުން ބޭރުގެ ޓީމަކާ ހަވާލުވާން ވަރަށް ބޮޑަށް ބޭނުންވި ކަމަށާއި، ބަންގްލަދޭޝް ޓީމަކުން ފުރުސަތު ލިބޭނެ ކަމަށް ވަރަށް ބޮޑަށް އުންމީދުކުރި ކަމަށްވެސް ނިޒާމްބެ ބުންޏެވެ. އެގޮތުން ސައިފްގެ އިތުރަށް ބަންގްލަދޭޝްގެ އިތުރު ދެ ޓީމަކުން ފުރުސަތު ލިބުނު ކަމަށާއި، ސައިފް އިޚުތިޔާރު ކުރީ އެޓީމުގެ ހުށަހެޅުން ރަނގަޅުވުމުން ކަމަށްވެސް ބުންޏެވެ.\nނިޒާމްބެގެ ކާމިޔާބީ ފާހަގަކުރުމަށް މިއަދު ޓާފް ދަނޑުގައި ކުޅުނު ހާއްސަ މެޗުގައި ބައްދަލުކުރީ ނިޒާމްބެ އެކުލަވާލި ޓީމަކާއި މޯލްޑިވްސް ސޮކާ މޭޓްސްގެ ޓީމެކެވެ. މި މެޗަށްފަހު ނިޒާމްބެގެ ބޭބެ އަދި މޯލްޑިވްސް އޮލިމްޕިކް ކޮމިޓީ (އެމްއޯސީ) ގެ ޖެނެރަލް ސެކްރެޓަރީ އަހުމަދު މަރުޒޫގް (މަރޭ) ވިދާޅުވީ ނިޒާމްބެއަށް ލިބުނު މި ފުރުސަތަކީ ދިވެހި ކުޅިވަރަށް ލިބުނު ވަރަށް ރަނގަޅު ފުރުސަތެއް ކަމަށެވެ. އަދި މީގެ ކުރިން ރާއްޖޭގައި ކޯޗުކަން ކުރުމަށް އަންނަނީ ސަރަހައްދީ ގައުމު ތަކުގެ ކޯޗުން ކަމަށާއި، މުޅިން އަލަށް ރާއްޖޭގެ ކޯޗަކަށް މި ފުރުސަތު ލިބުމަކީ ދިވެހި ކުޅިވަރަށް ލިބޭނެ ބޮޑު ކުރިއެރުމެއް ކަމަށްވެސް ބުންޏެވެ.\nނިޒާމްބެގެ ކާމިޔާބީ ފާހަގަކުރަން މިއަދު ކުޅުނު މެޗުގެ ތެރެއިން --- ފޮޓޯ: ފާއިދު\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ ޒުވާން ގައުމީ ޓީމުގެ ކޯޗަކަށް މި ފުރުސަތު ލިބުމަކީ ދިވެހި ފުޓްބޯޅައަށް ލިބުނު ކާމިޔާބެއް ކަމަށާއި، މިކަން ދިވެހި ފުޓްބޯޅަ އާއިލާއިންވެސް ފާހަގަކުރާއިރު، އެފްއޭއެމްއިންވެސް އެކަން ފާހަގަކުރާ ކަމަށް ބުންޏެވެ.\nސައިފް ސްޕޯޓިން ކްލަބުގެ ކޯޗުކަމާ ހަވާލުވާން ނިޒާމްބެ ނިންމިއިރު، ރާއްޖޭގައި ބާއްވާ އިންޑިއަން އޯޝަން އައިލޭންޑް ގޭމްސް (އައިއޯއައިޖީ) އަށް އަމާޒުހިފާ، ރާއްޖޭގެ 16 އަހަރުން ދަށުގެ ޓީމުގެ ކޯޗުގެ މަގާމަށް ނިޒާމްބެ ހަމަޖައްސާފައިވަނީ މިދިޔަ އޯގަސްޓް މަހުގެ ތެރޭގައެވެ. އެއަށްފަހު ނިޒާމްބެގެ އިރުޝާދުގެ ދަށުން ޒުވާން ޓީމުން ތިން މުބާރާތެއްގައި ވާދަކުރިއިރު، ރަނގަޅު ނަތީޖާތަކެއް ވަނީ ނެރެފައެވެ.\nމި މަހުގެ ފަސްވަނަ ދުވަހު ސައިފް ސްޕޯޓިން ކްލަބާ ނިޒާމްބެ ހަވާލުވާއިރު، ނިޒާމްބެ އޭއެފްސީ އޭ ލައިސަންސް ނެގީ މި އަހަރު ބަންގްލަދޭޝްގައި ބޭއްވި ކޯހެއްގައި ބައިވެރިވުމަށްފަހުއެވެ.\nނިޒާމްބެ ވަނީ މިދިޔަ ސީޒަނުގައި ޓީސީ ސްޕޯޓްސް ކްލަބާއެކު ދިވެހި ޕްރިމިއާ ލީގުގެ ޗެމްޕިއަންކަން ހޯދާފައެވެ. އަދި އެފްއޭއެމުން ހޮވި އަހަރުގެ އެންމެ މޮޅު ކޯޗުގެ މަގާމުވެސް ވަނީ ހޯދާފައެވެ. މީގެއިތުރުން ރާއްޖޭގެ ކްލަބެއް ބޭރުގެ މުބާރާތެއްގެ ތަށި ޓީސީން ހޯދިއިރު އެ ޓީމުގެ ކޯޗަކަށް ހުރީވެސް ނިޒާމްބެއެވެ.\nސައިފް ސްޕޯޓިން ކްލަބާ ނިޒާމްބެ ހަވާލުވާއިރު، މިދިޔަ އަހަރު އޭއެފްސީ ކަޕްގެ ކޮލިފައިން ބުރުގައި ނިޒާމްބެގެ ކޯޗުކަމުގައި ޓީސީން ވަނީ ސައިފްގެ މައްޗަށް ކުރިހޯދާފައެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 49 ސިކުންތު\nޙަޤީޤަތް އަންގައިދިނުމުގެ ނަމުގައި ލިޔެވޭ ބައެއް ލިޔުންތަކުން ޙަޤީޤަތް އެބަ އޮޅެއެވެ. އެއީ މާފަހުގެ ތާރީޚުން ކަންކަން ފަށާތީ ކަމަށްވެސް ވެދާނެއެވެ. މިސާލަކަށް ރައީސް މައުމޫންގެ ވިސްނުންފުޅު އެނބުރު ގޮތުގެ ވާހަކަ ދައްކާނަމަ ފަށަން ޖެހޭނީ އެއިރުގެ އިދިކޮޅާއި ގުޅިވަޑައިގެންނެވި ހިސާބަކުން ނޫނެވެ. ފަށަން ޖެހޭނީ ޕީޕީއެމްގެ ރައީސް ކަމުގައި އިޚްލާޞްތެރިކަމާއި ވަފާތެރިކަމުގައި ހުންނެވި ދުވަސްވަރުން ފެށިގެންނެވެ.\nދައްކަން ޖެހޭނީ ޕީޕީއެމްގެ ރައީސް އާއި ޤައުމުގެ ރައީސް ބައްދަލު ނުކުރެއްވި ދިއަ މުއްދަތެވެ. މަޝްވަރާ ނުކުރެއްވި ދިއަ މުއްދަތެވެ. ބާޒުތައް އުދުހި އައިސް ކުދި ފިޔޮއް ޖަހައިގަންނަ ބީދައިން ޕީޕީއެމްގެ ދުސްތޫރާއި ޚިލާފަށް ޕީޕީއެމްގެ ރައީސްކަން ޖަހައިގަތް ދުވަހުގެ ވާހަކަތައްވެސް ދައްކަން ވާނެއެވެ. ޕީޕީއެމް އޮފީހާއި ތަކެތި ޖަހައިގަތްވާހަކަ ވެސް ދައްކަން ޖެހޭނެއެވެ.\nއެއިރު ރައީސް ޔާމީން ނޫން ސިޔާސީ ލީޑަރެއް ވަށައިގެން ރައީސް މައުމޫން އުޅުއްވި އެއްވެސް ތަނެއް ނުފެނެއެވެ. އަޑު އިވޭގޮތުންނަމަ ހުރިހާ ވެސް މައްސަލައަކީ ރާއްޖޭގެ ހުރިހާ ސިޔާސީ ލީޑަރުން ބަންދުކޮށްފަ އިންތިޚާބަށް ނުކުންނަން ކަހީނު ދިން ނަޞޭޙަތް ނޫންތޯއެވެ! އެކަހީނުގެ ކަހީނުކަމަށް މޮޅުވަރަކީ މި މޮޅު ނަޞޭޙަތްތައް ދިންއިރު އިންތިޚާބުގެ ކުރިން އޭނާ މަރުވާނެކަން އޭނާއަށް ނުއެނގުނުކަމެވެ.\nނޯށުކުރިއާ ހަމައަށް ފެންއަރުވާލީމަ ނުގެނބި ސަލާމަތްވާން މީހަކު ކުރާ މަސައްކަތް އެއީ ފިކުރު އެނބުރުން ކަމަށް ބަލާނީ ކިހިނަކުންހެއްޔެވެ؟ މިހިރީ ކޮންގޮތަކުން އަޅައި ކިޔޭނެ ކަންކަން ހެއްޔެވެ؟\nދެންވެސް މިއިވުނީ މުޅިން ތަފާތު ވާހަކައެކެވެ. ﷲ ތައާލާ ފިޔަވައި އެހެން ފަރާތްކަށް އަޅުކަން ކުރުމަށް ބުދުހަދައި ބުދު ވިއްކައިގެން ކައިބޮއި އުޅުނު އާޒަރުއަށް، މާތް ﷲ ގެ ޚަލީލް އިބްރާހީމްގެފާނު ކިޔަމަންތެރިވެވަޑައިގެން އެކަލޭގެފާނުގެ ބައްޕައާއިމެދު ކަންކަން ކުރެއްވި ގޮތުގެ ވާހަކައެވެ. މިވާހަކަ ޣައްސާނު މައުމޫނު އެބޭފުޅާގެ ބައްޕާފުޅާއިމެދު ކަންތައް ކުރެއްވެވި ގޮތުގެ ވާހަކަ އާއި ގުޅުވައިލެވުމުން މިދެކެވޭ ވާހަކައިގެ ފެންވަރާއި ޙަޤީޤަތް ޤަބޫލުކުރެއްވެވުން ދޫކޮށްލާނީ ކިޔުންތެރިންނަށެވެ.\nއަޅުކަން ކުރަން ބުދުހަދައި ބުދު ވިއްކުމަކީ އިސްލާމް ދީނުގެ އެންމެ ބޮޑެތި ފާފަތަކުގެ ތެރޭގައި ހިމެނޭ ފާފައެކެވެ. އެކަންކަން ކުރުން ހުއްޓައިލާތޯ ބައްޕައަށް ތަކުރާރުކޮށް ދިން ނަޞޭޙަތް ޤަބޫލުނުކުރުމުން އިބްރާހީމްގެފާނު ބައްޕަ އާއި ދުރަށް ޖެހިވަޑައިގަތީ މާތް ﷲގެ އަމުރުފުޅަށެވެ. މާތް ﷲ އަށް އުރެދުމެއް އޮތް އެއްވެސް ކަމެއްގައި މައިން ބަފައިންނަށް ވެސް ކިޔަމަންތެރި ނުވުމަށް މާތް ﷲ އަންގަވާފައިވާތީއެވެ.\nރައީސް މައުމޫނަކީވެސް އިންސާނަކަށް ވުމުން ކޮންމެ އިންސާނެއްގެ ކިބައިގައިވެސް ހުންނަފަދައިން އުނި ކަންތައްތަކެއް ހުރެދާނެއެވެ. ނަމަވެސް ރައީސް މައުމޫނަކީ އެމަނިކުފާނުގެ ވިސްނުންފުޅު ތަންދިން މިންވަރަކުން އަބަދުވެސް އިސްލާމް ދީނަށް ޚިދުމަތް ކުރެއްވި އަދި މިހާރުވެސް ޚިދުމަތް ކުރައްވާ ބޭފުޅެއް ކަމަށްވެސް ހެކިވާނެއެވެ.\nވީއިރު އާޒަރާއި އިބްރާހީމްގެފާނާއި މެދުގައި ކަންކަން ހިނގިގޮތް ރައީސް މައުމޫން އާއި ޣައްސާން މައުމޫނުގެ މެދުގައި ކަންކަން ހިނގި ގޮތާއި އަޅުވައި މިސާލު ޖެހޭނީ ވެސް ފަހެ ކިހިނަކުން ކަމާއިމެދު ސުވާލުއުފެދެއެވެ.\nކަންކަމުގެ ޙަޤީޤަތް ހާމަކުރުމަށް ކަމަށް ބުނެ ކަންކަން ހާމަކުރަން ޖެހޭނީ ކަންކަމުގެ ފުރިހަމަ ތަފްޞީލާއި އެކުގައެވެ.\n2013 ވަނަ އަހަރުގެ ރިޔާސީ އިންތިޚާބު ބޭއްވިއިރު ރައީސް ޔާމީނުގެ ނަމަކީ މާގިނަ ބައަކު ދަންނަ ނަމެއް ވެސް ނޫނެވެ. އެނަމަށް ވޯޓު ދިނީ ރައީސް މައުމޫނާއި ޤާސިމް އިބްރާހީމް އާއި އަދާލަތު ޕާޓީން ރައްޔިތުންނަށް ކުރި އާދޭހަށެވެ. ނަމަވެސް ވެރިކަމުގެ ހުވާ ހަމަ ކުރެވުމާއިއެކު ކަންކަން ބަދަލުކުރީ ނުބައި ނުލަފާ ޔަހޫދީން ވެސް ކަންކަން ބަދަލުނުކުރާނެ ގޮތަށެވެ.\nޙަޤީޤަތް އަންގައިދޭން އެބަ ޖެހެއެވެ. ހަޤީޤަތް އެނގިގެންދާނީ ހަޤީޤަތް ހާމަކޮށްގެންނެވެ. ރައީސް ޔާމީނަށް ވެރިކަން ލިބުމުން ރައީސް މައުމޫނު ހަފޮޅުން ބޭރުކޮށްލި ގޮތް ފޮރުވުމަކީ ރާއްޖޭގެ ޤަދީމީ ތާރީޚުގެ އިތުރުން ދުނިޔޭގެ ޤަދީމީ ތާރީޚުގެ ވާހަކަ ލިޔެގެންވެސް ކުރެވޭނެ ކަމެއް ނޫނެވެ.\nއަދީބު ދުރުކޮށްލަން ބޭނުންވުމުން ލޯންޗެއް ގޮވިހެން، ކާނަލް ނާޒިމް ދުރުކޮށްލަން ބޭނުންވުމުން ކަރުގައި ފިސްތޯލައެއް އެޅުވިހެން ރައީސް މައުމޫން ހައްޔަރުކުރަންވެސް ބޭނުންކުރީ ރިޝްވަތާއި ނުފޫޒު ފޯރުވުމުގެ ބަދުނާމުކަން މިހާރު ވާނީ ވަރަށް ރަނގަޅަށް ހާމަވެފައެވެ. އެވަރަށް ފުލުހުން ލައްވައި ޑްރާމާ ކުޅުވިއިރުވެސް ހެއްކެއް އެބައޮތޭ ބުނުން ފިޔަވައި ދެއްކުނީ ކޮން އެއްޗެއް ހެއްޔެވެ؟\nފާޑުކިޔުމުގައި އިޚްލާޞްތެރިކަން ދައްކަން ވެސް އަބޫ ކައްޒާބު ފަދަ ނަންތައް ބޭނުން ނުކޮށް ތިމާއަކީ ކާކުކަން އެނގޭނެ ނަންނަމުގައި ލިޔުމުން އިތުބާރު ބޮޑުވާނެކަން ފާހަގަ ކުރެވެއެވެ. ފިލައި ތިބެ ލިޔަނީ ދޮގުފަތުރަން ކަމަށް ޤަބޫލުކުރެވުމުގެ ފުރުޞަތުވެސް ވަރަށް ބޮޑުވީމައެވެ.


Thinadhoo gai tertiary hospital eh alhan ninmaifi | Mihaaru\nހެލްތު މިނިސްޓްރީގައި މިއަދު ބޭއްވި ޕްރެސް ކޮންފަރެންސްގައި އެ މިނިސްޓްރީގެ ޑެޕިއުޓީ ޑިރެކްޓަރު ޖެނެރަލް ތަސްލީމާ އުސްމާން (މ) ވާހަކަދައްކަނީ -- ފޮޓޯ: ހެލްތު މިނިސްޓްރީ\n27 މާޗް 2019 - 15:17 18 comments\nތިނަދޫގައި އަޅަން ނިންމާފައި ވަނީ 100 އެނދުގެ ހޮސްޕިޓަލެއް ކަމަށް އެ މިނިސްޓްރީގެ ޑެޕިއުޓީ ޑިރެކްޓަރު ޖެނެރަލް ތަސްލީމާ އުސްމާން ވިދާޅުވި އެވެ. އަދި އެ ރަށުގައި މިހާރު ހުރި ހޮސްޕިޓަލް ބޮޑުކުރެވެން ނެތުމުން، އާ ހޮސްޕިޓަލް އަޅާނީ އެހެން ބިމެއްގައި ކަމަށް އޭނާ ވިދާޅުވި އެވެ.\nތިނަދޫގައި މިހާރު ވެސް 50 އެނދުގެ ރީޖަނަލް ހޮސްޕިޓަލެއް ހުރެ އެވެ. އާ ހޮސްޕިޓަލް އެޅުމުން ރީޖަނަލް ހޮސްޕިޓަލުން ދޭ ހިދުމަތްތައް ހުއްޓާލައި، އާ ހޮސްޕިޓަލަށް ބަދަލުކުރާނެ އެވެ.\n"އަޅުގަނޑުމެން މި ވިސްނަނީ ޑަބްލިއުއެޗްއޯ [ދުނިިޔޭގެ ސިއްހަތު ޖަމިއްޔާ]ގެ ރައްކާތެރި ކަމާއި ތިމާވެއްޓާ ރައްޓެހި މިންގަނޑުތަކުގެ ހޮސްޕިޓަލެއް އަޅަން،" ތަސްލީމާ ވިދާޅުވި އެވެ.\nތިނަދޫގައި ޓާޝަރީ ހޮސްޕިޓަލް އެޅުމުގެ ފުރުސަތު ދިވެހި ކުންފުނިތަކާއި ބޭރުގެ ކުންފުނިތަކަށް ވެސް ހުޅުވާލާފައި ވެ އެވެ. އެކަމަކު މިއަދު ހުޅުވާލީ، އެ ހޮސްޕިޓަލް އެޅުމަށް ބޭނުންވާ ކޮންސެޕްޓާ ބެހޭ މައުލޫމާތު ސާފު ކުރުމަށެވެ.\nއެ ރަށުގައި ޓާޝަރީ ހޮސްޕިޓަލް ބިނާ ކުރުމުން މިހާރު ލިބޭ ހިދުމަތްތަކާއި ވަސީލަތްތަކަށް ވުރެ ގިިނައިން އެތަނުން ލިބޭނެ ކަމަށް ހެލްތު މިނިސްޓްރީން ބުންޏެވެ. އޭގެ ތެރޭގައި ލެބޯޓަރީ އިން ލިބޭ ހިދުމަތްތަކާއި އެހެން ސަބް-ސްޕެޝަލިޓީތައް ވެސް ހިމެނޭނެ އެވެ. އަދި އެ ސަބް-ސްޕެޝަލިޓީސް ކަނޑައެޅުމުގައި އައްޑޫގައި ހަދަމުންދާ ޓާޝަރީ ހޮސްޕިޓަލުން ނުލިބޭ ހިދުމަތްތަކަށް އިސްކަންދޭނެ ކަމަށް ތަސްލީމާ ވިދާޅުވި އެވެ.\n"ދެކުނުގައި ދެ ޓާޝަރީ ހޮސްޕިޓަލް ހަދާއިރު ވީހާ ވެސް ގިނަ ބަލިތަކަށް ފަރުވާ ދެވޭނެ ގޮތަށް ހަދަން މި މަސައްކަތްކުރަނީ،" އޭނާ ވިދާޅުވި އެވެ.\nމީގެ އިތުރުން އެ ހޮސްޕިޓަލަށް މުވައްޒަފުން ހޮވުމުގައި ދިވެހިންނަށް އިސްކަން ދޭނެ ކަމަށް އޭނާ ވިދާޅުވި އެވެ. އަދި އެ ރަށުގައި މިހާރު ހުރި ހޮސްޕިޓަލަށް ވުރެ ބޮޑު ހޮސްޕިޓަލެއް އެޅުމުން އުފެދިގެންދާ ވަޒީފާގެ ފުރުސަތުތައް ވެސް ގިނަ ވާނެ ކަމަށް އޭނާ ފާހަގަކުރެއްވި އެވެ.\nއިތުރު ލިޔުންތައް ސިއްހަތު ގދ. ތިނަދޫ ހޮސްޕިޓަލް ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު


އެކިއެކި މައްސަލަތަކާ ގުޅިގެން ފުލުހުންގެ ބެލުމުގެ ދަށަށް ގެނެސްފައިވާ ތަކެތީގެ ތެރެއިން، ފުލުހުންގެ ބެލުމުގެ ދަށުގައި 176.55 ކިލޯގްރާމްގެ މަސްތުވާތަކެތި ނައްތާލައިފިއެވެ.\nއެގޮތުން، ދޫނިދޫގައި މިއަދު ނައްތާލާފައިވަނީ 2006 ވަނަ އަހަރު ފުލުހުންގެ ބެލުމުގެ ދަށަށް ގެނެސްފައިވާ 1000 ގްރާމް ކެނަބިސްއާއި، 2016 ވަނަ އަހަރު ފުލުހުންގެ ބެލުމުގެ ދަށަށް ގެނެސްފައިވާ 2925.952 ގްރާމް ކޮކޭންގެ އިތުރުން 2020 ވަނަ އަހަރުގެ ޖުލައި މަހުން ފެށިގެން ޑިސެމްބަރ މަހުގެ ނިޔަލަށް ފުލުހުންގެ ބެލުމުގެ ދަށަށް ގެނެސްފައިވާ މަސްތުވާތަކެތީގެ ތެރެއިން ނައްތާނުލެވިހުރި ތަކެއްޗާ އަދި މި އަހަރު ފުލުހުންގެ ބެލުމުގެ ދަށަށް ގެނެސްފައިވާ 71874.1000 ގްރާމް ހެރޮއިންއެވެ.\nއެ ތަކެތީގެ ތެރޭގައި ހިމެނެނީ 5418 ރަބަރު ޕެކެޓާއި، 3312 ސެލޯފިންކޮޅާއި، ފިލްމު ހުސްކުރި 351 ދަޅާއި، 193 ބުލެޓާއި، 15 ބިޑިއާއި، 1460 ބޭސް ގުޅަ އަދި އެހެނިހެން ތަކެތީގެ ތެރޭގައި ހިމެނޭ 3746 އައިޓަމެކެވެ. އެހެނިހެން އައިޓަމްގެ ތެރޭގައި މަސްތުވާތަކެތި ބޭނުންކުރުމަށްޓަކައި ގެންގުޅޭ އާލާތްތައް ހިމެނެއެވެ.\nއޭގެ އިތުރުން، ނައްތާލި ތަކެތީގެ ތެރޭގައި 146412.7270 ގްރާމް ހެރޮއިންއާއި، 19003.6029 ގްރާމް ކެނަބިސްއާއި، 36.1817 ގްރާމް އެމްފެޓަމިންއާއި، 714.6503 ގްރާމްގެ މެޓަމްއެމްފެޓަމިން ރެސިމޭޓްއާއި، 596.8731 ގްރާމް އެމްޑީއެމްއޭގެ އިތުރުން 9784.5774 ގްރާމް ކޮކޭން ހިމެނެއެވެ.\nމަސްތުވާތަކެތި ނައްތާލުން ކުރިއަށް ގެންގޮސްފައިވަނީ މަސްތުވާތަކެއްޗާ ބެހޭ މައްސަލަތަކުގައި ހެކީގެ ގޮތުގައި ހިފެހެއްޓޭ ތަކެއްޗާމެދު އަމަލުކުރާނެ ގޮތުގެ ގަވާއިދުގެ ދަށުން ޕްރޮސިކިއުޓަރ ޖެނެރަލް އެކުލަވާލާ ކޮމިޓީގެ ބެލުމުގެ ދަށުންނެވެ.


Facebook post thakaa hedhi High court ge Iss beyfulhakah fiyavalhu alhanee\nފޭސްބުކް ޕޯސްޓްތަކަކާ ހެދި ހައިކޯޓުގެ އިސް ބޭފުޅަކަށް ފިޔަވަޅު އަޅަނީ\nނިޒާމް، ސިފައިންގޭގައި އުޅުނުއިރު ރައީސް ޔާމީންގެ ފަރާތުން ހަނދާނީ ލިޔުމަކާ ހަވާލުވަނީ\nހައިކޯޓުގެ ޑެޕިއުޓީ ޑިރެކްޓާ ޖެނެރަލް މުހައްމަދު ނިޒާމްގެ ސުލޫކީ މައްސަލަތަކެއް ފާހަގަކޮށް އޭނާއަށް ފިޔަވަޅު އަޅަން ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން ނިންމައިފި އެވެ.\nމުހައްމަދު ނިޒާމްގެ ފޭސްބުކް އެކައުންޓުން ކުރާ ޕޯސްޓްތަކާ ގުޅިގެން އޭނާގެ ޝަކުވާ އާންމު ފަރާތަކުން ހުށަހެޅީ ރައްޔިތުންގެ މަޖިލީހުގެ ޖުޑިޝަރީ ކޮމިޓީއަށެވެ. އެ ކޮމިޓީއިން ވަނީ އޭނާގެ މައްސަލަ ބަލައި ދިނުމަށް ޑީޖޭއޭގައި އެދިފަ އެވެ.\nއެ މައްސަލަ ބަލަން ފެށުމުން ނިޒާމް ވަނީ އޭނާގެ ފޭސްބުކް އެކައުންޓް ހެކްކޮށްފައިވާ ކަމަށް ބުނެފަ އެވެ. ނަމަވެސް ޑީޖޭއޭއިން ބެލި ބެލުމުން އެ އެކައުންޓް ހެކްކޮށްގެން އެއްވެސް ފަރާތަކަށް ނިޒާމް ޝަކުވާ ހުށަހަޅާފައެއް ނުވެ އެވެ. އަދި އޭނާގެ ދަރީންގެ ފޮޓޯ ވެސް އެ އެކައުންޓުން ހިއްސާކޮށްފައިވެ އެވެ. އަދި، ހެކްކޮށްފައިވާ ނަމަވެސް ނިޒާމް ވަނީ އެ އެކައުންޓް ނަހަމަ ގޮތުގައި އެހެން މީހަކު ބޭނުން ހިފުމަށް ފުރުސަތު ދީފައި ކަމަށެވެ.\nއެކަން ބެލުމަށްފަހު ޑީޖޭއޭއިން މިހާރު ވަނީ ކޮމިޓީއަށް ރިޕޯޓް ފޮނުވާފަ އެވެ. އެ ރިޕޯޓްގައި ބުނެފައިވަނީ ނިޒާމްގެ އަމަލަކީ ޝަރުއީ ދާއިރާގެ މުވައްޒަފުންގެ ގަވައިދުގެ ސުލޫކީ މިންގަނޑާ ހިލާފު އަމަލެއް ކަމަށެވެ. އެހެންވެ އޭނާއަށް ފިޔަވަޅު އެޅުމަށް ހިއުމަން ރިސޯސް ކޮމިޓީއަށް ހުށަހަޅަން ވަނީ ނިންމާފަ އެވެ. އަދި ނިޒާމްގެ އެކައުންޓް ބޭނުން ކުރަނީ އޭނާތޯ ނޫންތޯ ބެލުމަށް ކަމާބެހޭ އިދާރާއަށް ހުށަހަޅަން ވެސް ޑީޖޭއޭއިން ވަނީ ނިންމާފަ އެވެ.\nނިޒާމް، ރައީސް ޔާމީންގެ ކެމްޕެއިން ހަރަކާތުގައި\nކުރިން އެމްއެންޑީއެފްގައި މަސައްކަތް ކުރި ނިޒާމްގެ ފޭސްބުކް އެކައުންޓުން ސިޔާސީ ގިނަ ޕޯސްޓްތަކެއް ކޮށްފައިވެ އެވެ. އެގޮތުން ކުރީގެ ރައީސް މުހައްމަދު ނަޝީދަށް އަމާޒުކޮށް ބޭ އަދަބީ ބަހުން މުހާތަބުކޮށް ޕޯސްޓްތައް ކޮށްފައިވެ އެވެ. އޭގެ އިތުރުން ސުޕްރީމް ކޯޓުން ވަކިކުރި ފަނޑިޔާރު އަބްދުﷲ ދީދީ ދިފާއުކޮށް، އަދި ޖޭއެސްސީއަށް ބޮޑެތި ފާޑުކިޔުންތަކެއް ވެސް އަމާޒުކޮށްފައިވެ އެވެ.\nނިޒާމް، ހައިކޯޓުގެ މަގާމަށް އައްޔަން ކޮށްފައިވަނީ މިދިޔަ އަހަރު ބޭއްވި ރިޔާސީ އިންތިހާބަށްފަހު ސަރުކާރު ބަދަލުވުމުގެ ކުރީގަ އެވެ. ރިޔާސީ އިންތިހާބުގެ ތެރޭގައި ނިޒާމް ވަނީ، އޭރުގެ ރައީސް އަބްދުﷲ ޔާމީންގެ ކެމްޕޭންގައި ބައިވެރިވެ ރަށްރަށަށް ކެމްޕެއިން ދަތުރުތައް ކޮށްފަ އެވެ.\nރައްޔިތުންގެ މަޖިލިސް ހައިކޯޓް ޖޭއެސްސީ + ޝަރުއީ ދާއިރާ ޝަރުއީ ދާއިރާ ރިފޯމް ކުރުން\nފަނޑިޔާރު ޝުޖާއު ވަކިކުރާ މައްސަލަ ކޮމިޓީއަށް\nއުސޫލާ ހިލާފު ޝަރީއަތް: މައްސަލަ ޖޭއެސްސީއާއި މަޖިލީހަށް\nޝުޖާއުގެ ސުލޫކީ މައްސަލައެއް ބަލަނީ


Evvunthah manaa kuriyas muzaaharaa baavvaanan: Navaanavai\nނަވާނަވައިގެ ސިޔާސީ ހަރަކާތުގައި އިސްކޮށް އުޅޭ މީހުން ބޭއްވި ނޫސްވެރިންގެ ބައްދަލުވުން -- ފޮޓޯ: ނަވާނަވައި\nކޮވިޑް-19 ގެ ސަބަބުން މާލެ ސަރަހައްދަށް ގެނެސްފައިވާ ލޮކްޑައުންގެ ތެރެއިން މިހާރު ދީފައިވާ ލުއިތަކުގެ މަރުހަލާގައި އެއްވުންތައް ނުބޭއްވުމަށް ފުލުހުން އިލްތިމާސްކޮށްފައިވީ ނަމަވެސް ރާވާފައިވާ މުޒަހަރާ އޮންނާނެ ކަމަށް ވާތު ފިޔައިގެ ސިޔާސީ ހަރަކާތެއް ކަމުގައިވާ ނަވާނަވައިން ބުނެފި އެވެ.\nމި ބަލިމަޑުކަމުގެ ހާލަތުގައި އާންމު ފަރުދުންގެ މާލީ ހާލަތު ދަށްވިއިރު ވެސް ރައްޔިތުންގެ މަޖިލީހުން އެ ކަމަށް ޓަކައި މަސައްކަތްތަކެއް ނުކުރާ ކަމަށް ބުނެ އަންނަ ހޯމަ ދުވަހު ހެނދުނު މަޖިލިސް ކައިރީ މުޒާހަރާއެއް ކުރުމަށް ނަވާނަވައި ހަރަކާތުން ރާވާފައިވެ އެވެ.\nމަޖިލިސް ކައިރީ މުޒާހަރާއެއް ބާއްވަން ރާވާފައިވާއިރު ފުލުހުން މިއަދު ކުރި ޓްވީޓެއްގައި ބުނެފައިވަނީ ލޮކްޑައުންގެ ހާލަތަށް ލުއި ދިނުމުގެ މި މަރުހަލާގައި ވެސް އާންމު ތަންތަނުގައި އުޅެވޭނީ އެކުގައި ގިނަވެގެން ތިން މީހުން އެއްވެގެން ކަމަށެވެ. އެޗްޕީއޭގެ އެ އިރުޝާދާ ހިލާފަށް އެއްވުންތައް ނުބޭއްވުމަށް ފުލުހުން އިލްތިމާސްކޮށްފައިވެ އެވެ.\nނަވާނަވައި ހަރަކާތުގެ ސްޕޯކްޕާސަން ފާތިމަތު ސާއިރާ ވިދާޅުވީ، އެއްވުންތައް ނުބާއްވަން އިލްތިމާސްކޮށްފައިވީ ނަމަވެސް މިހާރު ވެސް އިންތިޒާމު ކޮށްފައިވާ ގޮތަށް އަންނަ ހޯމަ ދުވަހު މަޖިލިސް ކައިރީ މުޒާހަރާ ކުރާނެ ކަމަށެވެ. މުޒާހަރާ މަނާ ކުރާ ހާލަތެއްގައި ވެސް ބާއްވާނެ ކަމަށް އޭނާ ވިދާޅުވި އެވެ.\n"މި ލޮކްޑައުންގެ ހާލަތު އައި ފަހުން އާންމު ރައްޔިތުން މި އުޅެނީ ވަރަށް ހާލުގައި، އާމްދަނީއެއް ނުލިބި ހަރަދުތައް ނުކުރެވިގެން، އެކަމަކު އެއަށް މަސައްކަތް ކުރުމުގެ ބަދަލުގައި އަޅުގަނޑުމެނަށް ފެންނަނީ މަޖިލީހުން މެންބަރުންގެ ސިޔާސީ ވާދަވެރިންގެ ކަންކަމުގަ އުޅޭ ތަން، މުޒަހާރާ ކުރަން ޖެހޭ އެބަ،" ސާއިރާ ވިދާޅުވި އެވެ.\nސާއިރާ ވިދާޅުވީ، މަޖިލީހުގެ ކައިރީގައި ކުރަން ހަމަޖެހިފައިވާ އެ މުޒާހަރާގެ ބައިވެރިން ތިބޭނީ ކޮވިޑް-19 ގެ ރޯގާއިން ރައްކާތެރިވުމަށް ދީފައިވާ އިރުޝާދުތަކާ އެއް ގޮތަށް ކަމަށެވެ. އެ ގޮތުން މުޒާހަރާގެ ބައިވެރިން ތިބޭނީ މާސްކް އަޅައިގެން ކަމަށާއި ގައިދުރުވުމުގެ ހަމަތަކާ އެއް ގޮތަށް މުޒާހަރާ ކުރިއަށް ގެންދިއުމުގައި އިސްކަން ދޭނެ ކަމަށް އޭނާ ވިދާޅުވި އެވެ.\nއަންނަ ހޯމަ ދުވަހުގެ ހެނދުނު މަޖިލިސް ކައިރީގައި މުޒާހަރާ ކުރަން ރާވާފައިވާއިރު، މިއީ މާލެ ސަރަހައްދަށް ގެނައި ލޮކްޑައުންގެ ތެރެއިން ފަތިހު 5:00 އިން ރޭގަނޑު 10:00 އަށް ބޭރުގައި އުޅެވޭ ގޮތަށް ބޮޑު ލުއެއް ދިން ފަހުން، މާލޭގައި އިންތިޒާމު ކުރާ ފުރަތަމަ މުޒާހަރާ އެވެ.\nނަވާނަވައިގެ ސިޔާސީ ހަރަކާތަކީ ވާތު ފިޔައިގެ ސިޔާސީ ހަރަކާތް ޕްރޮމޯޓް ކުރުމުގައި އުޅޭ ސިޔާސީ ހަރަކާތެކެވެ. އެ ހަރަކާތުން މީގެ ކުރިން ވެސް މިފަދަ ސިޔާސީ ހަރަކާތްތަކާއި އެއްވުންތައް ބާއްވާފައިވެ އެވެ.\nއެންމެ ފަހުން ނަވާނަވައިން ބޭއްވި އެ އެއްވުމަކީ ސަރުކާރު ކޯލިޝަންގެ ލީޑަރުން ހެޓޮލް ޖެންގައި ނޫސްވެރިންނާ ބައްދަލު ކުރައްވަނިކޮށް އެ ލީޑަރުންގެ ކުރިމަތީގައި ކުރި މުޒާހަރާ އެވެ. އެއީ މަހުޖަނުންގެ ނުފޫޒު ވަންނަ ގޮތަށް ވާދަވެރިކަން ގެއްލޭ ގޮތަށް އިންތިހާބަށް ކެންޑިޑޭޓުން ނުނެރުމަށް ގޮވާލާ ބޭއްްވި މުޒާހަރާ އެކެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް މުޒާހަރާ + އެޗްޕީއޭ މުޒާހަރާ ޕޮލިޓިކްސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު މާލޭ ސަރަހައްދުގެ ކާފިއު ލޮކްޑައުން ޕްރޮޓޮކޯލް


BREAKING: Yasir Yahya Niyaavejje - Vaguthu\nކޮވިޑް-19: ރާއްޖެ ވެކްސިނާއި ހަމައަށް ދިއުމަށް އިތުރު ފިޔަވަޅެއް ކުރިއަށް - 10 ގަޑިއިރު ކުރިން\n5 މަސް ކުރިން ( އޮގަސްޓް 2, 2020 )\nރާއްޖޭގައި ދިރިއުޅެމުން އަންނަނިކޮށް ހައްޔަރުކުރި ޔަމަނުގެ ރައްޔިތެއް ކަމުގައިވާ ޔާސިރު ޔަހްޔާ ސާލިހް ނިޔާވެއްޖެއެވެ.\nޔާސިރް ނިޔާވީ ހާލު ދެރަވެގެން އައިޖީއެމްއެޗްގައި ފަރުވާދެމުން ދަނިކޮށެވެ. އޭނާ އައިޖީއެމްއެޗްގައި ފަރުވާދެމުންދިޔައީ ހާލު ސީރިއަސް ވެގެންނެވެ.\nޔާސިރް ނިޔާވިކަން އޭނާގެ އާއިލާއިން ވަނީ "ވަގުތު"އަށް ކަށަވަރުކޮށްދެއްވާފައެވެ. ޔާސިރްގެ އާއިލައިން ބުނެފައި ވަނީ، ޔާސިރް ނިޔާވީ މިއަދު ހަވީރު 16:25 ހާއިރު ކަމަށެވެ.\nޔާސިރް ހާލު ދެރެވެގެން އައިޖީއެމްއެެޗްއަށް ގެންގޮސް ފަރުވާދޭން ފެށީ ޖުލައި 21 ވަނަ ދުވަހުގެ ހަވީރުގެ ވަގުތެއްގައެވެ.\nޔާސިރު ހައްޔަރުކޮށްފައި ވަނީ 2017 ވަނަ އަހަރު މާރިޗް މަހުގެ ތިންް ވަނަ ދުވަހުއެވެ.\nމިދިޔަ މަސް ތެރޭގައި ޔާސިރު ޔަހްޔާގެ ވަކީލުން އޭނާގެ ބަލި ހާލަތުގެ ސަބަބުން އޭނާ ގޭބަންދަށް ބަދަލުކޮށްދިނުމަށް ވަގުތީ އަމުރަކަށް ސިވިލް ކޯޓުގައި އެދުނެވެ.\nނަމަވެސް ކޯޓުން ވަނީ ވަގުތީ އަމުރު ނެރެދިނުމަށް ޝަރީއަތުގެ ގަވާއިދުތަކުގެ މައްޗަށް ބިނާކޮށް އިންކާރުކޮށްފައެވެ.\nޔާސިރް ރާއްޖެ އައިސް ވަޒީފާ އަދާ ކުރަމުން ގޮސްފައި ވަނީ، އަހުމަދިއްޔާ އިންޓަނޭޝަނަލް ސުކޫލް އަދި އިސްލާމިކް ޔުނިވާސިޓީގައި ޓީޗަރެއްގެ ވަޒީފާއެވެ. އޭނާ ރާއްޖޭގައި އުޅުނީ ދިވެއްސަކާއި ކައިވެނި ކޮށްގެންނެވެ. އެދެމަފިރިންގެ ދަރިއަކު ހުރެއެވެ.\nހޫތީން ސައުދީ އަރަބިއްޔާ އަށް ދިން ހަމަލާއެއްގައި ފަސް މީހަކު ޒަހަމްކޮށްލައިފި\nބެއިރޫތު ގޮވުން: އަލަތު ދަރިފުޅު މަރާ ހަނގުރާމަ ކުރަނީ، މައިންބަފައިން ހިތްކުދިކުދި!\nއޮގަސްޓް 2, 2020 17:04\nނުލަފާ ނުބައި ސަރުކާރު. ޢިންސާނިއްޔަތު ކަމުގެ ކަންފުޅެއްވެސް ނެތް. ރަޙުމް ކުޑަ ބަޔެއް.. މާތްﷲ މައްޔިތާ ގެ ފާފަ ފުއްސަވައި ސުވަރުގޭގެ ނިޢުމަތް ދެއްވާ ށި ަެވެ. އާމީން\nއޮގަސްޓް 2, 2020 18:07\nއެއްވެސް ހުރަހެއް ނެތި7ވަނަ އުޑާއި ހަމަޔަށް އަނިޔާ ލިބުނު މީހާގެ ދުއާ ވަސިލްވެ ﷲ އެ ދުއާ އިޖާބަ ކުރައްވާނެކަން ސާބިތުވޭ. ޔާ ﷲ ޔާ ހައްޔު ޔާ ގައްްޔޫމް ޔާ ޒުލްޖަލާލިވަލްއިކުރާމް ޔާ އަޒީޒު ޔާ ޖައްބާރު މި އަނިޔާވެރި ސަރުކާރު ހިތިގޮތަކަށް ހިއްލަވާށި. މި ބައިމީހުންގެ ބާރު ދައްކުރައްވައި ފުލުފުލުން އިބަ އިލާހުގެ ކޯފާ އެވެރީންގެ މައްޗަށް ފޮނުވާށި އެއީ ނުރައްކާތެރި ކެންސަރު އަދު ހަމަ އެފަދަ ނުރައްކާތެރި ބަލި އެވެރީންނަށް ޖައްސާވާށީ ޔާ ﷲ އަޅުގެ ދުއާ އިޖާބަ ކުރައްވާށި... އެވެރިން އަނިޔާ ތަކުން މައުސޫމު ފުރާނައެއް ވަކިވެގެން ގޮސްފައިވުމާއި ަައަދި އެހެން މުސްލިމުން ސަލާމަތް ކުރެއްވުމަށެވެ. އާމީން\nއޮގަސްޓް 2, 2020 18:53\nއިމުރާނޫ ކޮބާ އެއްކަލަ މަންޑޭލާ ރޫލްސް؟؟؟؟؟ އިމުރާނޫ ރައްޖޭގެ ގައުމީ ސަލާމަތަށް ނުރައްކާތެރި އެތަކެއް މުޒާހަރާ ތަކެއް އިހަކަށް ދުވަހު ބަންގުލަދޭޝް މީހުން ކުރި އޭގެ ތެރެއިން ކިތައް ބިދޭސީންބާ ޕާސްޕޯޓު ނެތި ވިސާ ނެތި ޖެހިލުމެއް ނެތި ރާއްޖޭގައި އެއުޅެނީ؟؟؟؟ އިމުރާނޫ ކީއްވެ އެމީހުން ހިފާ ހައްޔަރުކޮށް އެމީހުން ޑިޕޯޓުކޮށް ގައުމަށް ފިނުވާލެވެންދެން ހައްޔަރު ކޮއްފައި ނުބޭންދީ؟؟؟\nއޮގަސްޓް 2, 2020 19:18\nއޮގަސްޓް 2, 2020 22:28\nއޭނަ މަރުވީ އަމިއްލައަށް. ނުކައި ނުބޮއެ ހަޅުތާލު ކުރުން އެއީ އަމިއްލަ ނަފްސަށް އަނިޔާވެރިވުން. މުސީބާތް ތަކަށް އޮންނަނީ ކެތްކުރުން އޭނައެ މަރުވީ ކުފުރު މަރަކުން.\nއޮގަސްޓް 2, 2020 18:41\nސަކާ ރުގެ އިންސާނިއްޔަތުގެ ކަންފުޅެއް ނެތިގެން ތޯ ޔަޙްޔާ ބޫކް ހަޅުތާލުކޮށް ވަ ރު ދެ ރަވާން ޖެހުނީ އެކަމުގެ ޒިންމާ ނަގަން ޖެހޭނީ ޔަހްޔާ ، މީހާގެ ހަށިގަނޑާ ފު ރާނައަށް ގެއްލުންވާ ފަދަ އެއްވެސް ކަމެއް ކު ރުން އިސްލާމް ދީނުގަމަނާ ، އޭނާ ނުކައި ހު ރެގެންދިމާވި ކަމެއް އެއީ އެކަމުގެ ޒިންމާ އެހެން މީހުން ނަގަން ޖެހެންވީ ސަބަބެއް ނޭނގުނު\nއޮގަސްޓް 2, 2020 18:46\nއޮގަސްޓް 2, 2020 18:57\nއޭނާ ހައްޔަރުކުރީ 2017ގަ އޭރު ވެރިކަމުގަ ހުރީ ޔާމީނުކިޔާ މީހެއް، އޭނާ ވެރިކަން 2018ގަ ނިމުނު އިރުވެސް ތަހުޤީޤެއް ޝަރީއަތެއް ނުކޮށް ޖަލުގަ އިތީ ބާއްވާފަ، މިސަރުކާރުން އެތަހުޤީޤު ފަށާ ނިމުމަކާ ގާތްވެފަ އޮތްވާ މީނާ ބަލިވެގެން އެޑްމިޓްކުރަން ފެށީ އެކި ފަހަރުމަތިން.. އަނިޔާވެރިވީ ސަރުކާރު އޮޅިއްޖެ\nއޮގަސްޓް 2, 2020 20:22\nއަދީބު ކިޔާ މީހަކުވެސް ޔާމީނު ސަ ރުކާ ރުން ހައްޔަ ރު ކު ރި. ކޮބާ އޭނާ މިހާ ރު؟؟\nއޮގަސްޓް 2, 2020 20:40\nއަންނި ކިޔާ މީހަކު ވެސް ޖަލަށްލި. ކޮބާ މިހާ ރު އޭނާ؟\nއޮގަސްޓް 2, 2020 20:45\n2017 ގައި ޔަސިރު ހައްޔަރު ކުރީ ޔަމީންގެ ސަރުކާރުގައި. ދެން ޔަސިރަށް އިންސާފު ނުލިބި ދިގުލައިގެން ގޮސްފައިވާތީ ކީއްވެބާ މި އިންސާފުވެރި ސަރުކާރުން ޔަސިރު އަށް އިންސާފު ހޯދައި ނުދިނީ. ބަދު ދުއާ އެއް ނޫން ކުރީ އަނިޔާ ލިބުނީމަ ދުއާކުރުން އޮވޭ.. ޔަސިރު އަށް އަނިޔާވެރި ވި ޔަމީން ސަރުކާރު އަދި މި ސަރުކާރުގެ ވެސް ހިމެނޭ އަދި ތިފަދަ ގޮތަކަށް ޔަސިރު އަށް އިންސާފަށް ހުރަސް އެޅޭ އެންމެންނަށް ﷲ ނުބައި ބައްޔެއް ޖައްސަވާށި އަމީން.\nއޮގަސްޓް 2, 2020 21:34\nކުރީ ސަރުކާރުން ޝަރީއަތް ފަށާ ނިމެން އުޅެނިކޮށް ސަރުކާރު ބަދަލުވީ. ކީއްވެ އިތުރު2އަހަރު އޯގާތެރި ލާދީނީން ހޭދަކުރީ. އަނގަ އޮތީތީ ތަޅުވާބާލާ.\nއޮގަސްޓް 2, 2020 17:05\nމިމަރުގެ ޒިންމާ ފުރިހަމަޔަށް ސަރުކާރުން އުފުލަންޖެހޭ..2017 އަހަރު ހައްޔަރުކޮށް މިހާހިސާބަށް ޝަރީއަތް ނުނިމި ވާނުވާނޭގި މަރު...\nއޮގަސްޓް 2, 2020 17:23\nއޭނާ ހައްޔަރުކުރީ 2017ގަ ތިޔަ ބުނާ ހުދު ކާފޫރު ދީނީ މާތް ޔާމީނުގެ ވެރިކަމުގަ..ދެން ހެޔޮލަފާ ސަރުކާރުން ދޮޅު އަހަރު ވަންދެއް އޭނާ ހައްޔަރުކޮށް ތަހުޤީޤެއް ޝަރީއަތެއް ނުކޮށް ބޭއްވީ ކީއްވެޔޯލަ؟؟ މިވެރިންވާ ތަހުޤީޤު ކުރިޔަށް ގެންދިޔަތާ.. އަބަދުވެސް އެހެން މީހުން ބޮލަށް ފޫޅުކެނޑޭތޯ ބަލާތި..\nއޮގަސްޓް 2, 2020 18:13\nއިންސާފް ލިބެން ޖެހޭ... ވަކި ގައުމެއްގަ ރައްޔިތަކަށް ވީތީ ޖަލަށްލާ އަނިޔާވެރި ގައުމެއް މިއީ ވެސް...\nއޮގަސްޓް 2, 2020 21:37\nއަނިޔާވެރި ސަރުކާރެއް މީ. ހަޖަމުކުރޭ. ޔަހްޔާ މަރާލީ ހަމަ. ދެން ކީރިތިކުރޭ ކަލޭމެން.\nއޮގަސްޓް 2, 2020 17:08\nއާއިލާއަށް އިންސާފު ލިބެން ޖެހޭނެ. އެއްވެސް ދައުވާއެއް ނުކޮށް ތުހުމަތެއްގަ ބަހައްޓައިގެން މީހާ މާޔޫސް ކޮށްލައިގެން މިހެން ނުހެދޭނެ. މިކަމަށް އަޑު އުފުލެން ޖެހޭ.\nއޮގަސްޓް 2, 2020 17:09\nإِنَّا لِلَّهِ وَإِنَّا إِلَيْهِ رَاجِعُونَ\nވަރަށް ހިތާމަވެރި ހަބަރެއް.ކާކު ޔާސިރު ޔަހްޔާ ސާލިހްގެ މަރުގެ ޒިންމާ ނަގާނީ؟ އެއްވެސް ތަހުގީގެއް ހުކުމެއް ނެތި ބަންދުގަ އިންސާނަކު ގެންގުޅެ ފުރާނަ ދާ ހިސާބަށް ކަންކަން ދިޔައީމަ އެއީ ދެރަކަމެއް.4 އަހަރު ވަންދެން ގައިދީއެއްގެ ގޮތުގަ ގެންގުޅުން އެއީ އިންސާނީ ހައްގައް އަރައިގަތުމުގެ އަމަލެއް.އަހަރެން ހީކުރީ މި ސަރުކާރުން ޔާސިރު ޔަހްޔާ ސާލިހްގެ ހައްގުތައް ކަށަވަރުކޮށް އޭނާގެ ގައުމަށް އޭނައަށް ދެވޭނެ މަގުފަހިކޮށްދޭނެކަމަށް.ނަމަވެސް އިންސާނީ ހައްގުގެ ވަކާލާތުކުރުމަށް މަޝްހޫރު ސަރުކާރަށް ވެސް ކުރެވުނު ކަމެއް ނެތް.\nދެން އެއްވެސް ބަޔަކަށް އޭނަ ހައްޔަރެއް ނުކުރެވޭނެ.ފުރާނައެވަނީ ފުރާނައިގެ ވެރިފަރާތުން ގެންދަވާފަ.\nޔާސިރު ޔަހްޔާ ސާލިހްގެ ފާފަ ފުއްސަވައި ހެޔޮ ރަހްމަތް ލައްވާށި.އަދި އާއިލާއަށް ކެތްތެރިކަން މިންވަރުކުރައްވާށި.އާމީން.\nއޮގަސްޓް 2, 2020 17:13\nމި އަޙާއަށް އަނިޔާވެރިންނަށް އޭގެ ބަދަލު ލިބޭނެ. އިންޝާﷲ\nއޮގަސްޓް 2, 2020 17:14\nއޮގަސްޓް 2, 2020 17:16\nސަޢުދީ އާއއ އި މިސަރުކާރުން މެރީ. އިމްރާން ކަލޭ ޒި އްމާ ނަގަން ޖެހޭ ދުވަހެ އް އަންނާނެ\nއޮގަސްޓް 2, 2020 17:35\nހައްޔަރު ކުރީ 2017 ގައި. އޭރު އޮތް އިންސާފުވެރި ސަރުކާރުން.\nއޮގަސްޓް 2, 2020 18:47\nތި ވާހަކަ ވިންކައިގެން މި ސަރުކާރު ވެރިކަމަށް އައީވެސް\nއޮގަސްޓް 2, 2020 17:20\nދެން ޝަރީޢަތަކާ ނުލައި، ހުކުމަކާ ނުލައި ޔާސިރް ޔަޙްޔާ ސާޅިޙް ހައްޔަރުކޮށްގެން ނުގެންގުޅެވޭނެ. އާޚިރަތުގެ ދާއިމީ ޢާލަމަށް އެ ދިޔައީ. އެއީ އިންސާފުގެ ޒައްރެއްގެ މިންވަރުވެސް އުނި ނުވެ އިިންސާފުލިބިގެންދާނެ ދާއިމީ ނިމުމެއް ނެތް ގޯތި. ޔާސިރަށް އަނިޔާ ދިން މީހުންނަށްވެސް އިންސާފު ލިބިގެންދާނެ ދުވަސް އަންނާނެކަން ޔަގީން.\nއޮގަސްޓް 2, 2020 17:25\nއޭނާ ތިޔަގޮތަށް ދޮޅު އަގަރު ތެޅުވީ ޔާމީނު މިސަރުކާރުން ތަހުޤީޤުފަށާ ތަހުޤީޤު ނިމެންދެން ކޯޓުން ހައްޔަރަށް ލާފަ ހުރީ..\nޔަހުޔާ ހަގީގަތުގައި މަރުވީކީނޫން.ސަރުކާރުން ޔަހުޔާ މަރާލީ\nއޮގަސްޓް 3, 2020 01:09\nސޯލިހިގެ ކާޅު ހިފުމައް ބަދަލު ކުރަން ފެނޭ\nއޮގަސްޓް 2, 2020 17:24\nޝަރީއަތަކާ ނުލައި، ހުކުމަކާނުލައި ދެން ޔާސިރު ހައްޔަރުކޮށް ނުގެންގުޅެވޭނެ. ކޮންމެ ފުރާނައަކަށްވެސް އަޖަލެއްވޭ. ޔާސިރަށް އަނިޔާވެރިވި މީހުންނަށްވެސް އިންސާފު ލިބޭނެ ދުވަހެއް އަންނާނެ. އެ ދުވަހުން އެއްވެސް ނަފުސަކަށް ބޭ އިންސާފު ލިބިގެން ނުދާނެ.\nސަރުކާރު ނުބައިވެގެންތަ؟ ގެންދަވަން ހުރި ވަގުތު ޖެހުނީއެއް ނޫންތަ؟\nއޮގަސްޓް 2, 2020 18:12\nބީތާޔާ ވާނުވާ އެނގޭތަ؟\nއޮގަސްޓް 2, 2020 17:27\nއމުސްލިމެ އް ވީމަ ޖެ އްސި ޙާލު މީ ކުރީ ސަރުކާރާ އި މި ލާދީނީ ސަރުކާރުން ކުރީގެ ރަ އީސް އަވަހާރަކޮށްލަން ކަމަށް ސާބިތުވި ބުޑިސްޓް ސްނަ އިޕަރ ވީހާވެސް އަވަހަކަށް ދޫކޮށް ލާފަ މުސްލިމް މީހާގެ ދުވަސް ދު އްވާލީ ! ޔާﷲ މި އަނިޔާވެރިކަމުގަ ބަ އިވެރިވި އެންމެނަށް މި ދުނިޔެމަތީގަ ވެސް އެކަމުގެ ނުބަ އި ޖަޒާ ދެ އްވާށި ، އާމީން !\nއޮގަސްޓް 2, 2020 17:29\nނުބާނުލަފާ ޖާހިލު ލާދީނީ ސަރުކާރު\nއޮގަސްޓް 2, 2020 17:36\nއެއްވެސް ތަހުގީގެއް ނުކޮށް އެއްވެސް ޝަރީޢަތެއް އެއްވެސް ހުކުމެއް ނުކޮއް ! ތުހުމަތެއްގައި ވިސާ ކެންސަލްކޮށް ޖަލައްލައި މަރާލީ! ހަމަ ދިވެހި އަނބަކާއި ދިވެހި ދަރިއެއްގެ ބައްޕަ! އިންސާނީ ހައްގުތަކާ ޖަލުތަކުގެ އަނިޔާ އާއި ދެންވެސް އޮތް އެއްޗެކޭ ކިޔައިގެން ވާހަކަދައްކާ މީހުން މިއަދު ނުފެންނާނެ! ގާނޫނީ ކޮން ހަމައަކުން އޭނާ މައްޗަށް ހުކުމެއް ނުކޮށް ވިސާ ކެންސަލްކޮށް އޭނާ ޖަލަށްލީ؟؟ ތުހުމަތުގައި އޮވެ މަރުވެދިޔައީ! ޒިންމާ ނަގާނެ މީހަކު ނެތް!!\nއޮގަސްޓް 2, 2020 17:39\nދިވެހިސަރުކާރުން ގަސްތުގަ މަރާލި މީހެއް އެއީ މީ އިމްރާން މެން ކަހަލަރުޑުންގެ ރޭވުން އަދި ދިވެހިސަރުކަާރު މިކަމުގެ ހިތި ދެކޭނެ\nއޮގަސްޓް 2, 2020 17:40\nމިހާރު ސަރުކާރުގައި މިތިބަ މީހުން މިކަހަލަ ކަންކަމުގައު އޭރައޮންނަ ސަރުކާރަކަށް ނުގޮވާ އެއްޗެއް ނޯވެ ، މިކަމުގައި ކީކޭބާ ބުނާނީ ، މިވެސް ކުރީގެ ސަރުކާރަށް ފޫަޅުކަނޑާލަންޖެހޭ ކަމެއްބާ ، އަދި އަލިފެއް ކަމަަށް ދައުވާކުރާ ،އިންތިމެން ، ރޮޒައިނާމެން ، މަހްލޫފުމެން ، އީވާމެންނަށް އަނގަފުޅާކުރާން ކެރޭނެބާ ، ކޮންމެސް އެއްޗެއް ބުނަންވާނެ\nއޮގަސްޓް 2, 2020 17:44\nއޮގަސްޓް 2, 2020 17:47\nއިންސާނު މަރާލީ ދޯ ތުހުމަތޭކިޔާފަ!\nއޮގަސްޓް 2, 2020 17:48\nޖަލައްލައިގެން3އަހަރަށްވުރެ ގިނަދުވަސްވަންދެން އެއްވެސް ދައުވާއެއްނުކޮށް މަރުވަންދެން ބެހެއްޓި މީހުންނަށް މިއަދަކީ އުފާވެރިދުވަހަކަށްވާނެ...\nއޮގަސްޓް 2, 2020 17:51\nބުޑިސްޓް ސްނައިޕަރ ދޫކޮށްލެވުނު. އޭނަ ދެއްކި އެއްވެސް ވާހަަކަ އެއް ދެކޮޅުވެސް ނުޖެހޭ. އެއްފަހަރު ބުނީ ވަޅޯ މަސް ގަންނަން އައި ވާހަކަ. އަނެއް ފަހަރު ބުނި ގަރާޖެއްގައި މަސައްކަތް ކުރަން އައިވާހަކަ. އެކަމަކު މުސްލިމް ޓްރަރިސްޓް މަރުވީމަ ދޫކޮށްލަނީ. މީބާ މިކިޔާ އަދުލު އިންސާފު.\nއޮގަސްޓް 2, 2020 17:52\nޢިންޑިޔާއިން ޔަހްޔާ ހައްޔަރުކުރުވީ...\nއޮގަސްޓް 2, 2020 17:53\nތ.ިކަމުގައި ރައީސް ޔާމީން އަދި ރައީސް ސޯލިހު ސަރުކާރުގެ އިހުމާލުވެސް އެބައޮތް\nއޮގަސްޓް 2, 2020 17:59\nސައުދީ އަރަބިއްޔާގެ ހައްގުގައި ސަރުކާރުން ކުރި ކޮސްކަމެއް. ޢެއްމެ މުސްލިމެއްގެ ފުރާނައަކީވެސް އަގުހުރި ފުރާނައެއް. ސައުދީ ރުއްސަން ސަރުކާރުން އެމީހާ ހައްޔަރު ކުރަން ބާރުއެޅި އެންމެން އާޙިރަތް ދުވަހު މަރުގެ ޒިންމާ ނަގާތި\nއޮގަސްޓް 2, 2020 18:06\nސިޔާސީ ބޭފުޅުން ގެއަށް ބަދަލު ކުރެވެނީ ކިހިނެއްބާވައޭ މިހިތައް މިއެރީ. ހުރިހާ ސަރުކާރެއްގަވެސް އެބަޔަކު ބޭނުންވާ ބަޔަކަށް ހުރިހާ ކަމެއް އަވަސްވޭ. ޖަލަށްލެވޭ އެހާ އަވަހަށް ބޭރުކުރެވޭ. މީކޮންފަދަ އިންސާފެއްތޯ.\nއޮގަސްޓް 2, 2020 18:38\nތިއީ މައްސަލައެއް ނޫން . ޢިނގެރޭސިއެއްނަމަ މަވެސް ނުކުންނާނަށް ތިޔަ ކަމާއި ދެކޮޅަށް\nއޮގަސްޓް 2, 2020 18:55\n2015 ގާ އައީ 2017 ގައި އޮތް ސަރުކާރުން ހައްޔަރުކުރީ ކީތްވެބާ؟ މީހުންގެ މައްޗަށް ބަދުދުޢާ ކުރާއިރު އެކުރާއިރު އެކުރާ ދުޢާ އެމީހަކަށް ރައްދުވުމަކީވެސް ވެދާނެކަމެއް. ﷲދެނެވޮޑިގެންވަނީ އަނިޔާވެރިންނަކީކޮބައިކަންވެސް އޯގާތެރިންނަކީވެސްކޮބައިކަން\nއޮގަސްޓް 2, 2020 19:06\nމަރު ގެންދަވާނީ އެއްވެސް ސަރުކާރަކުންނެއް ނޫން، އެހެން ނަމަވެސް ޝަރީޔަތް ދިގުދެމިގެން މިހާ ގިނަދުވަސްވީމަ ސުވާލު އުފެދޭ ކަންކަން ކަން އެބަހުރި.\nއޮގަސްޓް 2, 2020 19:20\nމިކަމުގައި އެސަރުކާރެއް މިސަރުކާރެއް ލަފައެއް ނޫން. އެއްވަރު.3އަހަރަށްވުރެ ގިނަ ދުވަސްވެގެން ދިޔައިރުވެސް ދަޢުވާކުރެވޭނެ ވަރުނުވެ ރާއްޖޭގައި ހެދިފައިވާ ޤާނޫނުތަކާއިވެސް ޚިލާފަށް ނިކަމެއްޗަކު ޖަލުގައި ބަހައްޓައިގެން މިއުޅުނީ. މިކަމުގައި އެސަރުކާރުވެސް މިސަރުކާރުވެސް އަދި އަމުރުޖެހި ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާ ޤާޟީވެސް ކުށްވެރިކުރަން.\nޔާސިރު ޔަޙްޔާގެ ފާފަ ފުއްސަވާ ހެޔޮ ރަޙްމަތްލައްވާށި. އާމީން\nއޮގަސްޓް 2, 2020 19:26\nކަމެއްނޭންގޭ މީހުން އަބަދުވެސް ބަލާނީއެހެން\nމީހުން ކުށުގެ ތެރެއަށް ގަންބާލާށެވެ. ކަންކަން\nއެގޭމީހުން އެކަންހިގާފައިވާ ގޮތް ބަލާފަކަންކަން\nނިންމަމުން ދާނެއެވެ. ހައްޔަރުގަ ތިބިމީހުންގެ\nތެރެއިން މިސަރުކާރު ބޭނުންވާ ބައެއްގެ ހުރިހާ މައްސަލައެއް ބަލަމުން މިނިވަން ކުރަމުން، އަދި\nހައްޔަރުކުރަމުން އެބަދެއެވެ. މަރުވިމީހާގެ ހާލަތު\nގޯސްކަމަށް އެންގުނީ މިސަރުކާ އައިފަހުންނެވެ.\nއޮގަސްޓް 2, 2020 19:28\nމަރްޙޫމް ގެ ފާފަ ފުއްސަވައި ދާއިމީ ސުވަރުގެ މިންވަރު ކުރައްވާށި އާމީން. ޢާއިލާއަށް ކެތްތެރިކަން މިންވަރު ކުރައްވާށި އާމީން\nހިސާބު ބެލެވި ޖަޒާލިބޭކަން ކަށަވަރު ތިބާޔާއި އަހަރެންގެވެސް. އެދުވަހުން އިންސާފުގެ ތިލަފަތް. އެމްޑީޕީ ގެ އެއްކޮޅަށް ބަރުވާ ތިލަފަތް ކަހަލަ ތިލަފަތެއް ނޫން.\nކާކުބާ ދެން ޒިންމާ އުފުލަން ހުރީ\nއޮގަސްޓް 2, 2020 19:39\nއެއަހާއައް ހެޔޮރަހުމަތް ލައްވާށި.. އަދި އާއިލާއައް ކެތެރިކަމާ ހެޔޮކަން މިންވަރު ކުރައްވާށި...\nކާކުބާ ދެން އެކަމުގާ ޒިންމާ އުފުލާނީ...\nޒިމްމާ ވާންޖެހޭނެ ފަރާތްތަކާއި.. އަދިނއަނިޔާވެރިވި ފަރާތްތައް.. އަހަރެމެންނައް ނޭގުނެއްކަމަކު ﷲ ޝުބުހާނަހޫ ވަތައާލާ މޮޅައް ދެނެވޮޑިގެންވޭ...\nއަދި އަހަރެމެންވެސް އެނބުރި ދިއުންވަނީ އެކަލާނގެ ހަޒްރަތައް... އަދި ގިޔާމަތް ދުވަހުން ހުރިހާ އިންސިންނާއި ޖިންނިންގެ ހިސާބު ބެއްލެވުންވޭ އަދި އެދުވަހުން ފުރިހަމަ ގޮތުގާ އަދުލް އިންސާފު ލިބިދެވޭނެ...\nއޮގަސްޓް 2, 2020 19:40\nމިކަހަލަ ކިތައްމަރުގެ ޒިންމާ މިސަރުކާރުން ނަގަންޖެހޭބާ؟ މައްޔިތާގެ ފުރާނައަށް ސުވަރުގޭގެ މަތިވެރި ނިޢުމަތް މިންވަރުކޮށްދެއްވުން އެދި ދުއާކުރަން އާއިލާއަށް ކެއްތެރިކަންދެއްވުން އެދެން ނުޙައްޤުން ޤާނޫނާ ޚިލާފަށް ބަންދުކޮށްގެން ގެންގުޅެ އެންމެފަހުން ﷲގެ ހަޞްރަތަށް ޒިންމާވާނީ ކާކުބާ؟ ޔާމީނުބާ؟ އިބޫބާ؟ ނޫނީ ކެނެރީގޭ ނަޝީދުބާ؟ ނޫނީ އިމުރާނުބާ؟ ހަމަ ޔަޤީނުންވެސް މިއަދު ބަރީއަވެވިދާނެ އެކަމަކު ﷲގެ ހަޞްރަތުގައި އިހުމާލުން ބަރީއަ ނުވެވޭނެ އެކަކަށްވެސް ޢަދުލު އިންސާފުލިބޭދުވަސް އެއީ\nއޮގަސްޓް 2, 2020 19:44\nމިސަރުކާރެއް އައިފަހުން ނަސީދުގެ ރޭވުމައް ދީނާދެކޮޅައް ޓެރަރިޒަމްގެ ގާނޫނު ހަދައި އެތައްރައްޔިތުންތަކެއް ހަރުކަށިފިކުރުގެ ނަމުގަ ހައްޔަރުކޮއް ވާނުވާ ގަ ޖަލުގަ ހައްގުތަކުންމަހުރޫމްކޮއްގެން އެބަގެންގުޅޭ އެތައްމައިންބަފަޔަކާ އަބިންދަރިން ހިތާމައިގަ އެބަތިބި ނަސީދު އާއި އޭނާގެ އައުވާނުން ވަނީ މިގައުމުގެ އިސްލާމީ ވަހުދަތު މުގުރާލަން ދޭތިން އެކައްޗައް ހިފާފަ ދިވެހިރައްޔިތުން ބޯކާލައިގެން ހިތާހިތުގެގުޅުމޭ އެކިއަނީ އޭނަގެ އެޖެންޑާއައް ...\nއޮގަސްޓް 2, 2020 20:08\nއޮގަސްޓް 2, 2020 20:17\nސަކާ ރުކުގެ ހަޔާތްކުޑަކަން މީގެން އެނގެނީ . ބްރާ ސޯލިހް އިމްހި މުހައްމަދު ލަކޭ ހަނދާންކުރާތި ! ލަކޭ ޒިންމާ ވާންޖެހޭނެ\nއޮގަސްޓް 2, 2020 20:18\nޢަނިޔާވެރިކަން އިތުރުވުމީ ﷲ ކޯފާއައް ތިމާމެން (އެއަނިޔާ ކުރާފާރާތްތައް) ހުށަހެޅޭނޭކަމެއް\nއެކޯފާއަކީ ކޮބާކަމާ އަދި ކޯފާއަންނާނީ ކޮންވަގުތަކު ކިހެނެއް ކަމެއް އަހަރެމެންނައް އެގިގެންނެއް ނުވޭ...\n( އަދި އެއަނިޔާވެރިކަން އާމުވަމުން ދާނަމަ އެކަން ހުއްޓުވަން ބަޔަކު ނޫޅޭނަމަ އާމުވެގެން ދާފަދަ ކޯފާއައުމީވެސް އެކަސީގެން ވާކަމެއް..)\nﷲ ޝުބުހާނަހޫ ވަތައާލާ އެމަރުހޫމުގެ ފުރާނައައް ހެޔޮރަހުމަޔްލައްވާ ސުވަރުގެ މިންވަރު ކޮއްދެއްވާށި .. އާމީން..\nޢަދި އެއާއިލާއައް ކެތްްތެރިކަމާ ފާފަފުއްސެވުމާއި ހެޔޮރަހުމަތް މިންވަރުކުރައްވާށި.. އަދި ހެޔޮވެގެންވާ ރޯދިބަރަކާތް މިންވަރުކުރައްވާށި.. އާމީން\nއޮގަސްޓް 2, 2020 20:20\nކުއްފާރުން މޭކަރާނެ ﷲ ގެ ކަލިމަ ފަތުރާ ޢިލްމީ ބޭފުޅުންދެކެ. ކާފަރުންނަށް ހަލާކުހުރި އަދިވެސް ހަލާކު ހުރި . ﷲ މަހުރޫމަށް ޝަހީދެއްގެ ދަރަޖަ ދެއްވާށި އާމީން\nއޮގަސްޓް 2, 2020 20:33\nކޮބާ ސައިފޮދު ކިހިނެއްވަނީ؟\nHow was the tea\nމިއަނިޔާވެރި ސަރުކާރުން މީހުނައް ކިރަމުން ދާއަނިޔާތަކުން އެބާމީހުނައް ނަސްރުދެއްވާދޭވެ އަދިމިއަނިޔާވެރިސަރުކާރު ހިތިގޮތަކައްނިމްމަވާ މަރުހޫމާގެފުރާނަޔައް ސުވަރުގޭގެ ދާއިމީ ނިއުމައްމިންވަރު ކުރައްވާށި އާމީން\nއެމެރިކާގެ އެދުމަށް އަދުލުއިންސާފު ބޭރުން މެރިމީހެއް.\nއޮގަސްޓް 2, 2020 20:52\nވަގުތުން ޒިންމާ ނަގަންޖެހޭނީ\nއޮގަސްޓް 2, 2020 20:55\nމުސްލިމެއް ވީމަ މަރާލީ . މުރުތައްދު ޔާމީން އާއި މުރުތައްދު ކިނބޫ ސަރުކާރުން ޒިންމާ ނަގަން ޖެހޭނެ.\nއޮގަސްޓް 2, 2020 21:27\nކީއްވެ އަވަހާރަވީއޭ ނުޖެހީ. ތިދެވެނީ ޓެރަރިޒަމަށް ހިތްވަރު. އޭނާއަކީ އެތައް ޤަޢުމެއްގަ މީހުންމަރަން އުޅެފަހުރި ޤާތިލެއް. އަނެއްކާ އެމަރުވީ ކުފުރު މަރަކުން. އެއީ ޖަހަންނަމަ ޔަޤީން މަރެއް.\nއޮގަސްޓް 2, 2020 21:52\nއޮގަސްޓް 2, 2020 22:10\nއެހެންވީ ކަރެކްޝަނުންވެސް ހަދަނީ ދޮގު. އަނދިރި ލާދީނީ ސަރުކާރު.\nއޮގަސްޓް 2, 2020 22:11\nމަރްޙޫމް ޔާސިރުއަކީ މުސްލިމަކަށްވެފަ ތުބުޅި ހުރި ބޭފުޅަކަށްވާތީ އަޅާލާނެ ފަރާތެއް ނުވި. ޢިސްލާމް ދީނާ ޚިލާފް ނަމަ ހިމާޔަތް ދޭނެ. ދިވެހި މުސްލިމުން ވިސްނާ!\nމަރްޙޫމަށް ސުވަރުގެ މިންވަރު ކުރައްވާށި! އާމީން\nއޮގަސްޓް 3, 2020 00:49\nޡާޤޫތުންނަށް މާތް ﷲ ގެ ގަދަފަދަ ޢަޒާބު ފޮނުއްވަވާ އެބައިމީހުންގެ ލަޝްކަރާ އެބައި މީހުންނަށް ހިމާޔައްދޭ ހަށިފާރަވެރިންގެ ލަޝްކަރުތަކާއި އަދި އެނުބައި މީހުންގެ ތަންމަތި ތައް ހޫނުކޮށްދޭ ކަސްބީންތައް ހަލާކު ކުރައްވާންދޭވެ. އަދި އިސްލާމީ ހުކުމުން ހުކުމް ކުރާ އިސްލާމީ ވެރިއެއް އަޅަމެން މުސްލިމުންގެ މައްޗައް އަޔަން ކުރައްވާންދޭވެ . މިކޮމެންޓް އެންމެހާ މުސްލިމުނަނަށް ފޯރު ވުމައްޓަކާ މި ކޮމެންޓް ެެެެެެެެެ ޖަހާދެއްވާ. ޑިމޮކްރަސީ އަކީ ކުފުރެއް އަދި ޝިރުކެއް. ޢެންމެހާ މުސްލިމުން ތަޢުޙީދު އުނގެނުއްވާ. އަލް ވަލާ ވަލް ބަރާ ދަސްކުރައްވާ. ކުފުރު ބިއް ޡޯޤޫތު ދަސްކުރައްވާ، އަލް ޙައްޤު ވަލް ބާތިލް އަދި މި ޢިލްމު ތަކުގެ މައްޗައް ބާޡިލް ްްް ގޮތް ދޫކޮށް ޙައްޤަ ރުޖޫޢަވެލައްވާ. ޙައްޤުގެ އަހުލުވެރިންނަކީ އޭރުވެސް އަދި މިހާރުވެސް ދަތި އުނދާގޫތައް ކުރިމަތި ވި ބައެއް. އޭ ކަލޭމެންގެ މުނާފިގު ކަން ކިހާފާޅު. ( މި ދިވެހިރާއްޖޭގައި ތިބި މުސްލިމުން އިސްތިސްނާކޮށް) އިޒްރޭލުގެ ޔަހޫދީން މުސްލިމުންގެ މުދަލާ ލޭ އޮހޮރުވާފައި މިތަނުގައި އެވެރިން ގައިގާ ތެޔޮދަމަނީ ކޮބާ ،އެމެރިކާ މިހެން ކިޔާ ލިސްޓު ވަރައް ދިގު. އިޒްރޭލުގެ އެވެރިން ގެ ބޯތައް މިއަދު ސޮލާހުއްދީން ޢައްޔޫބީފަދަ ތެދުވެރި އިސްލާމީ ވެރިންނަމަ ވާނީ ބިންމަތީގަ. ދުނިޔޭގެ އެތައް މިތަނުގައި މުސްލިމުން މަރަމުންދާއިރު އެޤާތިލުންގެ ގުދާރުތަކުގައި ތެޔޮދަމާ މަންޒިލަކަށް މިތަން މިއޮތީ މިތިބަ ޡޯޤޫތުން މިއޮތީ ހަދާފަ. މި ބިމަކީ ﷲ ގެ ހުކުމްފުތައް ކުރާ ބައެއް ނޫން. ސަލާމަތައް އެދޭނަމަ ﷲގެ ޝަރީޢަތައް ރުޖޫޢަ ވޭ.\nއޮގަސްޓް 3, 2020 01:01\nޓެރަރިސްތުން ވާނީ މަރު\nއޮގަސްޓް 3, 2020 02:13\nހެޔޮ ހާލުގަ ހު ރި މީހަކު ގަސްތުގަ ތިމަ ރާލީ. ޢެފަކީ ރު ގެ އަނބި މީހާ އާ ދަޜިފުޅު ލޮލަށް ނުފެނި. ނުބައި ނުލަފާ ގާޒީ، އިބު ރާހިމް ސާލިހާ. ކެނެ ރީގެ ނަށީދު އަށް الله ލައުނަތް ލައްވާށި. ޢާމީން.


MMPRC thahugeegu ge baddhaluvunthah online koh kuriah gendhanee\nއެމްއެމްޕީއާރުސީ ތަހުގީގުގެ ބައްދަލުވުންތައް އޮންލައިިންކޮށް ކުރިއަށް ގެންދަނީ\nކޮމިޝަނާ އޮފް ޕޮލިސް މުހައްމަދު ހަމީދު -- ފޮޓޯ: އަހުމަދު އަޝްހާދު | އަވަސް\nކުރީގެ ރައީސް އަބްދުﷲ ޔާމީންގެ ސަރުކާރުގައި އެމްއެމްޕީއާރުސީ މެދުވެރިކޮށް ހިންގި ބޮޑު ހިޔާނާތުގެ މައްސަލާގައި އެކި އިދާރާތައް ގުޅިގެން ހިންގަމުންދާ ތަހުގީގާ ގުޅޭ ބައްދަލުވުންތައް އޮންލައިންކޮށް ކުރިއަށް ގެންދަން ފަށައިފި އެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގެންނެވި ފަހުން މި މައްސަލަ ތަހުގީގު ކުރަމުން ދަނީ ކޮރަޕްޝަންގެ އެ މައްސަލަތައް ތަހުގީގު ކުރުމަށް އެމަނިކުފާނު އުފެއްދެވި އެސެޓް ރެކަވަރީގެ ރިޔާސީ ކޮމިޝަނާއި، އެންޓި ކޮރަޕްޝަން ކޮމިޝަން (އޭސީސީ) އާއި ފުލުހުން ގުޅިގެންނެވެ.\nޕޮލިސް ކޮމިޝަނަރު މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ އެމްއެމްޕީއާރުސީގެ ކޮރަޕްޝަންގެ މައްސަލަ ތަހުގީގު ކުރާ އެކި އިދާރާތައް ހިމެނޭ ޖޮއިންޓް އިންވެސްޓިގޭޝަން ސުޕަވައިޒަރީ ގްރޫޕުން މިއަދު އެ މައްސަލައިގެ ތަހުގީގާ ގުޅޭ ބައްދަލުވުމެއް އޮންލައިންކޮށް ބޭއްވި ކަމަށެވެ. އިތުރު ވަސީލަތްތައް ބޭނުންކޮށްގެން އޮންލައިންކޮށް އެ ތަހުގީގާ ގުޅޭ ބައްދަލުވުންތައް ކުރިއަށް ގެންދަން ނިންމާފައިވާ ކަމަށް ހަމީދު ވިދާޅުވި އެވެ.\nކޮވިޑް-19 އިގެ ބަލިމަޑުކަމުގެ ހާލަތުގައި މާލެ ސަރަހައްދު ލޮކްޑައުން ކުރުމުން އެމްއެމްޕީއާރުސީގެ ކޮރަޕްޝަންގެ މައްސަލައިގެ ތަހުގީގަށް ހާޒިރު ކުރަން ބޭނުންވާ މީހުން ހާޒިރު ކުރުމުގައި ދަތިތަކެއް ކުރިމަތިވަމުންދާ ކަމަށް އޭސީސީން ކުރިން ބުނެފައިވެ އެވެ.\nމި ހިޔާނާތުގެ މައްސަލާގައި މިދިޔަ ސަރުކާރުގައި އޭރުގެ ނައިބު ރައީސް އަހުމަދު އަދީބާއި އެމްއެމްޕީއާރުސީގެ އޭރު މެނޭޖިން ޑިރެކްޓަރު އަބްދުﷲ ޒިޔަތަށް ދައުވާ އުފުލައި ޖަލު ހުކުމްތައް ވެސް ކުރި އެވެ. ނަމަވެސް ފަހުން އެ ހުރިހާ ހުކުމެއް މަތީ ކޯޓުތަކުން ބާތިލުކޮށްފައިވާއިރު ފަހުން އަލުން ވަނީ އެ ބޭފުޅުންގެ މައްޗަށް ދައުވާތަކެއް އުފުލައިފަ އެވެ.\nމި ހިޔާނާތުގައި ކުރީގެ ރައީސް ޔާމީންގެ އެކައުންޓަކަށް އެއް މިލިއަން ޑޮލަރު ޖަމާ ކުރެއްވި ކަމަށް ތުހުމަތު ކުރެވޭ މައްސަލާގައި އެމަނިކުފާނުގެ މައްޗަށް ވަނީ ފަސް އަހަރު ދުވަހުގެ ޖަލު ހުކުމެއް އިއްވައިފަ އެވެ. ކްރިމިނަލް ކޯޓުން ކުރި އެ ހުކުމްގެ އިސްތިއުނާފު ޝަރީއަތްތައް ހައި ކޯޓުގައި ވެސް ފެށި އެވެ. މިހާލަތުގައި އެ ޝަރީއަތުގެ އަޑުއެހުންތައް ވެސް ވަނީ މެދުކެނޑިފަ އެވެ.\nމޯލްޑިވްސް ޕޮލިސް ސާވިސް އޭސީސީ ކޮމިޝަން އޮން ސްޓޭޓް އެސެޓް ރިކަވަރީ + ހިޔާނާތް މުހައްމަދު ހަމީދު ކޮވިޑް-19 ލޮކްޑައުން ޕްރޮޓޮކޯލް\nފުލުހުންނަށް ސައިކަލު ހަދިޔާ ކުރި މައްސަލަ ހޫނުވެއްޖެ


"Naail Hafeez" Ivi adhi Fennamundhaa Nameh, Dhekefaritha Mooneh, Namaves Thasavvarukollan Jehey "Sikunideh"! | Fenvaru Online\nޢުމުރުން އެންމެ ސޯޅަ އަހަރުގެ މުޙައްމަދު ނާއިލް ހަފީޒް -: ފޮޓޯ: ނާއިލް\n"ނާއިލް ހަފީޒް"، އިވި ފެންނަމުންދާ ނަމެއް، ދެކެފަރިތަ މޫނެއް، "ޅަ" ނަމަވެސް "ހަރު" ސިކުނޑިއެއް!\n12:26 - 30 އޮގަސްޓް 2020 -2ކޮމެންޓްސް\nއެކިއެކި ޤައުމީ މުނާސަބާތްތަކާ ގުޅިގެން ދައުލަތުގެ ޓީވީން ދެއްކޭ ޤައުމީ ލަވަތަކުގެ ތިރީ ކަނުގައި، "ޅެން: މުޙައްމަދު ނާއިލް ހަފީޒް" މިހެން ލިޔެވިފައި ހުންނަތަން ގިނަ ބަޔަކަށް ފެނިފައިވާނެއެވެ. ޖުލައި 26 ނުވަތަ މިނިވަންދުވަހާއި ގުޅިގެން ޤައުމީ ފެންވަރުގައި ބޭއްވޭ ހަރަކާތްތަކުގެ ތެރެއިން، ބުނެވިދިޔަ ނަމުގެ ވެރިޔާގެ މޫނުވެސް، އަޅައި ނުގަތްނަމަވެސް ނުފެންނަ މީހަކު މަދުވާނެއެވެ.\nފަހަކަށް އައިސް ޤައުމީ ފެންވަރުގައި ހިންގޭ މުހިންމު ހަރަކާތްތަކާގުޅިގެން އުފެއްދިފައިވާ ފުރިހަމަ ޅެންތަކެއް، ޙުއްބުލް ވަޠަނާއި ރިވެރި އާދަކާދައާއި އިސްލާމީ ޝަޤާފަތުގެ ފޭރާމަށް ހެޔޮވަރުކޮށް ފަހާލާފައި އެވަނީ، އުސްތާޛު މައުމޫން ޢަބްދުލް ޤައްްޔޫމް ނުބަތަ އުސްތާޛު ޢަބްދުއް ރަަޝީދު ޙުސައިނެއް ނޫނެވެ.\nމަޢާފް ކުރަށްވާށެވެ. އެ ދެ އުސްތާޛުންގެ ޤައުމީ ޚިދުމަތްތަކަށް ކުޑައިމީސް ބަހެއް ބުނުމުގެ އެއްވެސް ނިޔަތެއްނެތެވެ. އެހެނެއްކަމަކު، ޢުމުރުން އެންމެ 16 އަހަރުގެ ކުޑަކުޑަ ނާއީލް ހަފީޒްގެ ޤަައުމީ ފިކުރާއި ޚިޔާލާތުން ޒީނަތްތެރިކުރެވިފައިވާ ޤައުމިއްޔަވަންތަ ޘަޤާފީ އަދި ބަހަވީ ޚިދުމަތްތައް ލޮލުގައި އަޅައިގަންނަހިނދު، ކުޑަކުޑަ ނާއިލްގެ ނަމާއި މޫނު، ދޫމަތައްޗާއި ލޯމައްޗަށް ގެނެވުމުގެ އިތުރުން، އެ "ޅަ" އެހެންނަމަވެސް "ހަރު" ސިކުނޑި ހިތްމައްޗަށްވެސް ގެނެސްގަންނަން ޖެހޭކަމަށް ޤަބޫލު ކުރެވުނީއެވެ.\nކަލާފާނު ސްކޫލުގެ ގްރޭޑް 10 ގައި ތަޢުލީމު ހާޞިލުކުރަމުންދާ، ސްކޫލް ބޭންޑްގެ މިހާރުގެ ޑެޕިއުޓީ ބޭންޑް ލީޑަރު މުޙައްމަދު ނާއިލް ހަފީޒަކީ، ހަތަރު ފިރިހިން ކުދިން ހިމެނޭ އެ ޢާއިލާގެ އެންމެ ދޮށީ ދަރިފުޅެވެ. ޢުމުރުން އެންމެ 16 އަހަރުގައި، ޒާތީ ޢާއިލާގެ ދޮށީ ދަރިފުޅުގެ މަޤާމު ލިބުމަށްވުރެ، އެއަށްވުރެ ބޮޑު ޢާއިލާއެއްގެ އެންމެ ދޮށީ ސިކުނޑީއޭ ބުނެލެވިއްޖެނަމަވެސް، ޙައްޤު މިންވަރުކަން ޔަޤީނެވެ.\nދިވެހި މުޖުތަމަޢުގެ އަދުގެ މަދްރަސީ ކިޔަވާކުދިންގެ ތެރެއިން، އަދި ކިއެއްތަ ކިޔެވުން ނިންމައި މައިދާނަށް ނުކުމެފައިވާ ޒުވާން ޖީލަށް ބެލިނަމަވެސް، ކުޑަކުޑަ ނާއިލްގެ ބޮޑެތި ޤައުމީ ޚިދުމަތްތަކާމެދު ފުންކޮށް ވިސްނާލައިފި މިނިވަން ކޮންމެ ސިކުނޑިއެއްމެ، އެ ސިކުނޑި ނިސްބަތްވާ ހިތަކަށް ގެނެސްދޭ ފިނިކަން ބަންޑުންލައި އެ ލޮލެއްގެ ކަރުނަ ހިލުވާލާނެއެވެ.\nއިސްލާމީ ޘަޤާފަތްތަކާއި ބީރައްޓެހި ނޫން ބީދައަކުން، ޙުއްބުލް ވަޠަނާއި ޤައުމިއްޔަތުގެ އިޙްސާސްތަކުން ޒީނަތްތެރިކުރެވިފައިވާ އިޚްލާސްތެރި ޝުޢޫރުތަކެވެ. ފުުރިހަމަ "ޑިސިޕްލިން" ނުވަތަ އަޚްލާޤަށާއި މަދަދުގާރު ޚިދުމަތްތަކަށް ލޯބިކޮށް، ޤައުމީ ދިފާޢީބާރުގެ ފަރިތަކުރުންތައް ކުރިއަށްގެންދެވޭ ގިރިފުށީގައި، ޤަައުމީ ކެޑެޓް ކޭމްޕް 2019 ވަނަ އަހަރުގެ ޑިސެމްބަރު މަހުގައި ފުރިހަމަކޮށްފައިވާ ނާއިލަކީ، އަދަބީ ކަންކަމަށް އިންތިހާއަށް ޝަޢުޤުވެރިކަން ހުންނަ ދަރިވަރެކެވެ.\n"ދިވެހި ބަހުގެ އެކިކަންކަމަށް އަޅުގަނޑު ވަރަށް ޝަޢުޤުވެރިވޭ. ސްކޫލްގަ ބޭއްވޭ ހުރިހާ އަދަބީ ހަރަކާތެއްގައި އަޅުގަނޑު ބައިވެރިވަން. އެކަންކަމުގައި އެންމެ އިސްކޮށް އުޅޭ އެއް ދަރިވަރު އަޅުގަނޑު މިއީ. ޅެން ހެދުމުގެ މައިގަނޑު ކަންކަން ދަސްކޮށް، ޅެންވެރިކަމުގައި ކުރިއަށް ދެވޭތޯވެސް މިހާރު މިދަނީ މަސައްކަތް ކުރަމުން"\nމި ނޫހާއި ވާހަކަ ދައްކަމުން ކުޑަކުޑަ ނާއިލް ބުންޏެވެ.\n"މި ދިވެހި ފަސްގަނޑުގައި ދިވެހިން ނޫން އެހެން އެއްވެސް ބަޔަކަށް ވެލިފުކެއްގެ މިންވަރުވެސް ނުލިބޭނެ" މިހެން ލިޔެ، ކުޑަކުޑަ ނާއިލްގެ އަމިއްލަ ފޭސްބުކް އެކައުންޓްގައި އިއްޔަ ކޮށްފައިވާ ޕޯސްޓެއްގައި ހިމަނާފައިވާ، "މިނިވަން ފަސްގަނޑެކޭ މީ"، ނާއިލްގެ މި އުފެއްދުން ގިނަބަޔަކު ގަޔާވެ، އިޖްތިމާޢީ މީޑިއާގައި ބަންދުވެފައިވާ އަދި ހުޅުވިފައިވާ ތަފާތު މަންސަތަކުގައި ފެތުރެމުން އެބަދެއެވެ.\nއިސްލާމީ ޘަޤާފަތްތަކާއި ބީރައްޓެހި ނޫން ބީދައަކުން، ޙުއްބުލް ވަޠަނާއި ޤައުމިއްޔަތުގެ އިޙްސާސްތަކުން ޒީނަތްތެރިކުރެވިފައިވާ އިޚްލާސްތެރި ޝުޢޫރުތަކުގެ ސިފައިގައި އެކުލަވާލެވިފައިވާ މި އުފެއްދުންތައް އުފަންކުރުވީ، ކުޑަކުޑަ ދިވެހި ދަރިއަކަށް ވީކަމީ، ހިތްތަކަށް ފިނިކަން ގެނެސްދޭ ހެޔޮ ފާލެއްކަން ކަށަވަރެވެ.\nފެންވަރު ޓީމުގެ ދުޢާއަކީ، ކުޑަކުޑަ ނާއިލްގެ މަސައްކަތް އިތުރަށް ފުރިހަމަކޮށް ކުރުމަށް، މާތް ﷲ ގެ ފުރިހަމަ ރަޙްމަތް ތަނަވަސްވެ، ޢިލްމާއި ޙިކުމަތާއި ހުނަރު ނާއިލަށް ލިބިގެން ދިއުމެވެ. އަދި ނާއިލަކީ ނަމޫނާއެއްކަމުގައި ބަލައިގެން، އިންސާނަކަށް ލިބޭނެ އެންމެ މަތިވެރި ނިޢުމަތްކަމުގައިވާ އިސްލާމް ދީނުގެ ހިދާޔަތުގެ އަލީގައި ތިބެ، ޤައުމިއްޔަވަންތަ ދަރިންތަކެއްކަމުގައި، އެންމެހައި ކިޔަވާކުދިންނާއި ޤައުމުގެ ޢިލްމީ ޒުވާނުން ވެގެން ދިއުމެވެ.\nކަލާފާނު ސްކޫލްއިސްލާމީ އަޚްލާޤުދިވެހި ބަސްޤައުމިއްޔަތުޒުވާނުން


Aa aharaaeku uthuru Korea ge inzaareh America ah\nއާ އަހަރާއެކު އުތުރު ކޮރެއާގެ އިންޒާރެއް އެމެރިކާއަށް\nޕިޔޮންގްޔޭންގް (ޖެނުއަރީ 1) - އުތުރު ކޮރެއާ އިން ނިއުކުލިއާ ހަތިޔާރު އުފެއްދުން ހުއްޓާލުމުގެ މަސައްކަތަށް ފުރިހަމަ އެއްބާރުލުންދޭނެ ކަމަށާއި، ނަމަވެސް، އެ ގައުމާއި ދެކޮޅަށް އެމެރިކާ އިސްވެ ދަތިކުރުމުގެ ފިޔަވަޅުތައް އަޅަމުންދާނެ، އެ މަސައްކަތުގެ މިސްރާބު ބަދަލުކުރަންޖެހިދާނެ ކަމުގެ އިންޒާރު އުތުރު ކޮރެއާގެ ލީޑަރުން ކިމް ޖޮންގް އުން ދެއްވައިފި އެވެ.\nކޮންމެ އާ އަހަރެއް ފެށޭ ދުވަހު، ގައުމާއި މުހާތަބު ކުރައްވައި ރައްޔިތުންނަށް ދެއްވާ މެސެޖުގައި، މިދިޔަ އަހަރު ކިމް ވަނީ ވާދަވެރި ދެކުނު ކޮރެއާގެ އިތުރުން އެމެރިކާ އާއެކު ގުޅުން ރަނގަޅު ކުރައްވަން މަސައްކަތް ކުރައްވާނެކަމަށް ވިދާޅުވެފަ އެވެ.\nއެ ވައުދާއެކު، ކިމް ވަނީ މިދިޔަ ޖޫން މަހު އެމެރިކާގެ ރައީސް ޑޮނަލްޑް ޓްރަމްޕާއި ސިންގަޕޫރުގައި ބައްދަލުކުރައްވައި، ކޮރެއާ ސަރަހައްދަކީ ނިއުކުލިއާ ހަތިޔާރުނެތް ސަރަހައްދަކަށް ހެދުމަށް އެއްބަސްވެފަ އެވެ. ނަމަވެސް، އެ ތާރީހީ ބައްދަލުވުމަށްފަހު، އެ މަސައްކަތަށް މާބޮޑު ކުރިއެރުންތަކެއް ލިބިފައެއްނުވެ އެވެ.\nއާ އަހަރުގެ މެސެޖަކީ އެގައުމުގެ ރައްޔިތުންނަށް އަމާޒުކުރައްވައި ވާހަކަފުޅެއް ނަމަވެސް، އުތުރު ކޮރެއާގެ ހާރިޖީ ސިޔާސަތު ބައްޓަންކުރަން ކިމްގެ ވިސްނުންފުޅު ހުރި ގޮތެއް ހޯދަން، ބައިނަލްއަގުވާމީ ފަރާތްތަކުގެ ސަމާލުކަންވެސް ކިމްގެ ވާހަކަފުޅަށް ލިބެ އެވެ.\n"މުޅި ދުނިޔޭގެ ކުރިމަތީގައި އެމެރިކާއިންވި ވައުދާއި ހިލާފަށް، މިގައުމާއި ދެކޮޅަށް ފިޔަވަޅުތައް އަޅައި ޕްރެޝަރު ކުރަމުންދާނަމަ، މިގައުމުގެ މިނިވަންކަމާއި އިސްތިގުލާލު ކަށަވަރުކުރަން އިތުރު މިސްރާބަކަށް ދާން މަޖުބޫރުވާނެ،" ދައުލަތުގެ ޓީވީ މެދުވެރިކޮށް ދެއްވި މެސެޖުގައި ކިމް އިންޒާރު ދެއްވި އެވެ.


Assignment In Faas Nuvumun Dharivaraku Supreme Court Ah Mahsala Husha'alhaifi - Vaguthu\nއެސައިމެންޓުން ފާސް ނުވުމުން ދަރިވަރަކު ސުޕްރީމް ކޯޓަށް މައްސަލަ ހުށަހަޅައިފި\nއޮސްޓްރޭލިއާގެ މެލްބަންގައި ހުންނަ މޮނާޝް ޔުނިވަސިޓީ ގައި ޖާނަލިޒަމް އިން މާސްޓާސް ހަދަމުން ދިޔަ ދަރިވަރަކު އެސައިމެންޓުން ފާސް ނުވުމުން އެމައްސަލަ އޮސްޓްރޭލިއާގެ ސުޕްރީމް ކޯޓަށް ހުށަހަޅައިފިއެވެ.\nޗިންމޭ ނައިކް ނަމަކަށް ކިޔާ ދަރިވަރު ފާސް ނުވީ ކުއްތާތަކާއި "އިންޓަވިއު ކޮށްގެން" ހަދަން ޖެހޭ އެސައިމެންޓަކުންނެވެ. 100 މާކްސް އިން އޭނާ އަށް ލިބުނީ އެންމެ 12 މާކްސް އެވެ. މިއީ އޭނާ އެއެސައިމެންޓް ހެދި ދެވަނަ ފަހަރެވެ. ނަމަވެސް އެއްވެސް ކުރިއެރުމެއް ހޯދިފައެއް ނުވެއެވެ.\nނައިކް ކޯޓަށް ހުށަހެޅި ލިޔުންތަކުގައި ބުނެފައި ވަނީ އޭނާގެ އެސައިމެންޓް ދެވަނަ ފަހަރު އެކަށީގެންވާ ގޮތެއްގައި މާކް ކޮށްފައި ނުވާ ކަމަށެވެ. އޭނާ އަށް ގަބޫލު ކުރެވޭ ގޮތުގައި ދެވަނަ ފަހަރު ވެސް އޭނާގެ އެސައިމެންޓް މާކް ކޮށްފައި ވަނީ ފުރަތަމަ ފަހަރު ވެސް އޭނާގެ އެސައިމެންޓް މާކް ކުރި މީހާ ކަމަށާއި އެހެންކަމުން އެސައިމެންޓްގައި އޮތް އެއްޗަކަށް ވުރެ ބޮޑަށް މާކްސް ދިނުމުގައި ބަލާފައި ވަނީ ކާކު ހުށަހެޅި އެސައިމެންޓެއްތޯ ކަމަށް ވެސް ކޯޓަށް ހުށަހެޅި ލިޔުންތަކުގައި ނައިކް ބުނެފައި ވެއެވެ.\nނައިކް ބުނާ ގޮތުން އެންމެ މަދުވެގެން ފާސް ވާވަރަށް އޭނާ އަށް މާކްސް ލިބެން ޖެހޭނެ ކަމަށް އޭނާ އަށް ގަބޫލު ކުރެވެއެވެ.\nނައިކްގެ އެސައިމެންޓް މާކް ކުރުމަށް ފަހު ލެކްޗަރ ލިޔެފައިވާ ނޯޓްގައި ބުނެފައި ވަނީ ނައިކް ކުއްތާ އާއި ކޮށްފައިވާ ސުވާލު ތަކަކީ އެސައިމެންޓާއި ގުޅުން ނެތް ސުވާލުތައް ކަމަށެވެ. އަދި އެކަންކަމާއި ބެހޭ ގޮތުން ތަޖުރިބާކާރެއްގެ ބަސް ވެސް އެސައިމެންޓްގައި ހިމަނާފައި ނެތް ކަމަށް ބުނެފައި ވެއެވެ.\nމިމައްސަލަ ސުޕްރީމް ކޯޓުން ބަލައިގެންފައި ވީނަމަވެސް އަދި އަޑުއެހުމެއް ބާއްވާފައެއް ނުވެއެވެ.\nސެޕްޓެމްބަރު 10, 2018 11:59\nތީގަޑުހުރި މީހެއް ކޮންމެވެސް ތަނެއްގެ އިސްމަގާމެއް މީނަޔައް ލިބޭނެ


Japan Ah Ciber Attack Dhin Kamuge Thuhumathu China Ah - Vaguthu\nޖަޕާނަށް ސައިބާ އެޓޭކް ދިން ކަމުގެ ތުހުމަތު ޗައިނާ އަށް\nޗައިނާ އިން ޖަޕާނަށް ސައިބާ އެޓޭކްތަކެއް ދިން ކަމަށް ތުހުމަތުކޮށްފިއެވެ.\nޓޯކިޔޯގެ ފުލުހުން ބުނާ ގޮތުގައި، އެ އަމަލު ހިންގި ކަމަށް ތުހުމަތު ކުރަނީ އިންޖީނިއަރެއްގެ މައްޗަށެވެ. އެމީހާގެ މައްޗަށް މައްސަލަ ހުށަހެޅި އިރު، އޭނާއަކީ ޗައިނާގެ ކޮމިއުނިސްޓް ޕާޓިގެ މެމްބަރެކެވެ. އޭނާގެ މައްޗަށް ތުހުމަތު ކުރަނީ ޖަޕާންގެ ސްޕޭސް އެޖެންސީ "ޖާޒާ" އާއި އެ ގައުމުގެ 200 ކުންފުންޏަކާއި ދިރާސާ ކުރާ އިދާރާތަކަށް ސައިބާ އެޓޭކް ދިން ކަމުގެ ތުހުމަތެވެ.\nމި މައްސަލައިގައި ތުހުމަތު ކުރާ މީހަކީ އުމުރުން ތިރީހަކަށް އަހަރުގެ ޗައިނާގެ ފިރިހެނެކެވެ.\nފުލުހުން ބުނާ ގޮތުގައި މި މައްސަލައިގައި ތުހުމަތު ކުރެވޭ މީހަކީ 2016 ވަނަ އަހަރު ކޮމްޕިއުޓަރުތަކުގެ ސާވޭތަކެއް ކުއްޔަށް ނަގައިގެން ޖަޕާންގެ ސްޕޭސް އެޖެންސީ އަށް ވެސް ސައިބަ އެޓޭކްތަކެއް ދިން މީހެކެވެ. އޭނާ އެ ފަހަރު އެ ކުއްޔަށް ނެގީ ފަސް ފަހަރެއްގެ މަތިން ފޭކް ނަންތަކެއް ހުށަހަޅައިގެންނެވެ.\nއެމީހާއަކީ ދައުލަތުގެ ޓެލެކޮމް ކުންފުންޏެއްގެ މެމްބަރެއް ކަމަށް ރިޕޯޓުތައް ބުނާ އިރު، މިހާތަނަށް ތަހުގީގުން ހާމަވެފައިވާ ގޮތުގައި އެއީ ކޮމިއުނިސްޓް ޕާޓީގެ މެމްބަރެކެވެ. އޭނާ ވަނީ 2016 ވަނަ އަހަރުން ފެށިގެން 2018 ވަނަ އަހަރުގެ ތެރޭގައި ވެސް ސައިބަ އެޓޭކްތަކެއް ދީފައެވެ.\nސައިބަ އެޓޭކްތައް ދިން އެމީހާއަކީ ހެކަރުންގެ ގްރޫޕެއް ކަމަށްވާ ޓިކްއާ ވެސް ގުޅުން ހުރި މީހެއް ކަމަށްވެއެވެ.\nތަހުގީގު ކުރާ ފަރާތްތަކުން ބުނި ގޮތުގައި ޗައިނާ އަށް އުފަން އެހެން މީހަކު ވެސް ކޮމްޕިއުޓަރު ސާވާތަކެއް ބޭނުންކޮށްގެން ސައިބަ އެޓޭކްތަކެއް ދިނުމަށް ވަނީ މަސައްކަތްކޮށްފައެވެ. އެމީހާއަކީ ޗައިނާގެ އަސްކަރިއްޔާ އަށް ނިސްބަތްވާ މީހެއް ކަމަށް ރިޕޯޓުތައް ބުނެއެވެ.\nފުލުހުން ބުނާ ގޮތުގައި މި ހަމަލާތައް ދީފައި ވަނީ ޗައިނާގެ ސަރުކާރުން ބޭނުންވާ މައުލޫމާތުތަކެއް ހޯދުމުގެ ބޭނުމުގައެވެ. އެހެންވެ ޖަޕާންގެ ކުންފުނިތަކުން މިހާރަށް ވުރެ ބޮޑަށް ފާރަވެރިވާން ޖަޕާން ފުލުހުން އެދެއެވެ.


Thoofaan Micheal Gai 11 Maru, Mihaaru Thoofaanuge Asareh Nei - Vaguthu\nތޫފާން މައިކަލްގައި 11 މަރު، މިހާރު ތޫފާނުގެ އަސަރެއް ނެތް\nއެމެރިކާއަށް އެރި ބާރުގަދަ ތޫފާން، ތޫފާން މައިކަލްގައި މިހާތަނަށް ފަސް މީހުން މަރުވެފައިވާ ކަމަށް ރިކޯޑް ކުރެވިއްޖެއެވެ.\nބޭރުގެ ނޫސްތަކުން ރިޕޯޓްކޮށްފައިވާ ގޮތުގައި ތޫފާން މައިކަލްގައި ގިނަ ބަޔަކަށް ގެއްލުންތަކެއް ލިބިފައިވީނަމަވެސް މަރުވެފައިވީކަން ޔަގީންވެފައިވަނީ 11 މީހުންނެވެ. އަދި މަރުވި މީހުންގެ އަދަދު އިތުރުވާނެ ކަމަށް ލަފާކުރެވޭ ކަމަށްވެސް ބޭރުގެ ނޫސްތަކުން ރިޕޯޓްކޮށްފައިވެއެވެ.\nތޫފާން މައިކަލްގެ ސަބަބުން ޖެހެމުން އައި ވައި މިހާރު މައިތިރިވެފައިވީ ނަމަވެސް ކުއްލިއަކަށް ވައިގަދަވުން އެކަށީގެންވާ ކަމަށާއި ސަލާމަތީ ގޮތުން ކުރަންޖެހޭ ހުރިހާކަމެއް ކުރުމަށް އެމެރިކާގެ ކަމާބެހޭ ފަރާތްތަކުން އެޤައުމުގައި ދިރިއުޅޭ ފަރާތްތަކަށްވަނީ ގޮވާލާފައެވެ.\nކެޓެގަރީ4ގެ މިތޫފާން ފުރަތަމަ އަރާފައިވަނީ އެމެރިކާގެ ފްލޮރިޑާއަށެވެ. އަދި ތޫފާން ފްލޮރިޑާއިން ހުޅަނގަށް ގޮސް ގޯޖިޔާގެ ބައެއް ސަރަހައްދުތަކަށް އަރާފައިވެއެވެ. އަދި ވާޖިނާ ސްޓޭޓް އާ ހަމައަށް ތޫފާނުގެ އަސަރުވަނީކޮށްފައެވެ. މިހާރު ތޫފާން އޮތީ އެމެރިކާއާ ތަންކޮޅެއް ދުރު ކަނޑުގެ ހިސާބެއްގައެވެ.\nމި ތޫފާންގެ ސަބަބުން ލިބުނު ގެއްލުންތައް ބަލާލަން އަންނަ އާދީއްތަ ނުވަތަ ހޯމަ ދުވަހު އެމެރިކާގެ ހުޅަނގަށް ދަތުރު ކުރާނެ ކަމަށް ޓްރަމްޕް ވަނީ ބުނެފައެވެ.\nތޫފާން މައިކަލް: ކައިވެންޏަށް ކުރި ހުވަފެންތައް ދިޔައީ ޗޮކުން\nއޮކްޓޯބަރ 12, 2018 18:39


Hotel vikkaalanee kunfuneege cashflow rangalhukuran: Amru | Mihaaru\nއެސްޓީއޯ އިން ހުޅުމާލޭގައި ހަދަން ފެށި 250 އެނދުގެ ބޮޑު ހޮޓާ--ފޮޓޯ: އަބްދުﷲ ޖަމީލު/ މިހާރު\nހޮޓާ ވިއްކާލަނީ ކުންފުނީގެ ކޭޝްފްލޯ ރަނގަޅު ކުރަންޖެހޭތީ: އަމްރު\n31 ޑިސެމްބަރ 2018 - 15:41 21 comments\nއެސްޓީއޯ އިން ހުޅުމާލޭގައި ހަދަން ފަށާފައިވާ ހޮޓާ ވިއްކާލަނީ ކުންފުނީގެ ކޭޝް ފްލޯ ރަނގަޅު ކުރުމަށް ކަމަށް އެކުންފުނީގެ މެނޭޖިން ޑިރެކްޓަ ހަސަން އަމްރު ވިދާޅުވެއްޖެ އެވެ.\nއަމްރު ވިދާޅުވީ، އެސްޓީއޯ އިން ހުޅުމާލޭގައި ހޮޓާ އިމާރާތްކުރީ ތައިލެންޑްގެ އެގްޒިމް ބޭންކުން ލޯނު ނަގައިގެން ކަމަށެވެ. ހޮޓާ ނިންމުމަށްޓަކައި ތައިލެންޑްގެ އެގްޒިމް ބޭންކުން 32 މިލިއަން ޑޮލަރުގެ ލޯނެއް ނަގާފައިވެ އެވެ. ލޯނުގެ ފައިސާ އެއްކޮށް ދައްކާފައިވާ ކަމަށް އޭނާ ވިދާޅުވި އެވެ.\nއެސްޓީއޯއަށް ސަރުކާރުގެ އެކި މުއައްސަސާތަކުން ހަތަރު ބިލިއަނަށް ވުރެ ގިނަ ރުފިޔާ ލިބެންޖެހޭ ކަމަށް އަމްރު ވިދާޅުވި އެވެ. އޭނާ ވިދާޅުވި ގޮތުގައި، މިކަމުގެ ސަބަބުން އެސްޓީއޯ އިން މުދާ ގެންނަން ޖެހިފައިވަނީ ލޯނު ނަގައިގެންނެވެ. މިގޮތަށް ކަންތައް ކުރަންޖެހުމުގެ ސަބަބުން ކުންފުނީގެ ކޭޝްފްލޯ އެންމެ ރަނގަޅަށް މެނޭޖް ނުކުރެވޭ ކަމަށް އޭނާ ވިދާޅުވި އެވެ.\n"ފެނަކަ ފަދަ ކުންފުނިތަކުން އަޅުގަނޑުމެންނަށް ޕޭމެންޓެއް ނާދޭ. މިކަމުގެ ސަބަބުން ކުންފުނީގެ ކޭޝްފްލޯ އުޅެނީ ވަރަށް ދަތިކޮށް،" އޭނާ ވިދާޅުވި އެވެ.\nއެސްޓީއޯ އިން "ރެޑިސަން ބްލޫ ހޮޓެލް" ގެ ނަމުގައި ތަރައްގީކުރަން ފެށި ލަގްޒަރީ ހޮޓެލްގެ 60 ޕަސެންޓް މަސައްކަތް ވަނީ ނިމިފަ އެވެ.\nހުޅުމާލޭގައި މީގެ ހަތް އަހަރު ކުރިން އެސްޓީއޯ ފަސް ތަރީގެ ފެންވަރަށް ހަދަން ފެށި ހޮޓާ ވިއްކާލުމަށް އެސްޓީއޯ އިން ކުރި އިއުލާނުގައި ބުނެފައިވަނީ، އެ ކުންފުނިން 2011 ގައި އިމާރާތް ކުރަން ފެށި 250 ކޮޓަރީގެ ހޮޓާ ގަންނަން ނުވަތަ އިންވެސްޓްކުރަން ބޭނުންވާ ފަރާތްތަކުން ފުރުސަތު ހުޅުވާލައިފައިވާ ކަމަށެވެ.\nއެކުންފުނިން ވަނީ ރާއްޖެ އާއި ބޭރުގެ ކުންފުނިތަކަށް ވެސް ދައުވަތު ދީފަ އެވެ. އެހެންކަމުން ޝައުގުވެރިވާ ފަރާތްތަކުން ޖެނުއަރީ 15 ގެ ކުރިން އެކްސްޕްރެޝަން އޮފް އިންޓްރެސްޓް (އީއޯއައި) ހުށަހަޅަން އިއުލާންގައި ބުނެފައިވެ އެވެ.\nމީގެ ކުރިން 2016 ގައި ވެސް އެ ހޮޓާ ވިއްކާލަން އެސްޓީއޯ އިން މަސައްކަތްކުރި އެވެ. ނަމަވެސް އޭރު އާންމުކޮށް ބިޑަށް ހުޅުވާލާފައެއް ނުވެ އެވެ.\nއިތުރު ލިޔުންތައް އެސްޓީއޯ ހުސައިން އަމްރު، އެމްޑީ/އެސްޓީއޯ ޕަބްލިކް ކުންފުނި\nއުވާލީ މަސައްކަތެއް ނުކުރާ ކުންފުނިތައް: އަމްރު


Autism aai gulhey gothun Pre-school teacherun heyluntheri kurumuge bahdhaluvumeh baahvaifi Autism aai gulhey gothun Pre-school teacherun heyluntheri kurumuge bahdhaluvumeh baahvaifi\nއޯޓިޒަމާއި ގުޅޭގޮތުން ޕްރީ ސްކޫލް ޓީޗަރުން ހޭލުންތެރިކުރުން\nއޯޓިޒަމާއި ގުޅޭގޮތުން ޕްރީ ސްކޫލް ޓީޗަރުން ހޭލުންތެރިކުރުމަށް ބޭއްވި މަސައްކަތު ބައްދަލުވުމުގެ ތެރެއިން / ފޮޓޯ: ޕީ.އެސް.އެމް\nމިއަހަރުގެ އޯޓިޒަމް ދުވަސް ފާހަގަކުރުމުގެ ގޮތުން ޕްރީސް ސްކޫލުން ޓީޗަރުންނަށް އަމާޒުކޮށްގެން ހޭލުންތެރިކުރެއްވުމުގެ މަސައްކަތު ބައްދަލުވުމެއް ބާއްވަވައިފިއެވެ.\nމި މަސައްކަތު ބައްދަލުވުން އިންތިޒާމްކުރައްވާފައިވަނީ އެޑިއުކޭޝަން މިނިސްޓްރީއާއި ހެލްތް މިނިސްޓްރީ ގުޅިވަޑައިގެންނެވެ. އޯޓިޒަމް ދުވަހާއި ގުޅުވައިގެން، ޕްރީ ސްކޫލް ޓީޗަރުންނަށް އަމާޒުކޮށްގެން ބޭއްވި މަސައްކަތު ބައްދަލުވުމުގައި ރާއްޖޭގެ އޯޓިޒަމްގެ ހާލަތާއި ގުޅޭގޮތުން ބައިވެރިންނަށް ވަރަށް ފުޅާ ދާއިރާއެއްގައި ވަނީ މައުލޫމާތުދެއްވާފައިއެވެ. އެގޮތުން އޯޓިޒަމްގެ އަލާމާތްތައް ދެނެގަންނާނެގޮތާއި، އެފަދަ ކުދިންނާއި މުއާމަލާތްކުރުމުގައި ޓީޗަރުން ސަމާލުކަން ދެއްވަންޖެހޭ ކަންތައްތަކާއި ގުޅޭގޮތުން މައުލޫމާތުދެއްވާފައިވެއެވެ.\nމި މަސައްކަތު ބައްދަލުވުމާއި ގުޅޭގޮތުން ޕީ.އެސް.އެމްއަށް މައުލޫމާތު ދެއްވަމުން، ހެލްތް ޕްރޮޓެކްޝަން އެޖެންސީ، އެޗް.ޕީ.އޭގެ ސީނިއަރ މެޑިކަލް އޮފިސަރ ޑރ. ރަޒާނާ ފާއިޒް ވިދާޅުވީ، އޯޓިޒަމް ދުވަހާއި ގުޅިގެން ޕްރީ ސްކޫލް ޓީޗަރުންނަށް ޚާއްސަކޮށްގެން މިފަދަ މަސައްކަތު ބައްދަލުވުމެއް ބޭއްވުމުގެ އެންމެ ބޮޑު މަޤުޞަދަކީ، އޯޓިޒަމްގެ އަލާމާތްތައް އެންމެ ފަސޭހައިން ދެނެގަނެވޭނެ އުމުރުފުރާއަކީ ޕްރީ ސްކޫލް އުމުރުފުރާ ކަމަށްވެފައި، އެ އުމުރުގައި ކުއްޖާއަށް ބޭނުންވާ އެންމެ ފުރިހަމަ ތަޢުލީމު ދެވޭނީ، އޯޓިޒަމްއަކީ ކޮބައިކަމާއި، އެފަދަ ކުދިން ގެންގުޅޭނެ ގޮތުގެ އެންމެ ފުރިހަމަ މަޢުލޫމާތު ޓީޗަރުންނަށް ދެވިގެންވާތީކަމަށެވެ.\nޑރ. ރަޒާނާ ވިދާޅުވީ، ޓީޗަރުންނާއި ބެލެނިވެރިންގެ ފަރާތުން ބޭނުންވާ ފުރިހަމަ އަޅާލުމާއި އެހީތެރިކަން ލިބުމުން އޯޓިޒަމް ހުންނަ ކުދިންނަކީވެސް އެހެން ކުދިންނެކޭ އެއްފަދައިން ތޫނުފިލި މޮޅު ކުދިންތަކަކަށް ހެދިދާނެކަމަށެވެ. އެހެންކަމުން އެފަދަ ކުދިންނަށް އެއްވެސް ތަފާތުކުރުމެއްނެތި ހަމަހަމަ އުސޫލުކުން ކަންކަން ކުރުމަށް ސަމާލުވުމަށް ޑރ. ރަޒާނާ އިލްތިމާސްކުރެއްވިއެވެ.\nމި މަސައްކަތު ބައްދަލުވުމުގައި ބައިވެރިވި ޓީޗަރުންގެ ފަރާތުން ޕީ.އޭސް.އެމްއާއި ވާހަކަދެއްކި ބައިވެރިއަކު ބުނީ، އޯޓިޒަމް ކުދިންނާއި ގުޅޭގޮތުން ޓީޗަރުންނަށް ބޭނުންވާ އެންމެ ފުރިހަމަ މައުލޫމާތު ނުލިބުމުގެ ސަބަބުން، އެކަމާއި ގުޅޭގޮތުން ޓީޗަރުން އެންމެ ފުރިހަމައަށް ހޭލުންތެރިވެފައި ނުވާކަމަށެވެ. އަދި މިފަދަ ބައްދަލުވުމެއްގެ ސަބަބުން، އެފަދަ ކުދިންނަށް ކިޔަވައިދިނުމުގައި ބޭނުންވާ މުހިއްމު މައުލޫމާތުތަކެއް ލިބިގެންދިޔަކަމަށެވެ. ހެލްތް މިނިސްޓްރީގައި ކުރިއަށްގެންދިޔަށް މި މަސައްކަތު ބައްދަލުވުމުގައި މާލޭގެ 11 ޕްރީ ސްކޫލެއް ހިމެނޭހެން 21 ޓީޗަރުން ވަނީ ބައިވެރިވެފައެވެ. މިއަހަރުގެ އޯޓިޒަމް ދުވަސް ފާހަގަކުރުމުގެގޮތުން އޯޓިޒަމް އެސޯސިއޭޝަންގެ ފަރާތުންވެސް ވަނީ ގިނަ ހަރަކާތްތަކެއް ކުރިއަށް ގެންގޮސްފައެވެ.


Dholhu gadi iru kuree enme suvaaleh: Thayyaaru tho? | Mihaaru\nކޮވިޑް-19 ގެ ހާލަތު ރާއްޖޭގައި އޮތް ގޮތާ ބެހޭ ގޮތުން ދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި ސުވާލުތަކަށް ޖަވާބު ދެނީ. -- ފޮޓޯ: އަހުމަދު އަވްޝަން އިލްޔާސް/މިހާރު\n07 މާޗް 2020 - 17:08 33 comments\nކޮވިޑް-19 އަށް ޝައްކުވާ ބަޔަކު ފެނި، އެކަމާ ގުޅިގެން އެޅި ފިޔަވަޅުތައް ހާމަކުރަން ސަރުކާރުން ރޭ ބޭއްވި މުހިންމު ޕްރެންސް ކޮންފަރެންސްގައި ނޫސްވެރިންގެ ސުވާލުތައް އަމާޒުވި ގޮތުން ގިނަ ބައެއްގެ ފާޑުކިޔުން ވަނީ އަމާޒުވެފަ އެވެ. މާކުރިން ހާމަކޮށްފައި ހުރި މައުލޫމާތު ނޫސްވެރިންނަށް ނޭނގި އޮތް ކަމާއި އާންމުން މި ހާލަތުގައި ބޭނުންވާ މައުލޫމާތެއް ހޯދަން ސުވާލުކުރުމުގެ ބަދަލުގައި ޒާތީ ގޮތުން ސުވާލުކުރުމާއި ޝައްކާއި ހާސްކަން އުފައްދަން ސުވާލުކުރި ކަމުގެ ތުހުމަތު ވެސް ސޯޝަލް މީޑިއާގައި އަންނަނީ ކުރަމުންނެވެ.\nވ. ތިނަދޫގައި ހުރި އިޓަލީގެ ޓޫރިސްޓަކާއި ޅ.ކުރެއްދޫ ރިސޯޓްގެ ޑޮކްޓަރެއްގެ ކިބައިން ބަލީގެ އަލާމާތްތައް ފެނި ޓެސްޓްކުރުމަށް އެކަހެރިކޮށް އަދި އެ ދެ ރަށަށް އަރައި ފޭބުން ވަގުތީ ގޮތުން މަނާކުރުމަށް ފަހު، އަމަލުކުރަމުން އަންނަ ގޮތް ޕްރެސް ކޮންފަރެންސް ފައްޓަވަމުން ހެލްތު މިނިސްޓަރު އަބްދުﷲ އަމީން ވިދާޅުވި އެވެ. އެގޮތުން "ތިނަދޫގައި ކޮންޓެކްޓް ޓްރޭސިންގެ މަސައްކަތް ވެސް ކުރިއަށްދާ" ކަމަށް ވިދާޅުވި އެވެ. އެކަމަކު މި ޖަވާބަށް ފަހު ވެސް ނޫސްވެރިން ވަނީ ބައްޔަށް ޝައްކުވާ މީހުންނާ ކޮންޓެކްޓުވި މީހުން ދެނެގަތުމުގެ މަސައްކަތް ކުރޭތޯ އަހައިފަ އެވެ.\nޕްރެސް ކޮންފަރެންސް 1:25 ގަޑިއިރަށް ދިގު ދެމިގެން ގޮސް މެންދަމުން އަލިވެ 1:00 ގައި ޕްރެސް ނިމުމު އިރު ވެސް ކުރިމަތިކުރީ މިގޮތަށް އެއް ސުވާލުތަކެއް ކަމަށް، ސޯޝަލް މީޑިއާގައި ފާޑުކިޔާ މީހުން ދަނީ ބުނަމުންނެވެ. އެ ފާޑުކިޔުން ނޫސްވެރިން ބަލައިގަންނަން ޖެހޭކަން އެނގެނީ އަމަލުކުރުމަށް ކަނޑައަޅާފައިވާ މިންގަނޑުތަކާއި އެލާޓް ލެވަލްތަކުގައި ހުރި އެއްޗެއް ނޫސްވެރިންނަށް އެނގިފައި ނެތް ކަމަށް، އެ އަމާޒުކުރި ސުވާލުތަކުން ހާމަވާތީ އެވެ.\nކޮވިޑް-19 ގެ ހާލަތު ރާއްޖޭގައި އޮތް ގޮތާ ބެހޭ ގޮތުން ދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި ހެލްތު މިނިސްޓަރު އަބްދުﷲ އަމީން ސުވާލުތަކަށް ޖަވާބު ދެއްވަނީ. -- ފޮޓޯ: އަހުމަދު އަވްޝަން އިލްޔާސް/މިހާރު\nކޮވިޑް-19 އާ ކުރިމަތިލުމަށް ރާއްޖޭން އަމަލުކުރާނެ ގޮތުގެ ސްޓޭންޑާޑް އޮޕަރޭޓިން ޕްރޮސީޖާ (އެސްއޯޕީ) އެއް އެކުލަވައިލައި، އެކަން ކުރިން އިއުލާނުކޮށްފައި އެބަ އޮތެވެ. ކަރަންޓީނުކުރަން ޖެހިއްޖެ ނަމަ، ރަށްރަށާއި އަތޮޅުތަކާއި ބޮޑެތި ރަށްރަށުގެ އެކި ސަރަހައްދުތައް ވަކިވަކިން ކަރަންޓީނުކުރާނެ ގޮތް ވެސް އޮތީ ކަނޑައަޅައި ނިންމައިފަ އެވެ. އަދި ޕޮޒިޓިވް ކޭސްއެއް ފެނިއްޖެ ނަމަ، ހާލަތު ބަދަލުވެ އެހެން ފިޔަވަޅުތައް ވެސް އަޅާނެކަން ވެސް އެއިން އެނގެ އެވެ. އެހެންވެ ޕްރެސް ކޮންފަރެންސްގެ ވަކި ހިސާބަކުން، ޓޫރިޒަމް މިނިސްޓަރު އަލީ ވަހީދު ވަނީ ނޫސްވެރިން އެސްއޯޕީގައި އޮތް އެއްޗެއް ވިދާޅުވުން ރަނގަޅުވާނެ ކަމަށް ވެސް ދަންނަވައިފަ އެވެ. މިނިސްޓަރު އަމީނަށް ވެސް ޖެހިވަޑައިގަތީ އެއް ވާހަކައެއް ތަކުރާރުކުރައްވާށެވެ.\n"އަމަލުކުރުމުގައި ފުރަތަމަ ރާއްޖޭގައި މި ހުރީ އެކި ދަރަޖަތަކެއް ކަނޑައެޅިފައި. އެލާޓް ލެވެލްތަކެއް ކަނޑައަޅާފައި އަޅުގަނޑުމެން ރާއްޖޭގައި އަމަލުކުރާނެ ގޮތްތަކަކީ ކޮބައިތޯ. އެ ޕްރޮޓޮކޯލްތަކަށް ރިސޯޓްތަކުގައި ވެސް ރަށްރަށުގައި ވެސް މާލޭގައި ވެސް އެހެން ތަންތަނުގައި ވެސް އަޅުގަނޑުމެން މަސައްކަތްކުރަމަށްޓަކައި އިންތިޒާމްތައް ހަމަޖައްސަމުން މި ދަނީ،" އަމީން އޮޅުންފިލުއްވައި ދެއްވި އެވެ.\nރާއްޖެ އަށް މި ބަލި އަތުވެދާނެތޯ ނުވަތަ އައުމަށް އޮތީ ކިހާ ފުރުސަތެއްތޯ، ތަކުރާރުކުރެވެމުން ދިޔަ ސުވާލު ވެސް ކުރިމަތިވި އެވެ.\nދުނިޔެ އެ ބައްޔަކާ މެދު ހާސްވެފައި ވާއިރު މި ހާސްކަން އަހަރެމެންގެ ތެރެއިން ވެސް ފެންނާނެ އެވެ. އެންމެ ބޮޑަށް ތައްޔާރުވެފައިވާ ގައުމުތަކުން ވެސް ބަލި ފެނި އަދި އަހަރެމެންގެ ވަށައިގެން ހުރި ހުރިހާ ގައުމަކުން ވެސް ބަލި ފެނިފައި ވާއިރު ރާއްޖެ އަށް މި ބަލި އަދި މިހާތަނަށް އެތެނުވެ އޮތް އޮތުމަކީ އަޅާފައިވާ ފިޔަވަޅުތަކުގެ ކާމިޔާބީއެއްގެ ގޮތުގައި، ޕްރެސް ދެއްވި ވަޒީރުން ފާހަގަކުރެއްވި ނަމަވެސް ނޫސްވެރިންނަށް އެ ޖަވާބު ކަމަކު ނުދިޔަ އެވެ. އަނެއްކާވެސް އެހީ "ކިހާ ވަރަކަށް ތައްޔާރުވެފައި ވޭތޯ" އެވެ.\nމުޅި ދުނިޔެ އަށް މުޅިން އަލަށް އައިސްގެން އުޅޭ، ވަސީލަތްތައް އެންމެ ފުރިހަމަ ގައުމުތައް ވެސް ބަލީގެ ޝިކާރައަކަށް ވެގެން އުޅޭއިރު މި ސުވާލަށް ޖަވާބު ދޭން އެނގޭނެ ހުރީ ކާކުހެއްޔެވެ؟\nEnme furathama news conference ga:\nNoosevrin: "kihaa yageen kameh eba oi tho Raajje ah coronavirus naannaane kamuge" 🤦♂\n— Shafeeg 🎈 (@shafeeg4749) March 6, 2020\nނޫސްވެރިންގެ ތަކުރާރު ސުވާލުތަކަށް ސޯޝަލް މީޑިއާގައި ފާޑު ކިޔާފައި\nރާއްޖޭގައި މިހާރު އޮތީ ވައިޓް އެލާޓް ކަމަށާއި އެއީ ކޮވިޑް-19ގެ އެއްވެސް ކޭސްއެއް ރާއްޖޭން އަދި ފެނިފައި ނުވާތީ ކަމަށް، ހެލްތު މިނިސްޓަރު އަމީންގެ އިތުރުން ޓޫރިޒަމް މިނިސްޓަރު އަލީ ވަހީދު ވެސް ތަކުރާރުކޮށް ވިދާޅުވި އެވެ.\nކަނޑައަޅާފައިވާ މިންގަނޑުތަކުގައި، ޝައްކު ކުރެވޭ ކޭސްއެއް ފެނިއްޖެ ނަމަ ޓެސްޓްކުރުމާއި އެކަމާ ގުޅިގެން ދެން އަޅަންޖެހޭ ފިޔަވަޅުތަކާއި އެ ނޫނަސް ދެން ހުރި ކަންކަން ކުރަންޖެހޭ ގޮތް ވެސް ކަނޑައަޅާފައި އެބަހުރި ކަމަށާއި ކަންކަން ބަދަލުވަމުން ދާ ގޮތުން އެ ކަންކަމަށް އަމަލުކުރަމުން ދާނެ ކަމަށް ވިދާޅުވި އެވެ. މިއީ ހަމަ އެއް ވާހަކައެކެވެ.\n"އެއް ސުވާލެއް އެކި ގޮތްގޮތަށް ކުރާތީ ވަރަށް ފޫހި" ޓްވީޓެއްގައި ބުނެފައި އޮތެވެ.\nއެހެން ބައެއް މީހުން ވެސް މި މައުލޫގައި ޓްވީޓްކޮށްފައިވެ އެވެ. އެ މީހުން ވެސް ބުނެފައި ހުރީ ތައްޔާރުވެފައި އޮތްވަރަކީ ކޮބައިތޯ ނޫން ސުވާލެއް ނުކުރާ ކަމަށެވެ.\nIt’s so frustrating to watch the same question paraphrased to sound smarter.\n— Isra 🎈 (@IsraSaudulla) March 6, 2020\nކަރަންޓީނުކުރުމުގައި ވެސް އެކި މިންގަނޑުތައް ހުންނަ ކަމާއި ގެޔާއި ހޮސްޕިޓަލާއި ވަކި ފެސިލިޓީއެއްގައި ވެސް ކަރަންޓީނުކޮށްފާނެ ކަމަށާއި އެކަން ކަނޑައަޅާ ގޮތް ވެސް އޮންނަނީ ކުރިން ބަޔާންކޮށްފައިކަން ދެ ވަޒީރުން ހަނދާންކޮށްދެއްވި އެވެ.\nމިހެން ގޮސް، ތައްޔާރީތަކުގައި މިހާތަނަށް ހަމަޖައްސާފައި ހުރި ހުރިހާ ކަމެއް، ފުރަތަމަ އަމާޒުވި ސުވާލާ އެކު މިނިސްޓަރު އަމީން ސާފުކޮށްދެއްވި ނަމަވެސް ޖެހިގެން އައި ހުރިހާ ސުވާލެއްހެން އަމާޒުވީ ހަމަ އެ ދެއްކެވި ވާހަކައިން ޖަވާބު ލިބިފައި ހުރި ސުވާލުތަކަށެވެ.\nދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި ޓޫރިޒަމް މިނިސްޓަރު އަލީ ވަހީދު ނޫސްވެރިންގެ ސުވާލުތަކަށް ޖަވާބު ދެއްވަނީ. -- ފޮޓޯ: އަހުމަދު އަވްޝަން އިލްޔާސް/މިހާރު\nޑަބްލިޔުއެޗްއޯގެ މިންގަނޑުތައް ފޮލޯކުރާ ކަމަށް ބުނުމުން، ބައެއް ކަންކަން އެ މިންގަނޑަށް ނުފެތޭ ކަމަށް އަޑު އިވޭ ކަމަށް ބުނެ ނޫސްވެރިޔަކު ސުވާލު އުފެއްދި އެވެ. އެކަމަކު ހަމަ އެ ނޫސްވެރިޔާ ވެސް އެ ސުވާލަށް ޖަވާބު ދިނެވެ. އެއީ ޑަބްލިޔުއެޗްއޯގެ މިންގަނޑަކީ ހުރިހާ ގައުމަކަށް އެއްގޮތަކަށް އަމަލުކުރެވޭނެ އެއްޗެއް ނޫން ކަމަށާއި އެ ގައުމަކަށް އެންމެ އެކަށީގެންވާ ގޮތަކަށް ކަންކަން ބަދަލުކުރަންޖެހޭ ކަމަށް އެ ނޫސްވެރިޔާ ޑަބްލިޔުއެޗްއޯއާ ހަވާލާދީ، އޭނާގެ ސުވާލުގައި ވެސް އެކަން ފާހަގަކޮށްފައި ވާތީ އެވެ.\nހެލްތު މިނިސްޓަރު ސިއްހީ ދާއިރާ އިން އެއްވެސް ވަރަކަށް ކިޔަވާވިދާޅުވެފައި ވޭތޯ އަމާޒުކުރި ސުވާލަށް ވެސް ބޮޑެތި ފާޑުކިޔުންތަކެއް އަމާޒުވި އެވެ. މި ސުވާލަށް އެންމެ ފުރަތަމަ ޖަވާބު ދެއްވީ، ހެލްތު މިނިސްޓަރާ ބެހޭ ގޮތުން ހުތުރުކޮށް ވާހަކަތަކެއް ދެއްކެވި ކަމުގެ ތުހުމަތު އޮތް މިނިސްޓަރު އަލީ ވަހީދެވެ.\nTha amount of bs I’m seeing regarding his educational background is 🤦♀. I think he is handling the situation well either ways.\n— Manal Ibrahim (@manaaaalu) March 7, 2020\nއަމީންގެ ތައުލީމީ ފެންވަރާ މެދު ސުވާލުކުރުމުން މީހަކު ކޮށްފައިވާ ޓްވީޓެއް\n"އަޅުގަނޑު ދެކޭ ގޮތުގައި މިއަދާ ހަމަޔަށް ޕްރޮޓެކްޓް ކުރެވި، ރައީސުލްޖުމްހޫރިއްޔާގެ އިރުޝާދުގެ ދަށުން އެ މަސައްކަތް ލީޑް ކުރެއްވީ މިނިސްޓަރު އަމީން. އެހެންވީމާ އަދި ދައުލަތުގެ ވަޒީރުކަމުގައި އެކި ސަރުކާރުތަކުގައި އެކިއެކި މިނިސްޓަރު ކަމުގައި ތިބެނީ ސީދާ އެ ދާއިރާ އިން .... މިސާލަކަށް ހެލްތު މިނިސްޓަރު ކަމަށް ދުނިޔޭގެ ކޮންމެ ތާކު ހުންނަނީ ޑޮކްޓަރެއް ނޫން. މެޑިކަލް ޑޮކްޓަރެއް ވެސް ނޫން،" އަމީން ދިފާއުކުރައްވައި އަދި ތައުރީފްކުރައްވަމުން އަލީ ވަހީދު ވިދާޅުވި އެވެ.\nއަމީނަށް ރައްދުވި މި ސުވާލުގައި އޭނާ ވިދާޅުވީ މިއީ "ހެލްތު މިނިސްޓަރުގެ އިސްކޮޅު ބެލުން" ފަދަ ކަންކަމުގައި ވަގުތު ނަގާލަންވީ ދަނޑިވަޅެއް ނޫން ކަމަށެވެ.\nއަމީން ހެލްތު ދާއިރާ އިން ކިޔަވާވިދާޅުވެފައި ވޭތޯ ސުވާލުކުރި އިރު، މީގެ ކުރިން ވެސް ސިއްހީ ދާއިރާއާ އެއްވެސް ގުޅުމެއް ނެތް އެތައް ވަޒީރުންނެއް އެ މިނިސްޓްރީ ހިންގެވި ކަމަށާއި މިދިޔަ ސަރުކާރުގައި އެ މިނިސްޓްރީ ގެ ވަޒީރުން ތިން ފަހަރަށް ބަދަލުވި އިރު ވެސް ސިއްހީ ދާއިރާގެ ބޭފުޅަކު އޭގެ ތެރޭގައި ނެތުމަކީ އޭރު ސުވާލަކަށް ވެގެން ނޫޅޭ ކަމަށް ސޯޝަލް މީޑިއާގައި ފާޑު ކީ މީހުން ބުނެފައިވެ އެވެ.\nމިފަދަ ހާލަތެއް ކުރިން ތަޖުރިބާކުރެވިފައި ނެތުމުން ނޫސްވެރިން ވެސް މާބޮޑަށް އާވެގެން އުޅުނީ ކަމަށް ވެދާނެ އެވެ. ނުވަތަ ރަނގަޅަށް މައުލޫމާތު ނުހޯދައި ދިއުމުން، އެނގެން ހުރި އާންމު މައުލޫމާތުން ސުވާލުކުރެވުން ވެސް އެކަށީގެންވެ އެވެ. އެކަމަކު މިފަދަ ހާލަތެއްގައި އާންމުންގެ މެދުގައި ހާސްކަން އުފެދޭ ސުވާލުތައް އުފައްދައި ސައްހަ ނޫން މައުލޫމާތު ފެތުރުމަށް ވުރެ ނުރައްކާ ކަމެއް ނޯންނާނެ ކަމަށް ބުނެ ޑަބްލިޔުއެޗްއޯ އިން ވެސް ވަނީ އިންޒާރު ދީފަ އެވެ.\nއިތުރު ލިޔުންތައް ސިއްހަތު ނޫސްވެރިކަން ނޫސްވެރިން ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ މީޑިއާ ބަލިތައް އަބްދުﷲ އަމީން، ހެލްތު މިނިސްޓަރު އަލީ ވަހީދު، ކުރީގެ ޓޫރިޒަމް މިނިސްޓަރު ޓޫރިޒަމް މިނިސްޓަރު


Huttaali match in Green Streets athun Maziya molhuvi kamah nimmaifi | Mihaaru\nއެންމެ ފަހުން ގްރީން ސްޓްރީޓްސްއާ ދެކޮޅަށް ކުޅުނު މެޗުގައި ލަނޑު ޖެހުމަށް ފަހު އުމެއިރު އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nހުއްޓާލި މެޗުން ގްރީން އަތުން މާޒިޔާ މޮޅުވި ކަމަށް ނިންމައިފި\n14 ސެޕްޓެމްބަރ 2017 - 23:23 14 comments\nއުރީދޫ ދިވެހި ޕްރިމިއާ ލީގުގައި ހޯމަ ދުވަހުގެރޭ ކާޑެއްގެ މައްސަލައިގައި ހޫނުވެގެން ހުއްޓާލި މެޗުން ގްރީން ސްޓްރީޓްސް އަތުން މާޒިޔާ މޮޅުވީ ކަމަށް އެފްއޭއެމުން މިރޭ ނިންމައިފި އެވެ.\nމާޒިޔާ 1-0 އިން ކުރީގައި އޮއްވާ ދެ ވަނަ ހާފުގެ 51 ވަނަ މިނެޓުގައި ގްރީންސްޓްރީޓްސްގެ ކުޅުންތެރިން ހިތްހަމަނުޖެހުނީ އެ ޓީމުގެ ސޮބުލް އިލިއާ އަށް ދެއްކި ރީނދޫ ކާޑާ ގުޅިގެންނެވެ. އިލިއާ އަށް ދެ ވަނަ ރީނދޫ ކާޑާ އެކު ރަތްކާޑު ނުދެއްކެނީސް އެ ޓީމުގެ ޝައްފާޒް މުހައްމަދު (ސައްޕޭ) މައްސަލަ ޖައްސަމުން ރެފްރީ މުހައްމަދު ނިއުޝާދު ފަހަތުން ދުވަން ފެށުމުން ރެފްރީ ފަހަތަށް ޖެހެމުން ގޮސް ދަނޑުން ފޭބި އެވެ. އެތަނުގައި ގްރީންސްޓްރީޓްސްގެ ކުޅުންތެރިންނާއި އޮފިޝަލުން ރެފްރީ ވަށާލައިގެން ނުރުހުން ފާޅުކުރިއިރު މެޗު ކުރިއަށްނުގެންދެވޭނެ ކަމަށް މެޗު ކޮމިޝަނަރު ނިންމީ އެގޮތުގައި ތިރީހަކަށް މިނެޓު ދިޔަ ފަހުންނެވެ.\nމުބާރާތުގެ ކޮމިޓީ އަށް މެޗުގެ ރެފްރީ އާއި މެޗު ކޮމިޝަނަރު ހާޒިރުކޮށް އެމީހުންގެ ވާހަކަ އާއި މެޗުގެ ރެފްރީސް ރިޕޯޓާއި މެޗު ކޮމިޝަނަރު ރިޕޯޓަށް ބެލުމަށް ފަހު ކޮމިޓީން ނިންމީ މެޗު އެ ހިސާބުން ނިމުނީ ކަމަށެވެ. އަދި މުބާރާތުގެ ގަވައިދުގެ 11.6 އާއި 11.7 އަށް ރިއާޔަތްކޮށް މާޒިޔާ އަށް ތިން ޕޮއިންޓާއި ފައިދާ ދެ ލަނޑު ލިބުނު ކަމަށް ވަނީ ނިންމައިފަ އެވެ.\nމި މެޗުގައި ހިނގާދިޔަ ކަންތައްތަކާ ގުޅޭގޮތުން ގްރީން ސްޓްރީޓްސްގެ ކޯޗު ކޯޗު ސޮބާހް މުހައްމަދު އިބްރާހިމް (ސޮބާ) މީގެ ކުރިން "މިހާރަ"ށް ބުނީ މާޒިޔާއާ ދެކޮޅަށް ކުޅުނު މެޗު ފުރިހަމަކުރަން ގްރީންސްޓްރީޓްސް އިން ދެކޮޅު ނަހަދާ ކަމަށާއި އެ ކްލަބުން އެދުނީ މެޗުގެ ރެފްރީ ނިއުޝާދު ބަދަލުކޮށްގެން ކުރިއަށްގެންދަން ކަމަށާއި މެޗު ނުކުޅެ ޗޭންޖިން ރޫމަށް ދިޔައީ އެހެން ރެފްރީ އަކު އަރުވައިގެން މެޗު ކުރިއަށް ގެންދަން ބޭނުންވާ ކަމަށް ބުނެފައި އޮއްވައި މެޗާ މެދު ދެން ގޮތެއް ނިންމާނީ ކޮމިޓީން ކަމަށް މެޗު ކޮމިޝަނަރު އެންގުމުން ކަމަށެވެ.\nމާލޭ ލީގުގައި ޓީސީ ސްޕޯޓްސް ކްލަބާ ދެކޮޅަށް ކުޅުނު މެޗާއި ޕްރިމިއާ ލީގުގައި ނިއު ރޭޑިއަންޓާ ދެކޮޅަށް ކުޅުނު މެޗުގައި ވެސް ރެފްރީ ނިއުޝާދުގެ ފަރާތުން ވަރަށް ގިނަ މައްސަލަތަކެއް ފެނިފައިވާތީ ގްރީން ސްޓްރީޓްސް އިން ވަނީ އެފްއޭއެމަށް ނިއުޝާދުގެ މައްސަލަ ހުށަހަޅައިފަ އެވެ. އެހެން އޮއްވައި އޭނާ މެޗަށް އަރައިގެން މިކަން ހިނގާފައިވާއިރު، އެފްއޭއެމުން ދާދި ފަހުން ވަނީ ނިއުޝާދު ސަސްޕެންޑް ކޮށްފަ އެވެ. އަދި ރެފްރީޒް ޑިޕާޓްމަންޓުގެ އިސްވެރިއާ އަދި ރެފްރީ އަހުމަދު އަމީޒް މަގާމުން ވަކިކޮށްފަ އެވެ.\nކޮމިޓީން މި މެޗުގެ ގޮތެއް ނިންމާފައިވާއިރު، ގަވާއިދުގެ މި މާއްދާ އަށް ބަލާފައިނުވާތީ މެޗު ހުއްޓާލަން ޖެހުނީ ކޮން ޓީމެއްގެ އިހުމާލުން ކަމެއް ނޫނީ ރެފްރީންގެ އިހުމާލުން ކަމެއް މިރޭ އެ އިދާރާ އިން ނެރުނު ބަޔާނުގައި ސާފެއް ނުވެ އެވެ.\nމާޒިޔާ މި މެޗުން މޮޅުވުމާ އެކު އެ ޓީމަށް ވަނީ އަލުން ލީގުގެ އެއް ވަނަ ލިބިފަ އެވެ. މާޒިޔާ އަށް ފަސް މެޗުން ވަނީ 13 ޕޮއިންޓް ލިބިފަ އެވެ. ދެ ވަނައިގައި ނިއު އޮތީ ފަސް މެޗުން 12 ޕޮއިންޓް ހޯދައިގެންނެވެ.


vnews - Hulhumale ge Synthetic Track aanmunnah beynun nukurevey gothah hadhaifi\nހުޅުމާލޭގެ ސިންތެޓިކް ޓްރެކް އާންމުންނަށް ބޭނުން ނުކުރެވޭގޮތައް ހަދައިފި\nހުޅުމާލޭގެ ސިންތެޓިކް ޓްރެކް --- ފޮޓޯ: އެޗްޑީސީ\nހުޅުމާލޭގައި ބައިނަލްއަގްވާމީ ފެންވަރަށް ތައްޔާރުކުރަމުން އަންނަ ސިންތެޓިކް ޓްރެކް ނުނިމެނީސް، އެތަން އާންމުންނަށް ބޭނުން ކުރެވޭ ގޮތައް ހުޅުވާލި ނަމެވްސް، އަލުން އެތަން އާމުންނަށް ބޭނުން ނުކުރެވޭގޮތައް ހަދައިފި އެވެ.\nވީނިއުސްއަށް އިނގިފައިވާ ގޮތުގައި މިޓްރެކް އާންމުންނަށް ބޭނުން ކުރެވޭ ގޮތައް ހުޅުވާލީ ރައީސް ޔާމިންގެ އަބިކަނބަލުން މެޑަމް ފާތިމަތު އިބްރާހިމްގެ އެދުމުގެ މަތިން ހައުސިން ޑިވަލޮޕްމަންޓް ކޯޕަރޭޝަން (އެޗްޑީސީ) އިންނެވެ. އެހެން ނަމަވެސް މިޓްރެކް އާންމުންނަށް ބޭނުން ކުރެވޭ ގޮތައް ބަންދުކުރީ ރާއްޖޭގެ އެތުލެޓިކް އެސޯސިއޭޝަންގެ އިސްވެރިން ތަކަކާއި ކުޅިވަރާ ބެހޭ މިނިސްޓްރީގެ އިސްވެރިންތަކެއްގެ އިތުރުން ރާއްޖޭގެ ގައުމީ ދުވުންތެރިން އެކަމާ ކަންބޮޑުވެ، އެމައްސަލަ ކަމާ ބެހޭ ފަރާތްތަކަށް އެންގުމުން ކަމަށެވެ.\nމިކަމާ ބެހޭ ގޮތުން އެޗްޑީސީގެ ބަހެއް މިހާތަނަށް ވީނިއުސްއަށް ލިބިފައި ނުވާއިރު، ޔޫތު މިނިސްޓްރީގެ އިސްވެރިއަކު ބުނީ، ހުޅުމާލޭގެ ސިންތެޓިކް ޓްރެކަކީ އާންމުންނަށް ބޭނުން ކުރެވޭގޮތަށް ހެދި ޓްރެކެއް ނޫން ކަމަށާއި ދުނިޔޭގެ އެއް ވެސް ތަނެއް ގައި ބައިނަލްއަގްވާމީ ސިންތެޓިކް ޓްރެކްތައް އާންމުންނަށް ބޭނުން ކުރެވޭ ގޮތައް ހުޅުވާލެވިފައި ނުވާނެ ކަމަށެވެ.\nހުޅުމާލޭގެ ސިންތަޓިކް ޓްރެކް އާމުންނަށް ހުޅުވާލިއިރު، އެޓްރެކްގެމެދުގައި އޮތް ވިނަ ގަނޑުވެސް އޮތީ ރަނގަޅަށް ނެހެދިއެވެ. އަދި އާންމުންނަށް އެޓްރެކް ހުޅުވާލުމުން ގިނަ އަދަދެއްގެ ބިދޭސީއިން ވަނީ އެޓްރެކް ސަރަަހައްދަށް ވަދެ، އެޓްރެކަށް ގެއްލުން ލިބޭ ފަދަ ކުޅިވަރުތައް ކުޅެމުން ދިޔަތަން ވީނިއުސްގެ ނޫސްވެރިންނަށް މީގެ ކުރިން ފެނިފައެވެ.\nމީގެ ކުރިން ވެސް ހުޅުމާލޭގެ ސިންތަޓިކް ޓްރެކް ރަނގަޅަށް ނުބެލެހެއްޓި ގިނަ ދުވަސް ވުމުގެ ސަބަބުން، އެޓްރެކް ވަނީ ގެއްލުންތަކެއް ލިބި ގިނަ މަރާމާތު ތަކެއް ކުރަން ޖެހިފައެވެ.\nނަން ނުޖެހުމަށް ޝަރުތުކޮށް ޔޫތު މިނިސްޓުރީގެ އިސް ވެރިއަކު ވިދާޅުވީ، ހުޅުމާލެ ސިންތެޓިކް ޓްރެކްގެ ކަންކަން މިހާތަނަށް ވެސް ބަލަމުން އައީ މިނިސްޓްރީގެ ބެލުމުގެ ދަށުން ކަމަށާއި އެހެން ނަމަވެސް އާމުންނަށް އެ ޓްރެކް ބޭނުން ކުރެވޭ ގޮތައް އެޗްޑީސީއިން ހުޅުވާލިކަން މިނިސްޓްރީއަށް އެއްވެސް ވަރަކަށް އިނގިފައި ނުވާ ކަމަށެވެ. އަދި ވެސް އެޓްރެކްގެ މަސައްކަތް މުޅިން ނުނިމޭ ކަމަށާއި އެގޮތުން ޓްރެކް ނިންމުމަށް މިނިސްޓްރީން މިހާރު ވެސް ދަނީ މަސައްކަތް ކުރަމުން ކަމަށް ވެސް އޭނާ ވިދާޅުވި އެވެ.\nހުޅުމާލޭގައި ސަރުކާރުން އަޅަމުންއަންނަ ސިންތެޓިކް ޓްރެކަކީ 400 މީޓަރުގެ ދިގު ޓްރެކެކެވެ. އަދި ރާއްޖޭގައި އެތްލެޓިކްސް ޓްރެކެއް ނެތުމުން ދުވުންތެރިންނާއި ރާއްޖޭގެ އެތްލެޓިކްސް އެސޯސިއޭޝަނުން ވެސް މީގެ ކުރިން ވެސް ވަނީ ގިނަ ޝަކުވާތަކެއް ކޮށްފައެވެ.\nޗައިނާގެ ބެއިޖިން އާބަން ކޮންސްޓްރަކްޝަން ގުރޫޕްގެ ސީއެސްއާރުގެ މަސައްކަތެއްގެ ދަށުން ހަދާފައިވާ ދުވާ ޓްރެކްގެ މަސައްކަތް ފެށި އިރު ރާވާފައި ވަނީ މިދިޔަ އަހަރު ޑިސެމްބަރު މަހުގައި މަސައްކަތް ނިންމާލުމަށެވެ.


މިއީ ވެރިކަމުގެ ނިޒާމު ބަދަލުކުރުމުގެ ބަޙުސްކުރަންވީ ވަގުތެއް ނޫން - ރައީސް ނަޝީދު\n0 October 13th, 2020 - 9:56 AM\nރާއްޖޭގެ ވެރިކަމުގެ ނިޒާމު ބަދަލުކުރުމާމެދު ބަޙުސްކުރަން މިވަގުތަކީ އެންމެ ރަނގަޅު ވަގުތުކަމަށް ދެކެވަޑައި ނުގަންނަވާ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރު ގާނޫނުއަސާސީއަށް ހުށަހަޅުއްވާފައިވާ އިސްލާހާ ގުޅޭ ގޮތުން މިއަދު ވާހަކަފުޅުދައްކަވަމުން ރައީސް ނަޝީދު ވިދާޅުވީ ވެރިކަމުގެ ނިޒާމު ބަދަލުކުރުމުގެ ވާހަކަ އެންމެބޮޑަށް ދައްކަވަމުންދަނީ އެމަނިކުފާނުކަން އެންމެންނަށްވެސް އެނގޭނެކަމަށެވެ. އެހެންނަމަވެސް ޖާބިރު ހުށަހެޅުއްވީ މައްސަލައާ އެމަނިކުފާނާ އެއްވެސް ގުޅުމެއް ނެތްކަމަށެވެ. އަދި އެމަނިކުފާނު ގެންގުޅުއްވާ ވިސްނުންފުޅާ ޖާބިރުގެ ހުށަހެޅުއްވުމާ ތަފާތުކަމަށްވެސް ރައީސް ނަޝީދު ވިދާޅުވިއެވެ.\nމެމްބަރު ޖާބިރު ހުށަހަޅުއްވާފައިވަނީ ރާއްޖޭގެ ވެރިކަމުގެ ނިޒާމު ރިޔާސީ ނިޒާމަކުން ބަރުލަމާނީ ނިޒާމަކަށް ބަދަލުކުރުމަށް ގާނޫނުއަސާސީ އިސްލާޙުކުރުމަށެވެ. ރައީސް ނަޝީދު ވިދާޅުވީ މިއީ ވެރިކަމުގެ ނިޒާމު ބަދަލުކުރުމުގެ ބަޙުސްކުރަން އެންމެ ރަނގަޅު ވަގުތު ނޫންކަމަށެވެ.\nވެރިކަމުގެ ނިޒާމު ބަދަލު ކުރަން ޖެހޭކަމަށް މިހާރުވެސް ދެކެވަޑައިގަންނަވާ ކަމަށާ، އެހެން ނަމަވެސް ޖާބިރު ހުށަހެޅުއްވި އިސްލާހަކީ އެފަދަ އިސްލާހެއްކަމަށް ދެކެވަޑައިނުގަންނަވާކަމަށްވެސް އެމަނިކުފާނު ވިދާޅުވިއެވެ.


(1) ހަމަކަށަވަރުން، ތިމަންރަސްކަލާނގެ، نوحގެފާނު އެކަލޭގެފާނުގެ قومގެމީހުންގެ ގާތަށް رسولކަމާއިގެން ފޮނުއްވީމެވެ. ކަލޭގެފާނުގެ قومގެމީހުންނަށް إنذارކުރައްވާށޭ އަންގަވަމުންނެވެ. (އެއީ) އެއުރެންނަށް ވޭންދެނިވި عذاب އައުމުގެ ކުރިންނެވެ.\n(2) އެކަލޭގެފާނު ވިދާޅުވިއެވެ. އޭ، އަހުރެންގެ قومގެމީހުންނޭވެ! ހަމަކަށަވަރުން، އަހުރެންނީ، ތިޔަބައިމީހުންނަށް ބަޔާންވެގެންހުރި إنذارކުރާ މީހަކީމެވެ.\n(3) (ވިދާޅުވަމުންނެވެ.) ތިޔަބައިމީހުން اللَّهއަށް އަޅުކަންކުރާށެވެ! އަދި ތިޔަބައިމީހުން، އެކަލާނގެއަށް تقوىވެރިވާށެވެ! އަދި ތިޔަބައިމީހުން އަހުރެންނަށް ކިޔަމަންވާށެވެ!\n(4) (އޭރުން) އެކަލާނގެ، ތިޔަބައިމީހުންގެ ފާފަތައް ތިޔަބައިމީހުންނަށްޓަކައި ފުއްސަވައިދެއްވާނެތެވެ. އަދި ކަނޑައަޅުއްވާފައިވާ މުއްދަތަކަށް ތިޔަބައިމީހުން ފަސްކުރައްވާނެތެވެ. ހަމަކަށަވަރުން، اللَّه ކަނޑައަޅުއްވާފައިވާ أجلއަތުވެއްޖެނަމަ، ލަހެއް ނުކުރައްވާނެތެވެ. ތިޔަބައިމީހުންނަށް (އެކަން) އެނގޭކަމުގައި ވާނަމައެވެ.\n(5) އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން، ތިމަންކަލޭގެފާނުގެ قومގެމީހުންނަށް (إيمانވުމަށް) ރެއާއި، ދުވާލު ތިމަންކަލޭގެފާނު ގޮވައިލެއްވީމެވެ.\n(6) ފަހެ، ތިމަންކަލޭގެފާނުގެ ގޮވައިލެއްވުން، ފިލާންދިޔުން ނޫންކަމެއް އެއުރެެންނަކަށް އިތުރެއް ނުކުރިއެވެ. (އެބަހީ: އެކަލޭގެފާނު ތެދުމަގަށް ގޮވައިލެއްވިވަރަކަށް، އެއުރެންދަނީ، އެކަލޭގެފާނުގެ دعوةއާ ދުރަށެވެ.)\n(7) އަދި ހަމަކަށަވަރުން، އިބަރަސްކަލާނގެ އެއުރެންގެ ފާފަފުއްސެވުމަށްޓަކައި، ތިމަންކަލޭގެފާނު އެއުރެންނަށް (إيمانވުމަށް) ގޮވައިލައްވާ ކޮންމެ ފަހަރަކު، އެއުރެންގެ އިނގިލިތައް، އެއުރެންގެ ކަންފަތްތަކުގައި އަޅަތެވެ. އަދި އެއުރެންގެ ފޭރާމުން، އެއުރެން ނިވާވެގަނެތެވެ. އަދި އެއުރެން (كفرވެރިކަންމަތީ) ދެމިތިބެތެވެ. އަދި ނުހަނު ބޮޑާވެގަނެތެވެ.\n(8) ދެން ހަމަކަށަވަރުން، ތިމަންކަލޭގެފާނު އެއުރެންނަށް ހަރުއަޑުން ގޮވައިލެއްވީމެވެ.\n(9) ދެން ހަމަކަށަވަރުން، ތިމަންކަލޭގެފާނު އެއުރެންނަށް ފާޅުގައި ގޮވައިލެއްވީމެވެ. އަދި ތިމަންކަލޭގެފާނު ވަންހަނާކޮށް ސިއްރުކުރައްވައި، އެއުރެންނަށް ގޮވައިލެއްވީމެވެ.\n(10) ފަހެ، ތިމަންކަލޭގެފާނު ވިދާޅުވީމެވެ. ތިޔަބައިމީހުންގެ ވެރިރަސްކަލާނގެ حضرةގައި ފާފަފުއްސެވުމަށްއެދި، ތިޔަބައިމީހުން ދަންނަވާށެވެ! ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ ރަސްކަލާނގެކަމުގައިވެއެވެ.\n(11) (އޭރުން) އެކަލާނގެ ތިޔަބައިމީހުންގެ މައްޗަށް ބޯކޮށް (ވެހޭގޮތުގައި) ވާރޭ ފޮނުއްވާނެތެވެ.\n(12) އަދި މުދާތަކާއި، ދަރިންގެގޮތުން، އެކަލާނގެ ތިޔަބައިމީހުންނަށް مددދެއްވާނެތެވެ. އަދި އެކަލާނގެ ތިޔަބައިމީހުންނަށްޓަކައި ބަގީޗާތައް ލައްވާނެތެވެ. އަދި އެކަލާނގެ ތިޔަބައިމީހުންނަށްޓަކައި ކޯރުތައްވެސް ލައްވާނެތެވެ.\n(13) ތިޔަބައިމީހުން اللَّهގެ عظمةތެރިކަމަށް اعتقاد ނުކުރަނީ ކީއްވެގެންހެއްޔެވެ؟\n(14) ހަމަކަށަވަރުން، އެކަލާނގެ ތިޔަބައިމީހުން ހެއްދެވީ، ތަފާތު مرحلةތަކަކުންނެވެ.\n(15) މަތިމައްޗަށް اللَّه، ހަތް އުޑުހެއްދެވީ ކިހިނަކުންކަން ތިޔަބައިމީހުން ބަލައި ނުވިސްނަނީ ހެއްޔެވެ؟\n(16) އަދި އެކަލާނގެ އެ އުޑުތަކުގައި ހަނދު نورއެއްކަމުގައި ލެއްވިއެވެ. އަދި އެކަލާނގެ އިރު، ވޮށެއްގެ ގޮތުގައި ލެއްވިއެވެ.\n(17) އަދި اللَّه، ތިޔަބައިމީހުން ބިމުން އުފައްދަވައި ހެއްދެވިއެވެ.\n(18) ދެން އެކަލާނގެ ތިޔަބައިމީހުން އެ ބިމަށް إعادةކުރައްވާނެތެވެ. އަދި އެކަލާނގެ ތިޔަބައިމީހުން (އެ ބިމުން) ނެރުއްވާނެތެވެ.\n(19) އަދި اللَّه، ތިޔަބައިމީހުންނަށްޓަކައި ފެތުރިގެންވާ ދޫލައެއްގެ ގޮތުގައި ބިންގަނޑުލެއްވިއެވެ.\n(20) (އެއީ) އެބިމުން ތިޔަބައިމީހުން ތަނަވަސް މަގުތައް ހޯދައިގަތުމަށްޓަކައެވެ.\n(21) نوحގެފާނު ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން، އެއުރެން މިއަޅާޔަށް އުރެދިއްޖައޫއެވެ. އަދި އެއުރެންގެ މުދަލުންނާއި، ދަރިންގެ ފަރާތުން އެއުރެންނަށް ގެއްލުމެއްނޫން އެހެންކަމެއް ނުލިބޭ މީހުނާ އެއުރެން تبعވެއްޖައޫއެވެ.\n(22) އަދި އެއުރެން ބޮޑުވެގެންވާ މަކަރުވެރި ރޭވުމެއް ރޭވޫއެވެ.\n(23) އަދި އެއުރެން ބުނޫއެވެ. ހަމަކަށަވަރުން، ތިޔަބައިމީހުންގެ إلهންތައް ތިޔަބައިމީހުން ދޫނުކުރާހުށިކަމެވެ! އަދި ހަމަކަށަވަރުން، ތިޔަބައިމީހުން وَدّއާއި، سُواعއާއި، يَغوثއާއި، يَعوقއާއި، نَسرއާއި (މިހުރިހާ ބުދުތައް) ދޫކޮށްނުލާހުށިކަމެވެ!\n(24) އަދި ހަމަކަށަވަރުން، އެއުރެން ގިނަބަޔަކު މަގުފުރެއްދޫއެވެ. އަނިޔާވެރިންނަށް މަގުފުރެދުން ނޫން އެހެންކަމެއް އިތުރު ނުކުރައްވާނދޭވެ!\n(25) އެއުރެންގެ ފާފަތަކުގެ ސަބަބުން އެއުރެން غرقކުރެއްވިއެވެ. ދެން އެއުރެން އަލިފާނަށް ވެއްދެވިއެވެ. ފަހެ، اللَّهފިޔަވައި نصرދޭނޭ ބަޔަކު އެއުރެންނަކަށް ނުފެނުނޫއެވެ.\n(26) އަދި نوحގެފާނު ވިދާޅުވިއެވެ. އަޅުގެ ވެރިރަސްކަލާކޮ! كافرންގެ ތެރެއިން ހަމައެކަކުވެސް އިބަރަސްކަލާނގެ މި ބިންމަތީގައި ނުބަހައްޓަވާނދޭވެ\n(27) ހަމަކަށަވަރުން، އިބަރަސްކަލާނގެ އެއުރެން ދޫކުރައްވައިފިނަމަ، އެއުރެން އިބަރަސްކަލާނގެ އަޅުތަކުން މަގުފުރައްދާނެތެވެ. އަދި އެއުރެން فاجر، كفرވެރިކަން ބޮޑު ދަރިޔަކުމެނުވީ ނުވެސް ވިހާނެތެވެ.\n(28) އަޅުގެ ވެރިރަސްކަލާކޮ! މިއަޅާޔާއި، މިއަޅާގެ މައިންބަފައިންނާއި، إيمانވެގެންހުރެ މިއަޅާގެ ގެޔަށް ވަދެއްޖެ މީހަކާއި، مؤمن ފިރިހެނުންނާއި،


Yameen hayyarukurumun congress party in HRCM ah | Mihaaru\nއެޗްއާރުސީއެމްގެ ރައީސްއާ ބައްދަލުކުރެއްވުމަށްފަހު ކޮންގްރެސް ޕާޓީގެ ދެ ނައިބު ރައީސުން ކަމަށްވާ އާދަމް ޝަރީފް (ކ) އަދި މުހައްމަދު ސައީދު ވާހަކަދައްކަވަނީ.-- ފޮޓޯ: ނިޝާން އަލީ/ މިހާރު\nޔާމީން ހައްޔަރުކުރުމުން ކޮންގްރެސް ޕާޓީގެ ކަންބޮޑުވުންތައް އެޗްއާރުސީއެމަށް\n27 ފެބުރުއަރީ 2019 - 16:03 14 comments\nއެ ބައްދަލުވުމަށް ފަހު ވާހަކަ ދައްކަވަމުން ކޮންގްރެސް ޕާޓީގެ ނައިބު ރައީސް، ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވީ ޔާމީން ޖަލަށްލާފައި ހުރި ނަމަވެސް އެމަނިކުފާނަށް ކޮށްދޭންޖެހޭ ކަންތައްތަކެއް ހުރި ކަމަށް ގަބޫލު ކުރެއްވޭ ކަމަށެވެ. އަދި، މަޖިލިސް އިންތިޚާބު ކައިރިވެފައި އޮއްވައި، ރާއްޖޭގައި މިވަގުތު ހުރި ހަމައެކަނި އިދިކޮޅު ލީޑަރު ހައްޔަރުކުރުމުން ވަރަށް ކަންބޮޑުވާ ކަމަށް ސައީދު ވިދާޅުވި އެވެ.\nއޭނާ ވިދާޅުވި ގޮތުގައި، އެޗްއާރުސީއެމާ އެކު ބައްދަލުވުން ބޭއްވީ ވަރަށް އުފާވެރި މާހައުލެއްގަ އެވެ.\nއިދިކޮޅު ޕާޓީއެއްގެ ގޮތުގައި އޮތް ނަމަވެސް ރާއްޖޭގެ އިގުތިސޯދަށް ބުރަވާނެ ގޮތަށް ކަމެއް ނުކުރާނެ ކަމަށާއި އެ ބޭފުޅުންގެ މަސައްކަތަކަށް ވާނީ ރާއްޖޭގެ އިގުތިސޯދު ކުރިއެރުވުން ކަމަށް ސައީދު ވިދާޅުވި އެވެ.\nކޮންގްރެސް ޕާޓީގެ ނައިބު ރައީސް، ކުރީގެ ޑިފެންސް މިނިސްޓަރު އާދަމް ޝަރީފް ވިދާޅުވީ ޔާމީން މިނިވަންކުރަންދެން ހަރަކާތްތައް ކުރިއަށް ގެންދާނެ ކަމަށެވެ. އެގޮތުން، ރާއްޖޭގައި ހުރި އެމްބަސީތަކާއި މުއައްސަސާތަކުގެ އިސްވެރިންނާ ބައްދަލުކޮށް ކަންބޮޑުވުންތައް ހިއްސާ ކުރަމުން އަންނަ ކަމަށް ވިދާޅުވި އެވެ.\nމަނީލޯންޑަރިންގެ ތުހުމަތުގައި މިދިޔަ ހަފުތާގެ ހޯމަ ދުވަހު ޔާމީން ހައްޔަރުކުރުމަށް ފަހު ވަނީ ޝަރީއަތް ނިމެންދެން ބަންދުކޮށްފަ އެވެ.\n"އަޅުގަނޑުމެންނަށް ގަބޫލު ކުރެވޭގޮތުން، އުސޫލުން ބޭރުން ވިއަސް ބަންދުގައި ހުންނަ މީހަކަށް ލިބެންޖެހޭނެ ކަމަށް ބައެއް ހައްގުތައް މިހާރު ވެސް ނިގުޅައިގަނެފައި ހުރި ކަމަށް ބެލެވޭތީވެ އަޅުގަނޑުމެން ދެކޭގޮތުގައި އެ މައްސަލަތައް ހުށަހެޅުމަކީ އަޅުގަނޑުމެން ކުރަންޖެހޭ ކަމެއް،" އާދަމް ޝަރީފް ވިދާޅުވި އެވެ.\nއިތުރު ލިޔުންތައް ރައީސް އަބްދުﷲ ޔާމީން މެމްބަރު މުހައްމަދު ސައީދު (މާވަށް) އެޗްއާރުސީއެމް މެމްބަރު އާދަމް ޝަރީފް (މަޑުއްވަރި) ޕީޕަލްސް ނެޝަނަލް ކޮންގްރެސް


SunOnline: Program gai baiveri nuve ijuthimaaee thanthanugai dhiriulhey nama fiyavalhu alhaanan: Council\nޕްރޮގްރާމުގައި ބައިވެރިނުވެ އިޖުތިމާއީ ތަންތަނުގައި ދިރިއުޅޭނަމަ ފިޔަވަޅު އަޅާނަން: ކައުންސިލް\n02 Dec 2020, 20:52\nފެބްރުއަރީ 17، 2020: މާލޭ ސިޓީ ސްޓްރީޓްސްކޭޕިން މަޝްރޫއު އިފްތިތާހު ކުރުމަށް ވެސްޓް ޕާކް ސަރަހައްދުގައި ބޭއްވި ރަސްމިއްޔާތުގެ ތެރެއިން -- ސަން ފޮޓޯ/ ފަޔާޒު މޫސާ\nމަގުމަތިވެފައި ތިބި މީހުންނަށް ރައްކާތެރިކަން ދިނުމަށް ޖެންޑާ މިނިސްޓްރީން ކުރިއަށް ގެންދާ ޕްރޮގްރާމުގައި ބައިވެރި ނުވެ، މާރުކޭޓްތަކާއި، މިސްކިތްތަކާއި، ޕާކްތައް ފަދަ އިޖްތިމާއީ ތަންތަނުގައި ނިދައި ކައިބޮއި ހަދައި ދިރިއުޅޭގޮތަށް އުޅޭނަމަ ފިޔަވަޅު އަޅާނެ ކަމަށް މާލޭ ސިޓީ ކައުންސިލުން އަންގައިފިއެވެ.\nވަންނާނެ ބޯހިޔާވަހިކަމެއް ނެތި މާލެ ސިޓީގެ މަތުމަތީގައި ދިރިއުޅެމުން އަންނަ މީހުން ކ. ގުޅީފަޅުގައި ގާއިމުކޮށްފައިވާ ވަގުތީ ހިޔާތަކަށް ގެންގޮސް އެތަނުގައި ހޭދަކުރާ މުއްދަތުގައި އެމީހުންނަށް ބޭނުންވާ ފަރުވާގެ އިތުރުން ދާއިމީ ހިޔާވެއްސެއް ހޯދުމަށް ކުރަންޖެހޭ މަސައްކަތާއި ހުނަރު ދަސްކޮށްދިނުމުގެ މަސައްކަތް ކުރާނެ ކަމަށް ޖެންޑާ މިނިސްޓްރީން އަންނަނީ ކުރަމުންނެވެ.\nސިޓީ ކައުންސިލުން މިއަދު ކުރި އިއުލާނެއްގައި ބުނީ "ވަންނާނެ ވަކި ބޯހިޔާވަހިކަމެއް ނެތި މާލޭ ސިޓީގެ މަގުތަކުގައި ދިރިއުޅެމުންދާ ފަރާތްތަކުގެ މައްސަލަ" އަކީ މުޖުތަމައުގައި އަށަގަންނަމުންދާ ނުރަނގަޅު އާދައެއް ކަމަށެވެ.\nއަދި އެ މައްސަލައަށް ހައްލެއް ހޯދުމަށް ކަމާބެހޭ ފަރާތްތަކުން މަސައްކަތް ކުރަމުން އަންނަ އިރު، މާލޭ ސިޓީގެ މާރުކޭޓްތަކާއި، މިސްކިތްތަކާއި، ޕާކްތަކާއި އެނޫންވެސް އިޖްތިމާއީ ތަންތަނުގައި ނިދައި ކައިބޮއި ހަދައި، ދިރިއުޅެމުންދާ ފަރާތްތައް އެފަދަ ތަންތަނުގައި ދިރިއުޅޭ ފަދަ ގޮތަކަށް އުޅުމަކީ ކުރިންވެސް މަނާކުރެވިފައިވާ ކަމެއް ކަމަށް އިތުރަށް ހަނދާންކޮށްދޭ ކަމަށް އިއުލާނުގައިވެއެވެ.\nސިޓީ ކައުންސިލުން ބުނީ ޖެންޑާގެ ޕްރޮގްރާމަކީ، އެފަދަ ފަރާތްތަކަށް ބޭނުންވާ އިޖްތިމާއި ހިދުމަތްތަކާއި ވަގުތީ ރައްކާތެރިކަން ކަށަވަރުކޮށްދީ، ބޭނުންވާ އަސާސީ ހައްގުތައް ހޯދައިދީ އެފަރާތްތަކުގެ އިންސާނީ އަސާސީ ހައްގުތައް ކަށަވަރުކުރުމަށްޓަކައި ކުރަން ފެށި މަސައްކަތެއް ކަމަށެވެ.\nއަދި އެއީ އެ މަސައްކަތުގެ ތެރެއިން ހާލަތު ވަޒަންކޮށް ގޮތް ނިންމުމުގެ މަރުހަލާގެ ކުރިން ބޭނުންވާ ރައްކާތެރިކަން ފޯރުކޮށްދިނުމަށް ކުރާ މަސައްކަތަކަށް ވާތީ، މަގުމަތީގައި މިވަގުތު ދިރިއުޅެމުން އަންނަ ހުރިހާ ފަރާތްތަކުން ވެސް އެ ޕްރޮގްރާމަށް އެއްބާރުލުންދީ، ޕްރޮގްރާމްގައި ބައިވެރިވުމަށް އެދޭކަމަށް ކައުންސިލުން ބުންޏެވެ.\n"އަދި ސަރުކާރުން މިފަދަ ޕްރޮގްރާމެއް އިއުލާންކުރެއްވުމުން އެ ޕްރޮގްރާމްގައި ބައިވެރިނުވެ މާރުކޭޓްތަކާއި، މިސްކިތްތަކާއި، ޕާކްތަކާއި މިނޫންވެސް މިފަދަ އިޖްތިމާޢީ ތަންތަނުގައި ނިދައި ކައިބޮއި ހަދައި ދިރިއުޅޭގޮތަށް އުޅޭނަމަ އެފަދަފަރާތްތަކާ ދޭތެރޭ ގަވައިދުން ފިޔަވަޅުއަޅާނެކަމުގައި ދެންނެވީމެވެ." ކައުންސިލުން ބުންޏެވެ.\n"ފުރޮޅުލީ ގޮނޑީގައި ނުވަދެވޭ ގޮތް ހެދުނީ އޮޅުމަކުން"


Shahid2Magaamehgai Hunnevumun Miee Ghairu Ganoonee Verikameh: Jameel - Vaguthu\nޑރ. ޖަމީލް ވަގުތަށް އިންޓަވިއުއެއް ދެއްވަނީ -- ވަގުތު އިމޭޖެސް: އަހްމަދު މަމްދޫހް\nފޮރިން މިނިސްޓަރު އަބްދުﷲ ޝާހިދު ދެ މަގާމެއް އަދާކުރެއްވުމަކީ ގާނޫނު އަސާސީއާ ޚިލާފު ކަމެއް ކަމަށާއި އެކަން އެ ގޮތަށް ކުރުމުން ރައީސް އިބްރާހީމް މުހައްމަދު ސޯލިހްގެ ސަރުކާރުގެ ގާނޫނީ ސައްޚަކަން ގެއްލޭ ކަމަށް ކުރީގެ ނައިބު ރައީސް ޑރ.މުހައްމަދު ޖަމީލް އަހުމަދު ވިދާޅުވެއްޖެއެވެ.\n"މިނިވަންކަމުގެ ދިފާއުގައި ދިވެހިން" ގެ ނަމުގައި އިދިކޮޅު ޕީޕީއެމްއާއި ޕީއެންސީން ބޭއްވި ހަރަކާތެއްގައި ބައިވެރިވެވަޑައިގެން އެ ކޯލިޝަންގެ އެޑްވައިޒަރުގެ މަގާމުގައި ވެސް ފުރުއްވާ ޖަމީލް ވިދާޅުވީ ސަރުކާރުގެ ގާނޫނީ ސައްޚަ ކަން ގެއްލިފައި އެބައޮތް ކަމަށެވެ.\nޖަމީލް ފާހަގަކުރެއްވި ކަމަކީ މިނިސްޓަރަކު އިތުރު ވަޒީފާއެއް ނުވަތަ އިތުރު މަސައްކަތެއް އަދާ ކޮށްގެން ނުވާނެ ކަމަށް ގާނޫނު އަސާސީގައި ބަޔާން ކޮށްފައި އޮތް އޮތުމެވެ. އެހެންވެ ޝާހިދަށް ދެ މަގާމެއްގައި ނުހުންނެވޭނެ ކަމަށް އޭނާ ވިދާޅުވިއެވެ.\nޖަމީލް އިޝާރާތް ކުރެއްވި ކަމަކީ އދ.ގެ އާންމު މަޖިލީހުގެ ރައީސްގެ މަގާމަށް ޝާހިދު އިންތިޚާބުވެ އެ މަގާމު ފުރުއްވަމުން ގެންދާ ދިއުމެވެ.\n"ގާނޫނު އަސާސީގެ 136 ވަނަ މާއްދާ ބަލައިލާ، ވަޒީރަކު އިތުރު އެއްވެސް ވަޒީފާއެއް އަދާކޮށްގެން ނުވާނެ، ރައީސުލްޖުމްހޫރިއްޔާ [އިބްރާހީމް މުހައްމަދު ސޯލިހް] އަށް ގާނޫނު އަސާސީ އެނގެން ވާނެ، ގާނޫނު އަސާސީއާ ޚިލާފަށް ވެރިކަން ހިނގާނަމަ އެއީ ޣައިރު ގާނޫނީ ވެރިކަމެއް،" ޖަމީލް ވިދާޅުވިއެވެ.\nޖަމީލް ސިފަ ކުރެއްވި ގޮތުގައި ރާއްޖޭގެ މިނިވަންކަމަށް ލޮޅުން އަރާ އެންމެ މައި ތަޅުދަނޑި ވެސް އޮތީ ވެސް ޝާހިދުގެ އަތްޕުޅުގައެވެ.\n"ހަގީގަތުގައި މި ރާއްޖޭގެ މިނިވަންކަމަށް ލޮޅުން އަރާ މައި ޗާބީ އޮތީ، އޭގެ ތަޅުދަނޑި ހިއްޕަވައިގެން ހުންނެވީ އަބްދުﷲ ޝާހިދު،" ޖަމީލް ވިދާޅުވިއެވެ.\nޖަމީލް ވިދާޅުވީ ދިވެހިންނާއި ރާއްޖޭގެ މިނިވަންކަން ދިފާއު ކުރުމަށް ޓަކައި ކުރަން ޖެހެނީ އެންމެ ކަމެއް ކަމަށެވެ. އެއީ ރާއްޖޭގެ ވެރިކަމަށް އެމްޑީޕީ ނުގުނައުން ކަމަށް އޭނާ ވިދާޅުވިއެވެ. އެމްޑީޕީ ވެރިކަމަށް އަންނަ ކޮންމެ ފަހަރެއްގައި މިނިވަންކަމަށް އަސަރު ކުރާނެ އެތައް "މަޝްރޫއެއް" ހިންގާ ކަމަށް ވިދާޅުވިއެވެ.\n"އެމްޑީޕީ ވެރިކަމަށް އަންނަ ކޮންމެ ފަހަރަކު އިސްލާމް ދީނުގެ އަސާސްތަކާ ޚިލާފު ވިސްނުންތައް ފަތުރާ ތަން ފެންނާނެ، ދީނަށް ފުރައްސާރަވާ ކޮންމެ އަމަލެއް ހިމާޔަތް ކުރެވޭނެ، މަގޭ ގައުމު، މަގޭ ދީން، މަގޭ ފަޅާއި މަގޭ ރަށްތައް ކިޔާފައި އެއިން ކޮންމެ ފަހަރަކު އަޅުގަނޑުމެން ނުކުންނަން ޖެހޭ،" ޖަމީލް ވިދާޅުވިއެވެ.\nޖަމީލް ވިދާޅުވީ އެމްޑީޕީގެ މި އަމަލުތަކުގެ ސަބަބުން ވެސް މި ވެރިކަން ޣައިރު ގާނޫނީ ވެރިކަމަކަށް ވެގެންދާ ކަމަށެވެ. ވެރިކަން ހިންގަން ޖެހޭނީ ގާނޫނު އަސާސީގައި އޮންނަ ގޮތުގެ މަތިން އިސްލާމް ދީނުގެ އަސާސްތަކުގެ ތެރޭގައި ކަމަށް އޭނާ ވިދާޅުވިއެވެ.\nޖުލައި 31, 2021 09:40\nހު ރިހާ ޕާޓީތަށް އުވާލުން ބުއްދިވެ ރި\nޖުލައި 31, 2021 09:47\nޝާހިދަކީ ....ހަމަ ޖީވަން....މުޅިދުނިޔެއާއި އޮތީ ގުޅިފަޔޯ\nޢެކަމު ކޮވިޑް ވެކްސިން ކޮޅެއް ވެސް ބޭނުންވި ދުވަސް ވަރު ނުލިބުނު....ކޮބައިތަ ކޮމަންވެލްތް..ކޮބައިތަ ޔޫރަޕިޔަން ޔޫނިއަން....\nޖުލައި 31, 2021 11:53\nމިގައުމުގެ ޖީވަން! ޣައްދާރު އެއީ! އިންޑިޔާއާ ގުޅިގެން ހުރިހާ ނުބައެއް ހަދާ މީހަކީ އެއީ! މީނާ މިއީ ޔާމީސް ސަރުކާރުއޮތްއޮރު އިންޑިޔާ ސިފައިން މިގައުމަށްއަރާ ޔާމީންގެ ވެރިކަން ބަދަލުކުރިމީހާ!! ދިވެހިން އަދި އެކަން ހަނދާންނުނެތޭ! އެހެންވީމަ އެކަމުންވެސް ބާރުލިބޭ މީނާވެސް އަޑީގަ ހުރެގެން އަޑިނޭނގޭ އެއްބަސްވުންތައް ހަދައިގެން އިންޑިޔާ ސިފައިން މިގައުމަށް ގެނަސްގެން މިއުޅެނީ!! މިކަމުގައި ގައުމަށް ޣައްދާރުވިއޭ ބުނެވެނީ ގާނޫނުއަސާސީއާއި ޚިލާފު އެއްބަސްވުންތައް ހަދާ އެއްބަސްވުންތައް ފޮރުވައިގެން ތިބެ ބޭރުގައުމެއްގެ ސިފައިން މިގައުމަށް ގެނައިގެނައުން!! މިކަމުގައި ޝާހިދު އިބޫ މާރިޔާ ޝަމާލް ރޯލްބޮޑު!! ގައުމަށް ޣައްދާރުވެފައިވާ ފަރާތްތަކުގެ މައްސަލަތައް ބެލޭނެ އެކަމާގުޅޭ ގާނުނުތައް އުފަން ކޮށްގެން!! މިއީ އަނިޔާވެރި އަދި ގައުމަށް ޣައްދާރުވެފައިވާ ބައެއްކަމަށް ގިނަބަޔަކު ވާހަކަދައްކާތީ އަޑުއިވޭތީ މިހެން މިބުނަނީ!!\nޖުލައި 31, 2021 10:00\nޝާހިދު ކުރައްވާ ދަތުރު ތަކުން ވަނ ފައިދާތޯ އާއި ގެއްލުންތޯ ވެސް ބަލަން ޖެހޭނެ.\nޖުލައި 31, 2021 10:09\nޤާނޫނާއި ޤާނޫނު އަސާސީއާއި ޚިލާފުވީމަ ދައުވާކުރުރާނަމަ އެއްވެސް މައްސަލައެއްގައި އެއްވެސް މިހެއްގެ މައްޗަސް ދައުވާއެއް ނުކުރެވޭނެ. ޕީޖީގެ ޒިންމާ ފުރިހަމައަށް އަދާކުރެވޭބާ؟؟؟\nޖުލައި 31, 2021 10:14\nއެމް ޑީ ޕީ އަކީ ބޭރު ޤައުމް ތަކުގެ އޭޖެންޓުންގެ ޕާރޓީ އެއް\nޑރ ރ ޖަމީލްގެ ވާހަކަފުޅު ބަލއިގަންނަމެވެ އެވިދާޅުވަނީ\nޖުލައި 31, 2021 10:34\nޖުލައި 31, 2021 13:17\nބޮނޑިބަތްގަނޑު ނައަބުރާތާ މިހާރު ދުވަސް ކޮޅެއްވެއްޖެ އަނެއްކާނެވެސް އަނބުރަންފެށީ\nޖުލައި 31, 2021 16:40\nއެބުނާހެން މިއަބްދުﷲ ޝާހިދު އުޅެނީ މިދުނިޔޭގަ ހުރި ހުރިހާ މަގާމެއް އެއްފަހަރާ ފުރަންވެގެން ހޫން. ވަރަށް ފޫހިވޭ


SunOnline: Uganda ge social media tax in heekurivarah faisaa eh nulibunu\nޔުގަންޑާގެ ސޯޝަލް މީޑިއާ ޓެކްސް އިން ހީކުރި ވަރަށް ފައިސާއެއް ނުލިބުނު\nރުގިއްޔާ މުހައްމަދު މޫސާ 18 Jul 2019, 11:29\nޔުގަންޑާއިން ވަނީ މިދިޔަ އަހަރު ސޯޝަލް މީޑިއާ ޓެކްސް ތައާރަފްކޮށްފަ -- ފޮޓޯ: ބްލޫމްބާގް\nކަމްޕާލާ (ޖުލައި 18): ޔުގަންޑާއިން މިދިޔަ އަހަރު ތައާރަފް ކުރި ސޯޝަލް މީޑިއާ ޓެކްސް އިން ލަފާ ކުރި ވަރަށް ފައިސާ ނުލިބޭ ކަމަށް އެގައުމުގެ މީޑިއާތަކުން ބުނެފި އެވެ.\nޔުގަންޑާގެ ޑެއިލީ މޮނިޓާގައިވާ ގޮތުން ސޯޝަލް މީޑިއާ ޓެކްސްއިން އެގައުމަށް ލިބުނީ 13 މިލިއަން ޑޮލަރެވެ. އެއީ ސަރުކާރުން ލިބޭނެ ކަމަށް ލަފާ ކުރި އަދަދުގެ އެންމެ 17 ޕަސެންޓެވެ.\nޔުގަންޑާ ރެވެނިއު އޮތޯރިޓީ (ޔޫއާރުއޭ)އިން ބުނި ގޮތުގައި ސަރުކާރުން ލަފާ ކުރި ވަރަށް ފައިސާ ނުލިބުނީ މީހުން ވަޔާލެސް ނެޓްވޯކުތަކާއި ވާޗުއަލް ޕްރައިވެޓް ނެޓްވޯކް (ވީޕީއެން) ބޭނުން ކުރުމުގެ ސަބަބުންނެވެ.\nއިންޓަނެޓް މެދުވެރިކޮށް "ވޮއިސް އަދި އެހެނިހެން ގޮތްގޮތަށް މެސެޖު ކުރެވޭ ހިދުމަތްތަކުން" ދުވާލަކު 200 ޝިލިން (0.05 ޑޮލަރު)ގެ ޓެކްސް ނަގަން އެގައުމުގެ ޕާލިމެންޓުން ފާސް ކުރީ މިދިޔަ އަހަރުގެ މެއި މަހުގަ އެވެ. އަދި އެކަމަށް އެންމެ ބޮޑަށް ބާރު އެޅުއްވީ ރައީސް ޔުވެރީ މުސެވެނީ އެވެ.\nމުސެވެނީ ވިދާޅުވި ގޮތުގައި އެޓެކްސް ނެގުމުގެ މަގުސަދަކީ ފޭސްބުކާއި ވަޓްސްއެޕާއި ޓުވިޓާ ފަދަ އެޕްތައް މެދުވެރިކޮށް ބޭކާރު ވާހަކަތައް ދެއްކުން ހުއްޓުވުމެވެ. އަދި އޭގެ ސަބަބުން ސަރުކާރަށް ލިބޭ ފައިސާ އިތުރުވެ، ބޭރުގެ އެހީއަށް އެދޭ މިންވަރު ކުޑަވާނެ އެވެ.\nނަމަވެސް އިދިކޮޅު ފަރާތްތަކުން ވަނީ އެއީ ސަރުކާރަށް ފާޑު ކިޔާ ފަރާތްތަކުގެ އަޑު މަޑު ކުރުމަށް އެޅި ފިޔަވަޅެއް ކަމަށް ބުނެފަ އެވެ.\nރުވާންޑާގެ ގަތުލުއާންމުގެ އިސް އެކަކުގެ ހަށިގަނޑު ހޯދައިފި\nދެކުނު ސޫދާނުގެ ނައިބު ރައީސަށް ކޮވިޑް-19 ޖެހިއްޖެ\nމަރުގެ ތުހުމަތުތަކާއެކު ލެސޯތޯގެ ބޮޑުވަޒީރު އިސްތިއުފާދީފި


Umra ah Saudi ah dhiumuge hudhdha November 1 in feshigen dheyn fashanee | Mihaaru\nއުމްރާ އަށް ސައޫދީ އަށް ދިއުމުގެ ހުއްދަ ނޮވެމްބަރުން ފެށިގެން ދެނީ\nކޮވިޑް-19 ފެތުރޭތީ ހަރަމްފުޅު އާންމުންނަށް ބަންދުކޮށްފައި.\n23 ސެޕްޓެމްބަރ 2020 - 09:19\nކޮވިޑް-19 ފެތުރޭތީ އުމްރާގެ އަޅުމާއި ދެ ހަރަމަށް ޒިޔާރަތްކުރުން މެދުކަނޑާލާފައި އޮތުމަށް ފަހު އަންނަ މަހު4ގައި ދޭން ފަށަން ސައޫދީ އަރަބިއްޔާ އިން ނިންމައިފި އެވެ. އެކަމަކު އެންމެ ފުރަތަމަ ހުއްދަ ދޭނީ ސައޫދީގައި އުޅޭ މީހުންނަށް އެކަންޏެެވެ. އަދި ނޮވެމްބަރުން ފެށިގެން އެހެން ގައުމުތަކުގެ މީހުން ސައޫދީ އަށް ގޮސް އުމްރާގެ އަޅުކަން ކުރެވޭނެ އެވެ.\nސައޫދީ ޕްރެސް އެޖެންސީން އިންޓީރިއާ މިނިސްޓްރީއާ ހަވާލާދީ ބުނީ ސައޫދީ އާއި އެހެން ގައުމުތަކުގައި ތިބި މުސްލިމުން ވެސް އުމްރާގެ އަޅުކަމަށް ކުރުމަށް ބޭނުންވެފައި ތިބި މިންވަރާއި ސައޫދީގައި ކޮވިޑް ފެތުރުން ކޮންޓްރޯލްވަމުންދާ މިންވަރަށް ބަލައި އުމްރާގެ އަޅުކަން އަލުން ފަށަން ރަސްގެފާނުގެ ފަރާތްޕުޅުން މިހާރު ހުއްދަ ދެއްވާފައިވާ ކަމަށެވެ، އުމްރާގެ އަޅުކަން ފަށާނީ ސިއްހީ ރައްކާތެރިކަން ކަށަވަރުވާ ގޮތަށް ހާއްސަ އުސޫލުތަކެއްގެ ދަށުން ކަމަށް ވެސް ބުނެފައިވެ އެވެ.\nއުމްރާގެ އަޅުކަން ފަށާއިރު ސައޫދީ ރައްޔިތުންގެ އިތުރުން ސައޫދީގައި މިހާރު ތިބި އެހެން ގައުމުތަކުގެ މީހުންނަށް ވެސް ފުރުސަތު ދޭން ވަނީ ނިންމައިފަ އެވެ. އަންނަ މަހުގެ4ގައި އަލުން ފަށާއިރު ހުއްދަ ދޭނީ މީގެ ކުރިން އެއް ދުވަހަކަށް އެންމެ ގިނަ މީހުންނަށް ހުއްދަ ދޭ އަދަދުގެ 30 ޕަސެންޓަށް ކަމަށް ވެސް ވަނީ ނިންމައިފަ އެވެ. އެއީ ދުވާލަކު 6،000 މީހުންނަށެވެ.\nދެ ވަނަ ފިޔަވަހީގައި، އަންނަ މަހުގެ 18 އިން ފެށިގެން، އުމްރާގެ އަޅުކަމަށް ފަހު މަސްޖިދުއްނަބަވީ އަށް ޒިޔާރަތްކޮށް ދެ ހަރަމްގައި އަޅުކަން ކުރުމަށް ފުރުސަތު ދޭނެ އެވެ. އަދި މި ފިޔަވަހީގައި ހުއްދަ ދޭ މީހުންގެ އަދަދު 75 ޕަސެންޓަށް އިތުރުކުރާނެ އެވެ. އެއީ އުމްރާ ކުރުމަށް ދުވާލަކު ގާތްގަނޑަކަށް 15،000 މީހުންނަށެވެ. އަދި އެހެން އަޅުކަންތަކަށް 40،000 މީހުންނަށެވެ.\nއެހެން ގައުމުތަކުން އަންނަ މީހުންނަށް އުމްރާގެ ހުއްދަ ދޭން ފަށާނީ ނޮވެމްބަރު 1 ގައި ފަށާ ތިން ވަނަ ފިޔަވަހީގަ އެވެ. އެއީ އުމްރާ އަށް ދުވާލަކު 20،000 މީހުންނާއި ދެ ހަރަމަށް ޒިޔާރަތްކޮށް އަޅުކަންކުރުމަށް 60،000 މީހުންނެވެ. މި އުސޫލު، ކޮވިޑް-19 ގެ ނުރައްކާ ނިމުމަކަށް އަންނަންދެން ނުވަތަ ވަކި ގޮތަކަށް ކަނޑައަޅަންދެން ދެމިއޮންނާނެ އެވެ. އުމްރާ އަށް މީހުން އަންނަ ގައުމުތައް ކަނޑައެޅުމާއި އަދަދު ކަނޑައެޅުމުގައި އެ ގައުމެއްގައި ކޮވިޑް-19 އޮތް ހާލަތަށް ވެސް ބަލާނެ އެވެ.\nހައްޖުގެ އަޅުކަން ވެސް އެންމެ ފަހުން ބޭއްވީ ސައޫދީގައި އުޅޭ މީހުންނަށް ބައިވެރިވެވޭ ގޮތަށް މަދު ބަޔަކާ އެކުގަ އެވެ.\nސައޫދީގައި ކޮވިޑް-19 ފެތުރި ވަރަށް ބޮޑަށް ހާލަތު ގޯސްވުމަށް ފަހު މިހާރު ވަނީ އަދަދުތައް ވަރަށް ބޮޑަށް ދަށަށް ގޮސްފަ އެވެ. އެ ގައުމުން މިހާރު ވަނީ ބަލި ކޮންޓްރޯލްކުރުމަށް ބޯޑަރު ބަންދުކޮށްފައި އޮތުމަށް ފަހު ދަތުރުތައް ވެސް އަލުން ފަށައިފަ އެވެ.\n1 ކޮމެންޓް, 17 ރިއެކްޝަންސް


Lankagai hunna Shangri-La ah hamalaa dhinee hashigandugai bomb...\nދުނިޔެ - ސްރީ ލަންކާގެ ބޮމުގެ ހަމަލާ\nލަންކާގައި ހުންނަ ޝަންގްރިއްލާއަށް ހަމަލާދިނީ ހަށިގަނޑުގައި ބޮން ހަރުކޮށްގެން!\nމިހާތަނަށް ދިން ބޮމުގެ ހަމަލާ އަށަކަށް އަރާ\nކ. މާލެ 21 އޭޕުރިލް 2019 | އާދީއްތަ 16:25 18,605\nަޝަންގްރިއްލާ ހޮޓެލް އަށް ދިން ހަމަލާގައި ހަލާކުވެފައި - ރާއްޖެއެމްވީ\nސްރީލަންކާގައި އާދީއްތަ ދުވަހުގެ ހެނދުނުން ފެށިގެން ދެމުން ގެންދާ ބޮމުގެ ހަމަލާތަކުގެ ތެރެއިން ޝަންގްރިއްލާ ހޮޓެލްގައި ދީފައިވާ ހަމަލާއަކީ ދެ މީހަކު އަމިއްލަ ގައިގައި ބޮން ހަރުކޮށްގެން ދީފައިވާ ހަމަލާއެއް ކަމަށް ލަންކާގެ ޑެއިލީ މިރާ ޑޮޓް އެލްކޭ އިން ބުނެފިއެވެ.\nލަންކާގައި މިހާތަނަށް ދީފައިވާ ބޮމުގެ ހަމަލާގެ އަދަދު އަށަކަށް އަރާފައިވާއިރު އެތައް ބަޔަކު ވަނީ މަރުވެ ޒަޚަމްވެފައެވެ.\nބޮން ގޮއްވުމުގެ ހަމަލާގެ ތަހުގީގުތައް ލަންކާގައި މިހާރު ފަށާފައިވާއިރު ޑެއިލީ މިރާ އިން ރިޕޯޓްކޮށްފައިވާ ގޮތުގައި މިހާތަނަށް ބެލި ބެލުމުން ޝަންގްރިއްލާ ހޮޓެލްގައި ދީފައިވާ ހަމަލާއަކީ ހަށިގަނޑުގައި ބޮމެއް ހަރުކޮށްގެން ދީފައިވާ ހަމަލާކަން އެނގޭ ކަމަށެވެ. ބޮން ގޮއްވުމުގެ އެއް ދުވަސް ކުރިން (ހޮނިހިރު ދުވަހު) ޝަންގްރިއްލާ ހޮޓެލްގެ ކޮޓަރިއެއްގައި ދެ މީހަކު ޗެކިން ވެފައިވާ ކަމަށާއި އެ ހޮޓެލް ތެރޭގައި އާދީއްތަ ދުވަހު ދިން ހަމަލާއަކީ އަމިއްލަ ހަށިގަނޑުގައި ބޮން ހަރުކޮށްގެން ދީފައިވާ ހަމަލާއެއް ކަން ހާމަވާ ކަމަށް އެ ނޫހުގައި ވެއެވެ. އެ ނޫހުގައިވާ ގޮތުން ބޮން ގޮއްވި ދެ މީހުން ތިބީ އެ ހޮޓެލްގެ 616 ވަނަ ނަންބަރު ކޮޓަރީގައެވެ.\nބޮމުގެ ހަމަލާގެ ތަހުގީގުތައް ލަންކާ އިން ފަށާފައިވާއިރު ހޯމަ ދުވަހުގެ ހެނދުނު 6:00 އާ ހަމައަށް އެގައުމުގައި ވަނީ ކާފިއު އިއުލާން ކޮށްފައެވެ. މި ހަމަލާތަކުގައި އާންމު ރައްޔިތުންނާއި އެހެން ގައުމުގަތުގެ ރައްޔިތުން ވެސް ވަނީ މަރުވެފައެވެ. މީގެ އިތުރުން ލަންކާގެ ހަތަރު ފުލުހަކު މަރުވެފައިވާ ކަމަށް ޚަބަރުތައް ބުނެއެވެ.\nމި ހަމަލާއާ ގުޅިގެން މިހާތަނަށް އެކަކު ހައްޔަރު ކޮށްފައިވާ ކަމަށް ލަންކާގެ އޮފިޝަލުން ބުނެއެވެ.\nމިހާތަނަށް ދިން ހަމަލާތަކުގައި މަރުވި މީހުންގެ އަދަދު 180 އަށް ވުރެ މައްޗަށް ގޮސްފައިވާ އިރު ޒަހަމްވި މީހުންގެ އަދަދު 500 އަށް ވުރެ ގިނަ ކަމަށް ރިޕޯޓްތައް ބުނެއެވެ. މި އަދަދުތައް މައްޗަށް ދާނެ ކަމަށް ބެލެވެއެވެ.